ကိုပေါရဲ့ ပိတောက်ရိပ်၊ Ko Paw's Padauk-Yeik: September 2011\n(ဒေါက်တာလွဏ်းဆွေ၏ ဘလော့ဂ်တွင် တင်ထားသော ဆောင်းပါးရှင် အက်ဆစ်၏ အာဘော်ကို သဘောကျ ထောက်ခံသဖြင့် ကျနော့်ဘလော့ဂ်တွင် ထပ်မံ မျှဝေဖော်ပြပါသည်။ အက်ဆစ်သည် မည်သူမည်ဝါမှန်း ကျနော်လုံးဝမသိပါ။ သို့သော် အက်ဆစ်၏ အာဘော်သည် ကျနော်၏ သဘောထားနှင့် ယနေ့အချိန်တွင် တထပ်တည်းကျကြောင်း ပြောလိုပါသည်။ (ကိုပေါ) )\nအက်ဆစ်၏ အာဘော် “စစ်ကြေညာချက်”\nဒေါ်အောင်ဆန်းစုကြည်နဲ့ ပတ်သက်ပြီး ပြောချင်ရေးချင်စိတ် ကုန်ခန်းနေတာ ကြာလှပါပြီ။ သို့ပေမယ့်လည်း ဒေါ်စုဟာ မြန်မာပြည်အရေးကို ပရောဟိတ်ဆန်ဆန် အဓိပတိလိုတမျိုး၊ သူတော်ကောင်းမကြီးလိုတဖုံ၊ ငြိမ်း ချမ်းရေးမိခင်ကြီးလိုတသွယ် မိမိကိုယ်ရေးကိုယ်တာလိုတနည်းနဲ့ အသုံးချလုပ်ကိုင်နေတာတွေကို မခံရပ်နိုင် တဲ့အဆုံး အခုလိုစာတွေ ထပ်ရေးဖြစ်ရတာပါပဲ။ အခုအချိန်မှာ စစ်အာဏာရှင်တွေနဲ့ ရွှေလမ်းငွေလမ်းဖောက် နေချိန်မှာ ထိလွယ်ရှလွယ်တဲ့ကိစ္စတွေ မပေါ်ပေါက်စေချင်တဲ့ ဒေါ်စုကို တာဝန်သိအောင်တော့ ပြန်လည်ပြော ချင်နေခဲ့တာပါ။ ဒါဟာလည်း ဒေါ်စုကို ချစ်လို့မုန်းလို့မဟုတ်ဘဲ ဆင်းရဲမွဲတေနေတဲ့ ပြည်သူတွေ၊ လွတ်မြောက် ရေးကို မျှော်လင့်နေကြတဲ့ နိုင်ငံရေးအကျဉ်းသားတွေ၊ မဆုတ်မနစ် ချီတက်နေကြတဲ့ တိုက်ပွဲဝင်နေကြတဲ့ ပြည် တွင်းပြည်ပက မြန်မာပြည်လွတ်မြောက်ရေး လုပ်ဆောင်နေသူတွေနဲ့အတူ ရပ်ခံနေချင်တဲ့ အက်ဆစ်ရဲ့ စိတ် ဆန္ဒတွေကြောင့်ပါပဲ။\nဒေါ်စုရဲ့လုပ်ရပ်တွေဟာ တရားလွန်နေပြီလို့ ဆိုရပါလိမ့်မယ်။ သူ့ရဲ့ ၂၃ နှစ်တာ မြန်မာ့နိုင်ငံရေးလုပ်ခဲ့တဲ့ကာ လအတွင်း ပြည်သူတွေရဲ့သွေးတွေ၊ ချွေးတွေ၊ ဒုက္ခတွေ၊ သောကတွေကနေ ရလာတဲ့ ကျော်ကြားမှုတွေကို ခု တုံးလုပ်ပြီး ဒီကနေ့မှာ ပြည်သူကို သစ္စာဖောက်နေပြီလို့ပဲ ခပ်ရှင်းရှင်းဆိုလိုက်ချင်ပါတော့တယ်။ ဒေါ်စုကို တာ ၀န်သိအောင်လို့ ပြောလိုက်တော့ အက်ဆစ်ဆိုတဲ့ မင်းကကော ဘယ်လောက် တာဝန်တွေယူပြီးလို့လဲလို့ ဆို နိုင်ပါတယ်။\n“အခုဆိုရင် ဒေါ်စုဟာ နောက်ဆုံးဇရာပိုင်းကို ရောက်လာခဲ့ပြီ။ တိုင်းပြည်မှာ အုပ်ချုပ်မယ်ဆိုရင် အစိုးရ ၆ ဆက်လောက် ပြီးသွားတော့မယ့်အချိန်မှာ သူကတော့ စစ်အာဏာရှင်ဆီမှာ လက်ဝါးဖြန့်တောင်းနေတုန်းပါပဲ။ လူထုတိုက်ပွဲကိုလည်း မယုံကြည်၊ လက်နက်ကိုင်တိုက်ပွဲကိုလည်း အားမပေးနဲ့ မြန်မာ့နိုင်ငံရေးကို ဘေးတိုက် လိုက်ပါနေတာပဲ တွေ့နေရပါတယ်။”\nသေချာတာက အက်ဆစ်ဟာ ပြည်သူကပေးထားတဲ့ လုပ်ပိုင်ခွင့်အာဏာတွေ ရထားသူမဟုတ်ပါဘူး။ ပြည်သူ ပေးတဲ့တာဝန်တွေ ကျေစေရပါမယ်ဆိုတဲ့ ကတိစကားတွေ ပေးထားသူမဟုတ်ပါဘူး။ ပြည်သူကို အဓိပတိကြီး လိုလုပ်ပြီး အပေါ်စီးကနေ မောက်မောက်မာမာ မချေမငံ မစော်ကားခဲ့၊ မသရော်ခဲ့တာလည်း အမှန်ပါ။ အထူး သဖြင့် လူထုခေါင်းဆောင်ဆိုတဲ့ တာဝန်ကို မယူထားဘူးဆိုပါတော့။ ဒီတော့ လူထုခေါင်းဆောင်တာဝန်ကို ယူထားသူကတော့ အက်ဆစ်ထက် ပိုပြီးတာဝန်ရှိလိမ့်မယ်ဆိုတာ ရှင်းနေပါတယ်။ ငြင်းချင်သူရှိလည်း ငြင်း နိုင်ပါတယ်။ လွတ်လပ်စွာ သဘောထားကွဲလွဲခွင့်ရှိပါတယ်။ အဲသလို သဘောထားကွဲလွဲခွင့် ရှိတဲ့အလျောက် လည်း သာမန်လူဖြစ်တဲ့ အက်ဆစ်က မိမိဆန္ဒကို အခုလို လွတ်လပ်စွာ ထုတ်ဖော်လိုက်တာပါပဲ။ ဒီတော့ စာ ရေးသူရဲ့ သဘောထားအမြင်တွေကို စာဖတ်သူတွေကသာ ဆုံးဖြတ်ပါလိမ့်မယ်။ သို့ပေမယ့် ဒေါ်အောင်ဆန်း စုကြည်ဆိုတဲ့ လူထုခေါင်းဆောင်ဂုဏ်ပုဒ်ကို ရယူထားသူကတော့ လူထုနဲ့ကင်းကွာတဲ့ ခေါင်းဆောင်ဖြစ်လို့မ ရတာ သေချာပါတယ်။\nမြန်မာပြည်သူတွေဟာ ဖိနှိပ်ရက်စက်မှုအလွန့်အလွန်ကြီးမားတဲ့ အာဏာရှင်လက်အောက်မှာ မ၀ရေစာ စားပြီး လူဖြစ်နေရသူတွေပါ။ မြန်မာပြည်သူတွေက တပါတီအာဏာရှင်ကို မကြိုက်လို့ ၁၉၈၈ ခုနှစ်မှာ လူထုအုံကြွမှု လုပ်ခဲ့ပြီး အာဏာရှင်ကို ဖြုတ်ချခဲ့တယ်။ အဲဒီ လူထုရဲ့အာဏာရှင်ဆန်ကျင်ရေးလှိုင်းလုံးကြီးကို အခန့်သင့်စီး လာပြီးမှ လူထုထက် ပိုသိတယ်ဆိုတဲ့သူတွေ၊ လူထုဆန္ဒကို မျက်ကွယ်ပြုသူတွေ၊ လူထုကို ဘာမှ ဦးဆောင်မှု မပေးနိုင်သူတွေဟာ လူထုရဲ့ဒဏ်ခတ်ခြင်းကို မလွဲမသွေခံရမှာကတော့ အသေအချာပါပဲ။ ဒီထဲမှာ ဒေါ်အောင် ဆန်းစုကြည် မပါစေချင်ပါဘူး။ ဒါပေမယ့် ဒေါ်အောင်ဆန်းစုကြည်ဟာ ၁၉၈၈ ခုနှစ်မှာ ခရီးသွားလမ်းကြုံရင်း ပါလာခဲ့တဲ့ လူထုခေါင်းဆောင်တယောက်ဆိုရင် မှားမယ်မထင်ပါ။ အနစ်နာခံခဲ့ရတာတွေ ရှိခဲ့သလို အရင်က ပြောရဲဆိုရဲတွေရှိခဲ့လေတော့ ဗိုလ်ချုပ်သမီး ဆိုတဲ့အသိနဲ့ လူထုက ချစ်ခင်လေးစားခဲ့တာပါ။ အနစ်နာခံရတယ် ဆိုပေမယ့် တခြားနိုင်ငံရေးအကျဉ်းသားတွေထက်တော့ သူက ကောင်းမွန်စွာ နေထိုင်ခဲ့ရသူပါ။\nတကယ်တမ်း မြန်မာပြည်သူလူထု လိုချင်တာက သူတို့ရဲ့အနာဂတ်ကို ကောင်းမွန်အောင် လုပ်ဆောင်ပေး မယ့်ခေါင်းဆောင် (တိုင်းပြည်အုပ်ချုပ်သူ) တွေကို လိုချင်ခဲ့တာပါ။ ၂၃ နှစ်ကာလကို ပြန်သုံးသပ်ကြည့်ရင် ဒေါ်စုမှာ အဲဒီအရည်အချင်းတွေ ပါလာခဲ့ပုံမရပါဘူး။\nဘာကြောင့်လဲဆိုတော့ သူ့မှာ သူ့ရဲ့လုပ်ရပ်တွေကို ဆုံးခန်းတိုင်အောင်လုပ်ဆောင်နိုင်တဲ့ အရည်အချင်းတွေ မရှိခဲ့ဘူး။ လုပ်နိုင်စွမ်းအားနည်းတာမဟုတ်ဘူးနော်။ လုပ်ကိုလုပ်နိုင်စွမ်းမရှိသူဆိုတာ ဒီကနေ့ကာလမှာ သက် သေပြနေပါပြီလေ။ သူ့အနေနဲ့ မြန်မာလူထုနဲ့ နိုင်ငံတကာက ထောက်ခံတဲ့ အားတွေ နည်းနည်းနောနော ရခဲ့ တာမဟုတ်ပါဘူး။ နိုဘယ်ဆုအပါအ၀င် သူရရှိခဲ့တဲ့ ဆုပေါင်းများစွာဟာ သူတော်ခဲ့လို့၊ သူတတ်ခဲ့လို့၊ သူအနစ် နာခံခဲ့လို့ ဆိုတာထက် ဖိနှိပ်မှုရက်စက်မှုယန္တရားကြီးအောက်မှာ စတေးခံနေရတဲ့ မြန်မာလူထုတွေရဲ့ သရုပ် သကန်တွေကြောင့်ဆိုရင် ပိုမှန်ပါလ်ိမ့်မယ်။ အသက်တွေ၊ သွေးတွေ၊ ချွေးတွေ၊ သောကတွေ၊ ပူပန်မှုတွေနဲ့ သွန်းထုလုပ်ထားတဲ့ ရွှေစင်ရုပ်တွေက သူ့ရင်ဝအနီးမှာ ရောက်ရှိလာကြတာပါ။\nဒေါ်စုရဲ့ နိုင်ငံရေးရပ်တည်ချက်တွေဟာ အချိန်ကာလအလိုက် တခုချင်း ပြောင်းလဲနေပြီး တခုခုကို စောက်ချ လုပ်ကိုင်ခြင်းမျိုးမရှိတာကိုလည်း တွေ့ရပါတယ်။ သူဟာ လူထုကို နိုင်ငံရေးပရောဟိတ်ကြီးလို တရားပြ ဟော ကြားပြီး ဇွဲရှိဖို့၊ အနစ်နာခံဖို့၊ ညီညွတ်ဖို့ ဆိုခဲ့ပေမယ့်လည်း သူပြောထားတာတွေနဲ့ ညီအောင် သူမလုပ်နိုင်ခဲ့ပါ ဘူး။ သူ့ရဲ့တလျှောက်လုံးလုပ်ခဲ့တဲ့ နိုင်ငံရေးကိစ္စရပ်တွေမှာ သူဟာ ဘာကိုမှ အဆုံးသတ်လုပ်ဆောင်နိုင်တာ မျိုး မရှိခဲ့တဲ့အတွက် ဘာအောင်မြင်မှုကိုမှ မရခဲ့ပါဘူး။ အခုဆိုရင် ဒေါ်စုဟာ နောက်ဆုံးဇရာပိုင်းကို ရောက် လာခဲ့ပြီ။ တိုင်းပြည်မှာ အုပ်ချုပ်မယ်ဆိုရင် အစိုးရ ၆ ဆက်လောက် ပြီးသွားတော့မယ့်အချိန်မှာ သူကတော့ စစ်အာဏာရှင်ဆီမှာ လက်ဝါးဖြန့်တောင်းနေတုန်းပါပဲ။ လူထုတိုက်ပွဲကိုလည်း မယုံကြည် လက်နက်ကိုင်တိုက် ပွဲကိုလည်း အားမပေးနဲ့ မြန်မာ့နိုင်ငံရေးကို ဘေးတိုက်လိုက်ပါနေတာပဲ တွေ့နေရပါတယ်။\n“ယုံကြည်မှုတည်ဆောက်တယ်ဆိုတာ အချိန်ကာလသတ်မှတ်ချက် ရှိရမယ်။ အာဏာရှင် မယုံကြည်မချင်းတည်ဆောက်နေတဲ့ တွေ့ဆုံမှုတွေဟာ မြန်မာလူထုကို\nနေ့စဉ် ချောက်ကမ်းပါးစွန်း ရောက်အောင်လုပ်နေသလို၊ အာဏာရှင်သက်ဆိုးရှည်ဖို့ အချိန်ကာလဆွဲဆန့်ပေးနေသလို ဖြစ်နေပါတယ်။”\n၁၉၉၀ ပြည့်နှစ်ရွေးကောက်ပွဲမှာ ပြည်သူက သူမပါတီလက်ထဲ အာဏာကုန်လွှဲအပ်ခဲ့တယ်။ ဒါလည်း တာဝန်မ ကျေခဲ့ပါဘူး။ ဒေါ်စုဟာ ပြည်သူလွှတ်တော်ကြီးပေါ်ပေါက်ဖို့ ပြည်သူ့လွှတ်တော်ကိုယ်စားပြုကော်မတီဖွဲ့တယ်။ ဒါကိုလည်း ပြီးဆုံးအောင် မလုပ်နိုင်ခဲ့ပါဘူး။ ရွှေဂုံတိုင် အပါအ၀င် ကြေညာချက်ပေါင်းများစွာကို ထုတ်တယ်၊ တနေ့ကို သဘောထားတမျိုးစီ ထွက်နေလို့ ပြည်သူတွေနဲ့ နိုင်ငံတကာလည်း မျက်စိလည်ခဲ့ရပါပြီ။\n၂၀၀၈ ခုနှစ် ဖွဲစည်းပုံနဲ့ ၂၀၁၀ ရွေးကောက်ပွဲကို လက်မခံနဲ့ဆိုလို့ မဲမပေးဘဲ မဲမသမာမှု ဖော်ထုတ်ကြသူတွေ လည်း ထောင်နန်းကို စံနေကြရပါပြီ။ သူကတော့ သူပြောဖူးတာကို အမှတ်ရပုံမပေါ်ပါဘူး။ အကျယ်ချုပ်က ထွက်လာခါစက ပင်လုံတဲ့၊ အခုတော့ တိုင်းရင်းသားတွေလည်း ဘယ်ဗမာကိုမှမယုံရဲတော့တဲ့ ပင်လုံဆိုတဲ့ အ ခြေအနေကို ဆိုက်ရောက်သွားခဲ့ရလေပြီ။ သွေးလှူ၊ ရေဝေ၊ ရေတွင်းတူး၊ အိတ်ခ်ျအိုင်ဗွီ၊ ပညာရေး၊ လူမှုရေး၊ ဧရာဝတီအရေး၊ ငြိမ်းချမ်းရေး ... စသဖြင့် ရောက်တတ်ရာရာ ပြောဆိုနေလေတော့ နောက်က ထောက်ခံအား ပေးနေတဲ့ အင်အားတွေက ဘာလုပ်လို့ ဘာကိုင်ရမှန်း မသဲကွဲတော့ဘဲ အာဏာရှင်ဆန်ကျင်ရေးတွေ လုပ်တဲ့ လုပ်ငန်းတွေဟာ မှေးမှိန်လာခဲ့ရပါတယ်။ နောက်တနေ့မှာ ဘာခေါင်းစဉ်ပြောင်းမလဲဆိုပြီး ရင်တမမနဲ့ စောင့် နေကြသူတွေလည်း ရှိနေကြပါတယ်။\nမနေ့တနေ့က ရှိသမျှ အင်အားလေးတွေကို စုစည်းပြီး မြန်မာ့နိုင်ငံရေးကို ကမ္ဘာက သိအောင် ဖော်ထုတ်ခဲ့ကြ တဲ့ အန်အယ်ဒီက တက်ကြွသူတွေ၊ ၈၈ မျိုးဆက် ၂၀၀၇ မျိုးဆက်တွေ၊ နိုင်ငံရေးအကျဉ်းသားမိသားစုတွေအ နေနဲ့ ဘုရားမှာ ဆုတောင်းတာကို စေတနာကောင်းနဲ့ အားလုံးကောင်းဖို့လုပ်တာ ကောင်းပါတယ်ဆိုပြီး ပေါ့ ပျက်ပျက်ပြောခဲ့တာကြောင့် လူထုတိုက်ပွဲကိုပျယ်ရယ်ပြုတာလားဆိုပြီး ခေါင်းဆောင်တယောက်အဖြစ် သတ် မှတ်လို့တောင် မရတော့တဲ့အခြေအနေပါ။\nဒါဟာ လူထုတိုက်ပွဲ အစပါ။ ဒါတွေ ဘာကြောင့်ဖြစ်ရသလဲ ဆိုတာတော့ တွေးခေါ်စဉ်းစားတတ်ဖို့ လိုအပ်ပါ တယ်။ ဒါဟာ ဒေါ်စုနဲ့ အာဏာရှင်တိုရဲ့ ဖက်လှဲတကင်း အကျိုးစီးပွားတွေကို အနှောက်ယှက်ပေးမယ့် အရာ တွေ မဟုတ်ပါဘူး။ စိုးရိမ်မကင်းဖြစ်ရတယ်ဆိုတာတော့ မသုံးစေချင်လှဘူး။ ကိုယ့်အလုပ် ကိုယ်လုပ် ကိုယ့် သမိုင်း ကိုယ်ရေးကြတာ ကောင်းပါတယ်။\nသူတို့တတွေ ဘုရားတွေမှာ ဆုတောင်းမေတ္တာပို့နေတာတွေဟာ ကောင်းတဲ့အလုပ်၊ ဘာသာရေးအလုပ်ကို လုပ်နေတာထက် ရည်မှန်းချက် အများကြီးပိုတယ်ဆိုတာကို မြင်အောင်ကြည့်တတ်ဖို့ လိုပါတယ်။ ဒါကြောင့် လည်း ထောင်မကြောက်တန်းမကြောက် လှုပ်ရှားဆောင်ရွက်ခဲ့ကြတာပါ။ သူတို့ဟာ သူတို့နိုင်ငံမှာ ဖြစ်ခဲ့တဲ့ လှုပ်ရှားမှုတွေ၊ အရေးတော်ပုံတွေကို မမေ့လျော့ဘူးဆိုတာ ပြသဖို့၊ နိုင်ငံရေးအကျဉ်းသားတွေ လွှတ်ပေးဖို့အ တွက် နိုင်ငံရေးအရ တောင်းဆိုတိုက်ပွဲဝင်နေသူတွေပါ။ သူတိုရဲ့နောက်မှာ မမြင်နိုင်စွမ်းတဲ့ လူထုထောက်ခံမှု အားတွေ ရှိနေပါတယ်။ သူတို့တွေဟာ လူထုခေါင်းဆောင်အမည်ခံထားတဲ့ ဒေါ်စုထက် သူတို့တာဝန်ကိုသူတို့ ပိုသိကြသူတွေပါ။ ဘယ်သူမှ ပေးအပ်မထားတဲ့ တာဝန်တွေကို တာဝန်သိသိ သူတို့ထမ်းဆောင်နေကြတာပါ။\nခေါင်းဆောင်ဆိုတာ ပြတ်သားတဲ့စကားကို ဆိုရမှာဖြစ်ပြီး ပြောတဲ့အတိုင်းလည်း လုပ်ဖို့လိုအပ်ပါတယ်။ ဟိုတ မျိုး ဒီတမျိုး ပြောနေတာမျိုးမဖြစ်သင့်ပါ။ ချမှတ်ထားတဲ့ လမ်းစဉ်တွေအပေါ်မှာလည်း ခိုင်ခိုင်မာမာ လျှောက်ဖို့ လိုပါတယ်။ ဒေါ်စုနဲ့ အန်အယ်ဒီခေါင်းဆောင်ကြီးတွေဟာ ၂၃ နှစ်တာကာလတလျှောက်လုံးမှာ ပြည်သူအ တွက် ဘာမှဆောင်ကြဉ်းမပေးနိုင်ဘဲ အခုထိ ပါတီတရားဝင်မှတ်ပုံတင်နိုင်ရေး တောင်းဆိုနေတာတွေဟာ လူ ထုလိုအပ်ချက်နဲ့ ဆန်ကျင့်နေတာကို တွေ့ရပါတယ်။ နိုင်ငံရေးတက်ကြွလွန်းလို့ ထုတ်ပယ်ထားတဲ့ ပါတီတွင်း က တက်ကြွလှုပ်ရှားသူတွေကိုတော့ ခေါ်ယူစကားပြောဖို့အတွက် အချိန်မပေးနိုင်ဘဲ စစ်အာဏာရှင်တွေနဲ့ ပေါင်းဖက်လုပ်ကိုင်စားသောက်နေတဲ့၊ လူထုလယ်ယာတွေသိမ်းတဲ့ အခွင့်ရေးသမား မက်စ်မြန်မာ ဇော်ဇော် တို့လိုလူတွေနဲ့ အရောတ၀င်နေချင်နေတာကတော့ အတော်လေးကို အကျည်းတန်အရုပ်ဆိုးလွန်းပါတယ်။ ဒေါ်စုဟာ ဒီအတွေးအခေါ်တွေလောက်နဲ့ နိုင်ငံရေးသမားမလုပ်သင့်ပါဘူး။\nနေ့စဉ် လူထုအသံတွေက ဘာပြောနေလဲ၊ ဘာတွေခံစားနေရလဲ၊ ဘာတွေဖြစ်ချင်နေလဲဆိုတာကို နားထောင် ကြည့်ပါ ဒေါ်အောင်ဆန်းစုကြည်။ လူထုလိုလားတာ တိုင်းပြည် စစ်အာဏာရှင်လက်အောက်က လွတ်မြောက် ဖို့၊ လူအခွင့်အရေး အပြည့်အ၀ရရှိဖို့၊ လူနေမှုအဆင့်အတန်းတွေ မြင့်မားဖို့ပါ။ အာဏာရှင်နဲ့ပေါင်းပြီး ရွှေလမ်း ငွေလမ်းဖောက်၊ အတူယှဉ်တွဲ ပေါင်းဖက်ဖို့၊ အာဏာခွဲဝေယူဖို့၊ အလုပ်တွဲလုပ်ဖို့ မဟုတ်ပါဘူး။ မိတ်ဆွေတဦး က ပြောဖူးတယ်။ ဗုဒ္ဓနဲ့ မာရ်နတ် တူတာ တွဲလုပ်တာ၊ မတူတာ ခွဲလုပ်တာ မရှိခဲ့ဘူးတဲ့။\n“ပုဂ္ဂိုလ်ရေးကို ဘာမှမပြောချင်ပေမယ့် အာဏာရှင်နဲ့ ပေါင်းဖက်စီးပွားလုပ်နေသူတွေကို ကမ္ဘာကတောင် ကိုယ့်အကျိုးစီးပွားမပါဘဲ ဆန့်ကျင်အရေးယူနေချိန်မှာ ဒေါ်စုရဲ့လုပ်ရပ်ကြောင့် နိုင်ငံရေးတက်ကြွသူတွေရဲ့ ဂုဏ်သိက္ခာညှိုးနွမ်းမှုတွေ ဖြစ်ခဲ့ရပါလားဆိုတာ ပြန်လည်ဆန်းစစ်သင့်ပါတယ်။”\nတိုင်းပြည်အခြေအနေက သေရေးရှင်ရေးအနေအထားနဲ့ ပြည်တွင်းစစ်တွေဖြစ်၊ နိုင်ငံရေးတက်ကြွသူတွေက အဖမ်းခံပြီး ဆန္ဒတွေထုတ်ဖော်၊ နိုင်ငံရေးအကျဉ်းသားတွေက ပိုပြီးညှင်းပန်းနှိပ်စက်ခံနေရချိန်မှာ ဘောလုံးပွဲ ကို အေးအေးဆေးဆေး သွားကြည့်နိုင်တဲ့ ဒေါ်စုဟာ နိုင်ငံရေးသမားတယောက်ရဲ့ လုပ်သင့်တဲ့အလုပ်၊ မလုပ် သင့်တဲ့အလုပ် ဆိုတာကိုတောင် ခွဲခြားသိနိုင်သူ မဟုတ်တန်ရာဘူး။ ပုဂ္ဂိုလ်ရေးကို ဘာမှမပြောချင်ပေမယ့် အာဏာရှင်နဲ့ ပေါင်းဖက်စီးပွားလုပ်နေသူတွေကို ကမ္ဘာကတောင် ကိုယ့်အကျိုးစီးပွားမပါဘဲ ဆန့်ကျင်အရေး ယူနေချိန်မှာ ဒေါ်စုရဲ့လုပ်ရပ်ကြောင့် နိုင်ငံရေးတက်ကြွသူတွေရဲ့ ဂုဏ်သိက္ခာညှိုးနွမ်းမှုတွေ ဖြစ်ခဲ့ရပါလားဆို တာ ပြန်လည်ဆန်းစစ်သင့်ပါတယ်။\nအန်အယ်လ်ဒီပါတီကြီးမှာလည်း တကိုယ်တော်ခေါင်းဆောင်အဖြစ် ဒေါ်စုဟာ မသိမတတ်တာ မရှိဘူးဆိုပြီး လုပ်ချင်ရာလုပ်နေတာကို ပါတီဝင်တွေ၊ ပါတီခေါင်းဆောင်တွေ နှုတ်ပိတ်နေပေမယ့် မြန်မာပြည်သူလူထုကို ဂ ရုမစိုက် အလေးမထားဘဲ လူထုကို စော်ကားဖို့အထိတော့ မလုပ်သင့်ဘူးလို့ ယူဆပါတယ်။ ဒေါ်စုဟာ သာမန် မိန်းမတယောက် မဟုတ်ပါဘူး။ နိုင်ငံရေးသမား၊ ပါတီခေါင်ဆောင်၊ လူထုခေါင်းဆောင်ဆိုတဲ့ ၀ိသေသတွေ တပ်ထားခြင်းခံထားရသူပါ။\nမြန်မာပြည်နိုင်ငံရေးဟာ ငြိမ်ငြိမ်နေကြပါ၊ ကျမ အာမခံပါတယ်၊ အပြောင်းအလဲတွေ မြင်နေရပါတယ်လို့ ပြော နေ၊ အာမခံနေလို့ ရတဲ့အရာမဟုတ်ဘူးဆိုတာ သိစေချင်လှတယ်။ မြန်မာ့နိုင်ငံရေးဟာ ဒေါ်စုရဲ့ ကိုယ်ရေး ကိုယ်တာကိစ္စမဟုတ်ဘူးလေ။ တတိုင်းပြည်လုံးကိစ္စဖြစ်တယ်။ တိုးတိုးတိတ်တိတ် လုပ်ရမယ့်ကိစ္စမဟုတ်ဘူး။ တိုင်ပင်ရမယ်၊ အသိပေးရမယ်၊ အများဆုံးဖြတ်ချက်ကို အသိမှတ်ပြုရမယ်။ ဒါမှသာ ဒီမိုကရေစီစနစ်ကို ဖော် ဆောင်နိုင်မှာဖြစ်တယ်။\nအာဏာရှင်ဆီက ဘယ်လိုသဘောတူညီချက် ရတယ်၊ ဘယ်လိုအချက်အလက်ကတော့ လက်ခံလို့ရတယ် ဘယ်လိုအချက်အလက်ကတော့ လက်ခံလို့မရဘူး၊ ညှိနှိုင်းနေတယ်ဆိုတာ သိကိုသိရမယ်။ လူသိရှင်ကြား ထုတ်ဖော်ရမယ်။ ကမ္ဘာ့ဖြစ်ရပ်တွေမှာ နှစ်ကိုယ်ကြား တိုးတိုးတိတ်တိတ် ဆွေးနွေးခဲ့တာ မရှိခဲ့လေဘူး။ ရှိခဲ့ တယ်ဆိုရင်လည်း အချိန်ကာလတခုမှာ ထုတ်ပြောမယ်ဆိုတဲ့ သတ်မှတ်ချက်တွေနဲ့ ဘယ်အတိုင်းအတာထိ ကိုယ့်ဘက်က တောင်းဆိုမှုတွေရပြီ ဆိုတာတော့ အသိပေးရမှာပဲ။ အခုတော့ ကုလမသဂ္ဂကတောင် မမြင်ရ သေးတဲ့တိုးတက်မှုတွေ ဒေါ်စုက မြင်တွေ့နေရပြီဆိုတာကတော့ လက်ဝါးချင်းပေါင်းရိုက်နေသလားလို့တောင် စဉ်းစားရမလို ဖြစ်နေပါပြီ။\nအရင်တုန်းကလည်း ဗိုလ်ချုပ်ခင်ညွန့်နဲ့ ယုံကြည်မူတွေတည်ဆောက်တယ်ဆိုပြီး တိုးတိုးတိတ်တိတ် လုပ်ခဲ့ကြ တယ်။ လမ်းတံတားစီမံကိန်းတွေ သွားကြည့်၊ တပ်မတော်သားတွေကို အားပေးနဲ့ တိုင်းရင်းသားလက်နက် ကိုင်တွေနဲ့ ကျောင်သားတပ်ဖွဲ့တွေကို စော်ကားတဲ့ အပြုအမူတွေကို လုပ်ခဲ့ဖူးပါတယ်။ ဒေါ်စုကို နိုင်ငံရေးအရ တကယ်ထောက်ခံအားပေးနေတာ ကျောင်းသားတွေ၊ တိုင်းရင်းသားတွေပါ။ ဆက်ဆံရေးဝန်ကြီး ဦးအောင် ကြည်နဲ့ ယုံကြည်မှုတွေ တည်ဆောက်နေတာလည်း အချိန်ကာလ မနည်းလေတော့ဘူး။ ယုံကြည်မှုတည် ဆောက်တယ်ဆိုတာ အချိန်ကာလသတ်မှတ်ချက်ရှိရမယ်။ အာဏာရှင် မယုံကြည်မချင်း တည်ဆောက်နေတဲ့ တွေ့ဆုံမှုတွေဟာ မြန်မာလူထုကို နေ့စဉ် ချောက်ကမ်းပါးစွန်းရောက်အောင် လုပ်နေသလို၊ အာဏာရှင်သက် ဆိုးရှည်ဖို့ အချိန်ကာလဆွဲဆန့်ပေးနေသလို ဖြစ်နေပါတယ်။ တိုင်းပြည်အတွက် အကျိုးရှိမယ်ဆိုရင် အသုံးချ တောင်ခံဦးမယ်ဆိုပဲ။ ဒေါ်စုကို ခေါင်းဆောင်လုပ်ခိုင်းနေတာပါ။ အသုံးချခံဖို့အတွက် ခေါင်းဆောင်တင်ခဲ့ကြ တာမဟုတ်ပါဘူး။\nဒါပေမယ့် တိုင်းပြည်လွတ်မြောက်ရေး လိုချင်ရင် ကိုယ့်ဖာသာကြိုးစားရမယ်ဆိုတဲ့ တာဝန်မဲ့ ပုတ်ထုတ်စကား တွေကိုသာ ဟောကြားတတ်လေတော့ စိတ်ပျက်မိပါတယ်။ ဟောပြောတဲ့ စကားတွေမှာလည်း ရှေ့နောက်မ ညီလေတော့ ဆင်ခြင်တုံတရားနည်းစွာ ပြောနေတာလို့ပဲယူဆလာမိပါတယ်။ တကမ္ဘာလုံးမှာ အာဏာရှင်တွေ ကို လူထုက တော်လှန်နေချိန်မှာ မြန်မာပြည်က ဘယ်ဟာနဲ့တော့ နှိုင်းလို့မရဘူး၊ ဘယ်ဟာနဲ့တော့ မတူလေ ဘူးဆိုတာမျိုးတွေ ပြောနေတာဟာ ကိုယ့်ဖာသာ အသုံးမကျမှုတွေကို ဖာထေးနေသလို ဖြစ်နေပါတယ်။ နိုင်ငံ တကာက တော်လှန်ရေးတွေနဲ့ တူခြင်းမတူခြင်းဆိုတာထက် လူထုလှုပ်ရှားမူကို လက်မခံဘူးဆိုတာတွေကို တွေ့လာရတော့ လူထုခေါင်းဆောင်က မြန်မာပြည်အပြောင်းအလဲကို မဲသမာမှုတွေနဲ့ ရယူထားတဲ့ ကြံ့ဖွတ် တွေနဲ့ပေါင်း လွှတ်တော်တက်ပြီး ပေါင်းလုပ်ရင် ရတယ်ဆိုတဲ့ အတွေးအခေါ်တွေနဲ့များ လုပ်နေပါပေါ့လားလို့ စိတ်မသက်သာဖြစ်ရတယ်။\nအန်အယ်လ်ဒီပါတီကို ခေါင်းဆောင်ထားတဲ့ ဒေါ်စုဟာ ၉၀ ရွေကောက်ပွဲရလဒ်ကိုလည်း အသေအချာ မဆုပ် ကိုင်ခဲ့သလို ၂၀၁၀ ရွေးကောက်ပွဲကို ဆန့်ကျင်တယ်၊ ဖွဲ့စည်းပုံကို ပြင်ပါလို့ဆိုပြီးမှ ခုတော့ ပါတီကို တရားဝင် မှတ်ပုံတင်နိုင်ခွင့်ရရေး ကြိုးစားနေတာကတော့ ရှက်တတ်ရင် လဲသေလိုက်ဖို့သာ ကောင်းနေပါပြီ။ ဒါမှမဟုတ် ရင် အပြစ်ကင်းချင်တဲ့ သူတော်ကောင်းမကြီးလုပ်ပြီး ဘုရားရိပ်တရားရိပ်မှာ အေးဆေးစွာနေပါတော့။ ဘုရား အလုပ်၊ တရားအလုပ် လုပ်နေတဲ့ သံဃာတွေတောင် အသတ်ခံ အဖမ်းခံပြီး လူထုကျွေးတဲ့ ဆွမ်းတနပ်အ တွက် တာဝန်ကျေနေကြချိန်မှာ ကိုယ့်တာဝန်ကိုယ်မသိတဲ့ လူထုခေါင်းဆောင်အမည်ခံထားတဲ့ ဒေါ်အောင် ဆန်းစုကြည်ရေ ... နိုဘယ်ဆုကို ပေးခဲ့တယ်ဆိုတာ အကြမ်းမဖက်တဲ့ နည်းလမ်းတွေနဲ့ ရှေ့ဆုံးကနေ မားမား မတ်မတ် တိုက်ပွဲဝင်ဖို့အတွက် ပေးခဲ့တယ်ဆိုတာလောက်တော့ သိသင့်ပါတယ်။\nလူထုအုံကြွမှုဖြစ်မှာလည်းကြောက်၊ လူထု လမ်းပေါ်ထွက်မှာလည်းစိုးရိမ်၊ အာဏာရှင်ကို လက်နက်ကိုင်တိုက် မှာလည်း မလိုလား၊ အာဏာရှင်ကို ဒူးထောက်အညံ့ခံပြီး အသုံးချခံဖို့ကိုပဲ စဉ်းစားခဲ့ရင် လွန်ခဲ့တဲ့ ၂၃ နှစ်က တည်းက အာဏာရှင်ထံ အညံ့ခံပြီး အပေးအယူလုပ်ခဲ့သင့်ပါတယ်။ အခုတော့ ကုန်လွန်ခဲ့တဲ့ အချိန်တွေအ တွင်းမှာ လူထုဘ၀တွေ အဆိုးဆုံးအခြေအနေ ရောက်နေတာတွေကို မြင်အောင်ကြည့်ပါ။ မမြင်နိုင်ရင် မလုပ် နိုင်ကြောင်း ၀န်ခံလိုက်ပါ။ မြန်မာ့နိုင်ငံရေးထဲမှာ မပါဝင် မပတ်သက်ပါနဲ့တော့။ သတ္တိရှိရှိနဲ့ လုပ်နိုင်တဲ့သူတွေ ကို အားပေးပါ။ တက်ကြွလှုပ်ရှားသူတွေရဲ့ နိုင်ငံရေးကို သေးသိမ်အောင် မလုပ်မိပါစေနဲ့။ လူထုအုံကြွမှုကို ဘယ်သူကမှ လုပ်ကြံဖန်တီးလို့ မရသလို တားဆီးလို့လည်း ရမှာမဟုတ်ပါဘူး။ ။\n(၄ နှစ်မြောက် ရွှေဝါရောင်နှစ်ပတ်လည်နေ့က လှုပ်းရှားတက်ကြွခဲ့ကြသူတွေကို ဦးညွတ်ဂုဏ်ပြု လေးစားမှုနဲ့ ရေးသားပါ သည်။)\nPosted by ကိုပေါ on Friday, September 30, 2011\nLabels: sharing Comments: (48)\nရှေ့ကပို့စ်မှာ လာရေးသွားတဲ့ မှတ်ချက်တွေထဲက ဒီမှတ်ချက်တခုဟာ စဉ်းစားဆင်ခြင်စရာ အချက်တွေ ပါတဲ့အလျောက် ပို့စ်အနေနဲ့ ပြန်တင်ပေးလိုက်ပါတယ်။ ရေးသူ ဘယ်သူလဲဆိုတာ ကျနော်မသိပါ။ TYK လို့ အတုိုကောက် အမည်ကိုသာ ဖော်ပြထားပါတယ်။ တိုက်တိုက်ဆိုင်ဆိုင် မနေ့ကပဲ ဒေါ်အောင်ဆန်းစုကြည်က မေးခွန်းတွေ မေးရမယ်လို့ မှာကြားသွားတဲ့အလျောက် ဈေးဦးပေါက်အနေနဲ့ သူမကိုပဲ ဦးတည်လိုက်ပါတယ်။\nမနေ့ က ဒီပို့ စ်ကို ဖတ်မိပြီး ဗွီအိုအေမှာ သွားနားထောင်မိတယ်။ ဒီမနက် ဗွီအိုအေ နောက်ဆုံးသတင်းအကျဉ်းမှာလည်း သတင်းဖတ်သွားတာ ကြားလိုက်တယ်။ တခြား ဘီဘီစီ ဒီဗွီဘီ အာအက်ဖ်အေ မြန်မာသတင်းတွေမှာ မကြားမိဘူး။ တခြား မြန်မာဆိုဒ်တွေမှာလည်း မတွေ့ မိဘူး။\nဒီသတင်းဟာ ထူးခြားတယ်ဆိုတာထက် အရေးကြီးတဲ့သတင်း ဖြစ်ပါတယ်။\nကိုပေါရဲ့ဒီပို့ စ်ကို လာပြီး ကွန်မန့် ပေးကြသူတွေက အဓိက အကြောင်းအရာ ပေါ်မှာ ထင်မြင်ချက်ပေးတာ မတွေ့ ရဘူး။\nဒေါ်အောင်ဆန်းစုကြည်ရဲ့ ဒီလမ်းကြောင်းပေးတဲ့စကား (အစိုးရအဖွဲ့ထဲမှာ ပါဝင်လုပ်ဆောင်တာဟာ ရှေ့ကို ခရီးရောက်နိုင်ဖို့အတွက် အကောင်းဆုံး နည်းလမ်း ဖြစ်တယ် )ဟာ ဒေါ်အောင်ဆန်းစုကြည်ရဲ့အမြင်ဖြစ်ပါတယ်။ အမျိုးသား ဒီမိုကရေစီအဖွဲ့ချုပ် (အင်န်အယ်လ်ဒီ) က ဒီလမ်းကြောင်းကို တရားဝင်အောင် အဖွဲ့ အစည်းရဲ့ တာဝန်ပေးချက်သဘောဖြစ်အောင် ဆုံးဖြတ်ပေးရင် ကြံ့ ဖွံ့ အစိုးရထဲ ၀င်လုပ်မယ် ဆိုတာပါပဲ။\nဒေါ်အောင်ဆန်းစုကြည် ဒီသဘောထားကို ဘာလို့ နိင်ငံခြားသတင်းဌါန တစ်ခုကနေ ပြောတာလဲ။ ကိုယ့်ပါတီထဲမှာ စီအီးစီထဲမှာ ဆွေးနွေးဖြစ်လား။ ဆွေးနွေးတော့ အများစုက သဘောမတူလို့ဒီလိုပြင်ပ မီဒီယာကနေ ထုတ်ပြောပြီး ကိုယ့်ပါတီက သဘောတူအောင် ပြောလိုက်တာလား။ ဖိအားပေးနည်းတခုလား။ အစိုးရအဖွဲ့ ထဲ ဘယ်လိုပါဝင်မှာလဲ။ တယောက်ထဲပါမှာလား ကိုယ့်ပါတီက တခြားပါတီခေါင်းဆောင်တွေကော ပါမှာလား။ အစိုးရအဖွဲ့ ထဲ ၀င်လုပ်ပါလို့သိန်းစ်ိန်အစိုးရက နှစ်ကိုယ်ကြား ကမ်းလှမ်းထားပြီလား။ ဘယ်အဆင့်က ပါခွင့်ရမှာလဲ။ ၀န်ကြီးလား၊ ဒု ၀န်ကြီးလား၊ ပြည်ထောင်စုအဆင့်ထဲမှာလား၊ ပြည်နယ် တိ်ုင်းဒေသကြီးအဆင့်ထဲမှာလား။ ဒီလိုပါနိုင်ဖို့ ပါတီမှတ်ပုံပြန်တင်ဖို့ လိုလား။ ဦးသိန်းစိန်က တိုက်ရိုက်ခန့် တဲ့ အစိုးရအဖွဲ့ ဝင်လား။ အဲဒီလိုကော ပါလို့ ရလား။ အစိုးရအဖွဲ့ ထဲပါဖို့အကောင်းဆုံးနည်းလမ်းဖြစ်တယ် ဆိုတာကို အန်န်အယ်လ်ဒီပါတီရဲ့ ဘယ်အဆင့်က ဆုံးဖြတ်ပေးမှာလဲ။ စီအီးစီလား။ ၂၀၁၀ ရွေးကောက်ပွဲ ၀င် မ၀င် ဆုံးဖြတ်တုန်းကလို ပါတီကိုယ်စားလှယ်တွေကလား။ အစိုးရသစ်ထဲက အပြောင်းအလဲလိုလားတဲ့ အင်အားစုတွေဆိုတော့ သူတို့ ဟာ အင်အားစုဆိုတဲ့အဆင့် အရေအတွက်တစုံတရာ ရှိတယ်လို့ ဘယ်လိုပြောနိုင်လဲ။ ဘယ်လောက် ကိုယ်နဲ့ ဆက်ဆံဖူးတာ ရှိခဲ့လဲ။ အစိုးရအဖွဲ့ ထဲ ကိုယ်ဝင်ပါတာနဲ့အပြောင်းအလဲဖြစ်မှာ ဘယ်လောက်သေချာလဲ။ အစိုးရသစ်ထဲက အပြောင်းအလဲ လိုလားတဲ့ အင်အားစုတွေ အားကောင်းလာအောင် ဒီမိုကရေစီအရေး လိုလားသူတွေက ဘယ်လိုဘယ်ပုံ ကြိုးစားပေးရမှာလဲ။ ဘယ်လို တာဝန်ရှိတာလဲ။ ကြိုးစားပေးနိုင်တဲ့ အစိုးရအဖွဲ့ ထဲက လူတွေနဲ့ဒီမိုကရေစီရေးလိုလားသူတွေရဲ့ဆက်သွယ် ဆက်ဆံ ပြောဆိုနိင်တဲ့ နေရာက ဘယ်မှာလဲ။ အစိုးရသစ်က ဒီမိုကရေစီရေး လိုလားသူ ဘယ်နှစ်ယောက်ကို ဆက်သွယ် ဆက်ဆံ ပြောဆိုနေလဲ။ တနိုင်ငံလုံးကိုလား၊ တပါတီလုံးကိုလား၊ တယောက်တည်းကိုလား။\nဒီလိုအရေးကြီးတဲ့ ကိစ္စရပ်မျိုးကို ကိုယ့်ပါတီထဲမှာ သဘောထားကျအောင် ချပြီး မှန်တယ်ထင်ရင် ရဲရဲလုပ်သင့်ပါတယ်။ လူများစု မသိနိုင်တဲ့ သတင်းဌါနတခုကနေ တိုက်ရိုက်မဟုတ်ဘဲ ကာတင်ပစ်ပြီး ကိုယ့်ပါတီကို တွန်းအားပေးလိုက်တယ်လို့ယူဆပါတယ်။ တကယ်တော့ ဒေါ်အောင်ဆန်းစုကြည် လုပ်နေသမျှ ကိုလည်း ပါတီက ထောက်ခံနေတာပဲ မဟုတ်ပါလား။ အစိုးရသစ်ထဲ ၀င်လုပ်ဖို့ ကိစ္စကျမှ ပါတီဆုံးဖြတ်ချက် ဘာလို့ တောင်းနေလဲဆိုတာ မစဉ်းစားတတ်ပါ ။\nSeptember 28, 2011 11:22 AM\nPosted by ကိုပေါ on Wednesday, September 28, 2011\nLabels: general Comments: (20)\nဒီကနေ့ ဗီအိုအေ ညပိုင်းအစီအစဉ်မှာ အောက်ပါသတင်းကို ကြားလိုက်ရပါတယ်။\n“အစိုးရအဖွဲ့ထဲမှာ ပါဝင်လုပ်ဆောင်တာဟာ ရှေ့ကို ခရီးရောက်နိုင်ဖို့အတွက် အကောင်းဆုံး နည်းလမ်း ဖြစ်တယ်လို့ အမျိုးသား ဒီမိုကရေစီအဖွဲ့ချုပ် (အင်န်အယ်လ်ဒီ) ကသာ ဆုံးဖြတ်မယ်ဆိုရင် သူ့အနေနဲ့ ပါဝင်လုပ်ဆောင်မှာ ဖြစ်တယ်လို့ မြန်မာ့ဒီမိုကရေစီခေါင်းဆောင်ဒေါ်အောင်ဆန်းစုကြည် က ပြောလိုက် ပါတယ်။ အစိုးရအဖွဲ့သစ်ထဲက အပြောင်းအလဲလိုလားတဲ့ အင်အားစုတွေ အားကောင်းအောင် ကြိုးစား လုပ်ဆောင်ပေးဖို့ ဒီမိုကရေစီအရေး လိုလားသူတွေမှာ တာဝန်ရှိတယ်လို့ ဂျပန်ရုပ်မြင်သံကြား သတင်းဌာန အင်န်အိပ်ခ်ျကေက တနင်္လာနေ့မှာ ထုတ်လွှင့်ခဲ့တဲ့ တွေ့ဆုံ မေးမြန်းခန်းထဲမှာ ဒေါ်အောင်ဆန်းစုကြည်က ပြောထားပါတယ်။ ”\n(ဗီအိုအေ၊ စက်တင်ဘာ ၂၆ ရက်နေ့ ညပိုင်းအစီအစဉ်)။\nဒီသတင်းကိုကြားရတဲ့အခါ ဒေါ်အောင်ဆန်းစုကြည် နေအိမ်အကျယ်ချုပ်က မလွတ်မြောက်ခင် ထုတ်ပြန်ခဲ့ဖူးသော သူမ၏ သဘောထားနဲ့ မှာကြားချက်ကလေးတွေကို ကြံစည်စေ့စေ့ တစိမ့်စိမ့် အောက်မေ့လှသဖြင့် အောက်ပါအတိုင်း ပြန်လည် ဖော်ပြလိုက်ပါတယ်။\n“ဒေါ်အောင်ဆန်းစုကြည် မှာကြားသော အချက် (၆) ချက်”\n၁။ ၂၀၀၈ ဖွဲ့စည်းပုံအခြေခံဥပဒေကို လုံးဝလက်မခံနိုင်၊ အဖွဲ့ချုပ်၏ ရွှေဂုံတိုင်ကြေညာချက်ကို ကိုင်စွဲ ထားရမည်။\n၅။ ပြည်သူ လူထုကို ပြောကြား လိုတာက မိမိ တတ်နိုင်သလောက် ဒီမိုကရေစီ ရရှိရေး ကြိုးပမ်းမှုကို ဆက်လက် ဆောင်ရွက် သွားမည်။\nကျနော်ကတော့ ကိုသန်းလှိုင်ရဲ့ “စကားပြောကောင်းတဲ့ မသည်းအူ” သီချင်းကို အခုတလော မကြာခဏ ဆိုဖြစ်နေပါကြောင်း။\nသူ့အပြောတွေ ကောင်းနေခဲ့လို့ သူ့အပေါ်မငြူစူ…\nပြေးကြည့်ပြီးမှ ယုံမယ် မသည်းအူ။\n၂၆ ရက်၊ စက်တင်ဘာ ၂၀၁၁။\nPosted by ကိုပေါ on Monday, September 26, 2011\nLabels: general Comments: (29)\n“တော်စမ်းပါ၊ ကျော်ဆန်းရာ... နင့်ပါးစပ်ကို ပိတ်ထားစမ်းပါ” တဲ့။\nဒီနေ့မနက် ဖေ့စ်ဘွတ်ခ်ထဲဝင်လိုက်တော့ ကြည့်လိုက်ရတဲ့ သီချင်းလေးကို သဘောကျတဲ့အတွက် ကျနော့်ဘလော့ဂ်လာဖတ်သူတွေ နားထောင်ရအောင် ထပ်မံ မျှဝေလိုက်ပါတယ်။ ဒီသီချင်းကို “ရဲရင့်ငယ်” အင်တာနက်စာမျက်နှာနဲ့ မျက်နှာစာအုပ်မှာ တင်ထားတာ ဖြစ်ပါတယ်။ ပြည်တွင်းမှာလည်း ယူကျုကို ကြည့်လို့ရပြီဆိုတော့ ဒီလို သီချင်းလေးတွေ များများ ထွက်လာရင် ကောင်းမယ်လို့ တွေးမိပါတယ်။\nဖန်တီးသူရဲ့ စိတ်ကူး၊ သီဆိုထားတဲ့လူရဲ့ အသံနဲ့ စာသားလေးတွေကို ချီးကျူးလိုက်ပါတယ်။ နားဆင်ကြည့်ကြပါဦး။\nPosted by ကိုပေါ on Saturday, September 24, 2011\nLabels: sharing Comments: (3)\n“လျှပ်စစ်အား အသုံးများတဲ့အပြင်၊ တွင်တွင်ကျယ်ကျယ် ထက်အောက်မြေခွင်၊ သစ်ပင်တွေ မြေတွင်းဓါတ်တွေ၊ ဖော်ယူနိုင်စွမ်း တတ်ကျွမ်းကျင်”\nအခုတလော ရုံးသွားရုံးပြန် လမ်းလျှောက်ရင်း ခါတိုင်းဆိုနေကျ ဆရာမြို့မငြိမ်းရဲ့ လူချွန်လူကောင်းသီချင်းလေး ဆိုညည်းချင်ရင်တောင် ဘေးဘီကို အရင်ကြည့်ရသေးတယ်။ လူမသမာတွေ ကြားသွားမှာစိုးလို့။\nဆရာမြို့မငြိမ်းတို့ ခေတ်ရှေ့ပြေးတယ်ဆိုတာ ယုံလိုက်တော့။ လွန်ခဲ့တဲ့ ရာစုဝက်လောက်က စပ်ဆိုခဲ့တဲ့သီချင်း။ အခုအချိန်ထိ ခေတ်နဲ့ အံဝင်ဂွင်ကျရှိတုန်း။\nလျှပ်စစ်ဓါတ်အားတွေ။ မြေပေါ်မြေအောက် သယံဇာတတွေ၊ သစ်ပင်တွေ၊ မြေတွင်းဓါတ်တွေ၊ သဘာဝဓါတ်ငွေ့တွေ ဖော်ယူနိုင်စွမ်း တတ်ကျွမ်းကျင်လွန်းလို့ ပြောင်တလင်းခါတော့မယ်… ဆရာ။\nဒါပေမယ့် “ကမ္ဘာမကြေ” အစချီတဲ့ နိုင်ငံတော်သီချင်းကတော့ နည်းနည်းလေး အနုစိတ်ဖို့ လိုသွားတယ်ထင်တယ်။ “ပြည်ထောင်စုကို အသက်ပေးလို့ ဒို့ကာကွယ်မလေ။ ဒါဒို့ပြေ၊ ဒါဒို့မြေ၊ ဒို့ပိုင်တဲ့မြေ၊ ဒို့ပြေ၊ ဒို့မြေ”။ သီချင်းထဲမှာ “ဒို့ရေ၊ ဒို့မြစ်၊ ဒို့လျှပ်စစ်၊ ဒို့သဘာဝဓါတ်ငွေ့” လို့ အသေးစိတ် ထည့်မစပ်ခဲ့တော့လည်း တိုင်းပြည်ကို အသက်ပေးပြီး ကာကွယ်ပါမယ်လို့ သစ္စာဆိုထားသူတွေကိုယ်တိုင်က…. ပြည်တွင်းမှာ သုံးမကုန်အောင် ပိုလျှံနေလို့ပါ ဆိုပြီး ရောင်းစားခံရတော့တာပေါ့။ ( ပြောလိုက်သေးတယ်။ ဒီနိုင်ငံမှာ ရေအားလျှပ်စစ်နဲ့ပတ်သက်လို့ ငါ့ထက်သိတဲ့လူတော့ မရှိတော့ဘူး....ဆိုပဲ။ ဗုဒ္ဓလက်ထက်ကဆို ရေအားလျှပ်စစ်နဲ့ ဧတဒဂ်ရမယ်ထင်တယ်။)\nတကယ်စဉ်းစားကြည့်တော့ မြန်မာနိုင်ငံသားတွေရဲ့ဘဝ သနားဖို့တော့ကောင်းတယ်။ ကိုယ့်ပြေ၊ ကိုယ့်မြေပေါ်မှာနေရင်း လယ်သူရင်းငှားဘဝမျိုးရောက်နေရတာကလား။ ကိုယ့်မြေကထွက်တဲ့ သယံဇာတတွေ၊ အကျိုးအမြတ်တွေမှန်သမျှ ကိုယ်မခံစားရဘဲ တိုင်းတပါးက လာပြီး ခြစ်ခြုတ်ယူနေတာကို ခံရတယ်။ ဆရာဇော်ဂျီရဲ့ ကဗျာလေးလိုပေါ့။\n“တို့ ရွာတို့ မြေ၊ တို့ ရွာမြေဝယ်\nတောကပြိတ္တာ ဖြစ်မည်တည်း။ ဆိုတဲ့ အတိုင်းဖြစ်နေပါတယ်။\nဒါတွေအားလုံးဟာ ဘာကြောင့်ဖြစ်ရသလဲ။ တရားခံကဘယ်သူလဲ။ အကြောင်းရင်းကို ဉာဏ်မီသလောက်စဉ်းစားကြည့်လိုက်တော့ ကိုဇာဂနာကြီး ပြောခဲ့ဖူးတာကို ပြေးသတိရမိတယ်။\nအခုက ရန်သူမျိုးငါးပါးမဟုတ်တော့ဘူး။ ရန်သူမျိုး သုံးပါးဖြစ်သွားပြီဆိုတဲ့အကြောင်း။ (ရေနဲ့မီးကလွဲလို့ ကျန်တဲ့သုံးပါးကို တပါးတည်းပေါင်းပြီး တွက်လို့ရသွားပြီဆိုတဲ့သဘော)\nPosted by ကိုပေါ on Friday, September 23, 2011\nLabels: general Comments: (3)\nညီမလေးက အချစ်ကို ကိုးကွယ်သတဲ့လား\nပြီးရင် ကောင်းရောင်းကောင်းဝယ် လုပ်ကိုင်စားမှာတဲ့\n(၂၁ စက်တင်ဘာ ၂၀၁၁)\nPosted by ကိုပေါ on Wednesday, September 21, 2011\nLabels: Poem Comments: (33)\nကိုယ်ဝန်မဆောင်ဘဲ မီးဖွားလုိုသော မိခင်များအတွက်\nလွတ်လပ်မှုကုို လုိုလားသည်ဆုိုလျက် လူထုလှုပ်ရှားမှုများကုို သေးသိမ်အောင် ပြောကြားသူများသည်...\nမထွန်ယက်မစုိုက်ပျိုးဘဲ ရ်ိတ်သိမ်းလုိုသူများ၊ မုိုးချုန်းသံနှင့် လျှပ်လက်ခြင်းများမပါဘဲ မုိုးရွာခြင်းကုိုတောင့်တသူများ၊ လှိုင်းပုတ်သံများ မပါသည့် သမုဒ္ဒရာကုို အလုိုရှိသူများသာ ဖြစ်ကြကုန်၏။ စိတ်ဓါတ်ပိုင်းဆိုင်ရာ အရဖြစ်စေ၊ ရုပ်ပိုင်းဆိုင်ရာအရဖြစ်စေ၊ နှစ်မျိုးလုံးအရဖြစ်စေ လှုပ်ရှားမှု တုိုက်ပွဲကတော့ ရှိကုိုရှိရမည်။ ပြင်းပြင်းထန်ထန် တောင်းဆိုမှုမရှိက အာဏာရှင်တုို့မည်သည် စုိုးစဉ်းမျှ လုိုက်လျောလေ့မရှိ။ ယခင်ကလည်း မရှိခဲ့။ နောင်လည်း ရှိလိမ့်မည် မဟုတ်။\n"Those who profess to favor freedom and yet depreciate agitation…want crops without plowing up the ground, they want rain without thunder and lightening. They want the ocean without the awful roar of its many waters…. This struggle may beamoral one, or it may beaphysical one, and it may be both moral and physical, but it must beastruggle. Power concedes nothing withoutademand. It never did and it never will."\nPosted by ကိုပေါ on Tuesday, September 20, 2011\nLabels: general Comments: (19)\nညာသံပေးပြီး တက်လာတဲ့ ရန်သူတွေအကြား\nစက်တင်ဘာ ၁၉။ ၂၀၁၁\nPosted by ကိုပေါ on Monday, September 19, 2011\nLabels: Poem Comments: (4)\nဒေါ်အောင်ဆန်းစုကြည်၏ အဖြေများကို သုံးသပ်ခြင်း (၂)\nဒီတပို့စ်အတွက်တော့ အာရ်အက်ဖ်အေ အသံလွှင့်ဌာနက ဇူလိုင်လ ၂၂ ရက်နေ့က ထုတ်လွှင့်သွားခဲ့တဲ့ “လူထုနှင့်ဒေါ်အောင်ဆန်းစုကြည်” အမေးအဖြေကဏ္ဍတ က အမေးအဖြေ တခုကို ရွေးထုတ် တင်ပြချင်ပါတယ်။\nမေးသူ ။ ။ ဦးတင်မောင်ဝင်း (စင်္ကာပူနိုင်ငံ)\nမေးခွန်း ။ ။ ဒေါ်စု ခင်ဗျာ့။ ကျနော်ကတော့ တင်မောင်ဝင်းပါ။ ကျနော် အခုတွေ့နေရတာက ဒီဦးသိန်းစိန်ရဲ့ အစိုးရကို အခုရက်ပေါင်း ၁၀၀ ရှိတဲ့အခါမှာ မကျေမနပ်နဲ့ ပြောဆိုဝေဖန်မှုတွေကို တွေ့နေရပါတယ်။ သူတို့ကို နည်းနည်းလေးများ အချိန်ပေးပြီးတော့စောင့်ကြည့်ပြီးတော့မှ ဝေဖန်မှုတွေပြုလုပ်မယ်ဆိုလို့ရှိရင် ပိုပြီးတော့ သင့်တော်မလားလို့ ကျနော့်အနေနဲ့ ထင်မြင်မိပါတယ်။ ဒေါ်စုအနေနဲ့ ဘယ်လိုများထင်ပါသလဲခင်ဗျာ့။ နောက်တခု ကတော့ ကျနော်တို့ ဒီပြည်ထဲရေးဝန်ကြီးဌာန ကနေပြီးတော့လည်း ဒီ NLD ရဲ့ ပါတီရပ်တည်မှုနဲ့ပတ်သက်ပြီး တော့ အမိန့်ကြော်ငြာစာတွေဘာတွေ ထုတ်နေတာကို တွေ့နေရပါ တယ်။ နောက်တခါ ဒေါ်စုအနေနဲ့ကလည်း လွတ်မြောက်လာပြီးတဲ့အခါမှာဆိုလို့ရှိရင် NLD ရဲ့ စည်းရုံးရေးအင်အား၊ နောက် နိုင်ငံတကာကနေပြီးတော့ NLD အပေါ်မှာထားရှိတဲ့သဘောထားတွေက အင်မတန်မှကို တိုးတက်ကောင်းမွန်လာတာကို မြင်တွေ့နေရပါတယ်။ ဒါကြောင့်မို့လို့ ဒေါ်စုအနေနဲ့ ခရီးထွက်ခဲ့တယ်ဆိုလို့ရှိရင် အစိုးရနဲ့ထိပ်တိုက်ရင်ဆိုင်မှုတွေဖြစ်ပြီးတော့ အခုလို တိုးတက်မှုတွေ ရရှိနေတဲ့အခြေအနေတွေများ ဆုံးရှုံးနေမလားလို့ ကျနော်တို့ယူဆမိပါတယ်။ ဒေါ်စုအနေနဲ့ ဘယ် လိုများ သဘောထားပါသလဲခင်ဗျာ့။\nအဖြေ ။ ။ ဒီမိုကရေစီစနစ်ကို တည်ဆောက်ချင်တယ်ဆိုရင် ဘယ်အစိုးရမဆို အချိန်ပြည့်အဝေဖန်ခံဖို့ အဆင် သင့် ဖြစ်ရမှာပါ။ ရက် ၁၀၀ ပဲဖြစ်ဖြစ်၊ ၁၀ ရက်ပဲဖြစ်ဖြစ်၊ ရက် ၁၀၀၀ ပဲဖြစ်ဖြစ် ပြည်တွင်းပြည်ပ ဝေဖန်ချက် တွေကို ရင်ဆိုင်ရမှာ ဒီမိုကရေစီရဲ့သဘောတရားပါပဲ။ တစ်နည်းအားဖြင့် ပြောမယ်ဆိုရင် အများရဲ့ဝေဖန်သုံးသပ် ပိုင်ခွင့်ကို လက်ခံရမှာဖြစ်ပါတယ်။ အစိုးရအနေနဲ့လည်း မိမိကိုယ်ကို ခုခံပြောဆိုပိုင်ခွင့်တွေက ရှိပြီးသားမဟုတ် လား။ ကျမအနေနဲ့ နိုင်ငံရေးအလုပ်သဘောတရားအရ သင့်တင့် သလို ခရီးထွက်တာဟာ တာဝန်တခုဖြစ်သလို၊ လုပ်ပိုင်ခွင့်တခုလည်းဖြစ်တယ်လို့ ထင်ပါတယ်။ ဘယ်သူနဲ့မှ ထိပ်တိုက်ရင်ဆိုင်ချင်လို့လုပ်တာ မဟုတ်ပါဘူး။ ဒါကြောင့်လည်း ပြည်ထဲရေးဝန်ကြီး ဗိုလ်ချုပ် ကိုကိုကို တွေ့ဆုံးပြီး ညှိနှိုင်းဖို့ မေတ္တာရပ်ခံထားတာ ဖြစ်ပါတယ်။\nဒီမေးခွန်းမှာ ဖြေကြားခဲ့တဲ့ ဒေါ်အောင်ဆန်းစုကြည်ရဲ့ အဖြေကိုတော့ ကျနော့်အနေနဲ့ သဘောတူညီမှုရှိပါတယ်။ ကျနော့်အမြင်အရ နည်းနည်းတောင် ထပ်မံဖြည့်စွက်လိုပါသေးတယ်။ ဒီမိုကရေစီစနစ်ကို တည်ဆောက်ချင်တယ်ဆိုရင် ဘယ်အစိုးရမဆို အချိန်ပြည့် အဝေဖန်ခံဖို့ အဆင့်သင့်ဖြစ်ဖို့ လိုသလို နိုင်ငံရေးပါတီတခုရဲ့ ခေါင်းဆောင်တယောက်အနေနဲ့လည်း လက်ရှိအစိုးရရဲ့ မူဝါဒတွေနှင့် လုပ်ရပ်များကိုလည်း ပြည်သူအများသိသာစေရန် ဖော်ထုတ်ဝေဖန်ပြောကြားရမယ့် တာဝန်ဝတ္တရားရှိပါတယ်။\nသို့ပေမယ့် ဒေါ်အောင်ဆန်းစုကြည်တယောက် ဒီတခါနေအိမ်အကျယ်ချုပ်က ထွက်လာတဲ့အချိန်မှာ စစ်အစိုးရရဲ့ လုပ်ရပ်များကို ဝေဖန်တယ်ဆိုတာ မကြားရသလောက် နည်းပါးသွားပါပြီ။ (မေးခွန်းမေးသူ ဦးတင်မောင်ဝင်းရဲ့ အကြံပြုချက်ကို လက်ခံသွားလေသလားတော့မသိ။) သူမအနေနဲ့ လူသိရှင်ကြားထုတ်ပြန်သမျှဟာလည်း အိတ်ဖွင့်ပေးစာ၊ ပန်ကြားလွှာ၊ တိုက်တွန်းချက် အဆင့်မျှသာ ကျန်တော့တာကို သတိပြုမိပါတယ်။ ဒါဟာ လက်ရှိအစိုးရလုပ်သမျှမှာ ဝေဖန်စရာမရှိတော့လောက်အောင် အဖက်ဖက်က ကောင်းမွန်တိုးတက်နေတာကြောင့် မဝေဖန်တော့တာလို့ ထင်နိုင်စရာအကြောင်းတော့ လုံးဝမရှိပါဘူး။ ဒီကနေ့ဖြစ်ပေါ်နေတဲ့ ပြဿနာအရပ်ရပ်နဲ့ ပတ်သက်လို့ ဖေ့စ်ဘွတ်ခ်မှာ၊ ဂျာနယ်များပေါ်မှာ နာမည်ရင်းနဲ့ ရေးသားနေတဲ့ နိုင်ငံရေးသမားမဟုတ်တဲ့ ပြည်တွင်းက (ဆရာဝန်၊ သတင်းသမား၊ ဇာတ်ညွှန်းရေးသူ၊ ကဗျာရေးသူ၊ စာရေးဆရာ) စတဲ့ကလောင်ရှင်များရဲ့ ဝေဖန်ချက်များကတောင် အတော်လေးပိုမိုပြင်းထန်ပြီး ချက်ကျလက်ကျရှိလှတာကို တွေ့ရပါတယ်။ ဒေါ်အောင်ဆန်းစုကြည်ရဲ့ လက်ရှိအစိုးရအပေါ် ဝေဖန်မှုတွေကို မတွေ့ရတာ ကြာခဲ့ပါပြီ။ ဘယ်လိုနှောင်ကြိုးမျိုးက သူမကို တုပ်နှောင်ထားတဲ့အတွက် ယခုလို ပွင်ပွင့်လင်းလင်း ဝေဖန်ရန် ဝန်လေးနေသလဲဆိုတာကို ကာယကံရှင်ဖြစ်တဲ့ ဒေါ်အောင်ဆန်းစုကြည်သာလျှင် သိနိုင်မှာပါ။ ကျနော်တို့အနေနဲ့ကတော့ မှန်းဆစိတ်ကူးကြည့်ရုံသာ တတ်နိုင်ပါတယ်။\nတခါ ဒေါ်အောင်ဆန်းစုကြည်နဲ့ လက်ရှိအစိုးရတို့ရဲ့ “မတူတာတွေဖယ်ထား၊ တူတာတွေ ပေါင်းလုပ်ကြမယ်” ဆိုတဲ့ အချက်ကလည်း စဉ်းစားစရာပါ။ အတိုက်အခံနိုင်ငံရေးပါတီနဲ့ အာဏာရအစိုးရတစ်ရပ်အကြား တိုးတက်မှုတစုံတရာရရှိရေးအတွက် တူတာတွေ ပေါင်းလုပ်ကြမယ်ဆိုတာကတော့ ယေဘုယျ လက်ခံနိုင်ဖွယ်ရှိပါတယ်။ သို့သော် မတူတာတွေ ဘေးဖယ်ထားဆိုတဲ့ မူအရ ပြည်သူလူထုအကျိုးစီးပွားအတွက် ပြောသင့်ပြောထိုက်တာတွေ၊ ဝေဖန်သင့်ဝေဖန်ထိုက်တာတွေကိုတောင် ဘာမှ ထုတ်ဖော်မပြောတော့ဘဲ ရေငုံနှုတ်ပိတ်ပြီး မျိုချနေရမယ်ဆိုရင်တော့ ဒါဟာ ဒီမိုကရေစီစနစ်ကို သွားနေတာမှ ဟုတ်ရဲ့လားလို့ သံသယဖြစ်စရာပါ။ ဒေါ်အောင်ဆန်းစုကြည်အတိတ်က ရေးခဲ့တဲ့၊ ပြောခဲ့တဲ့ သဘောတရားတွေနဲ့လည်း ဖြောင့်ဖြောင့်ကြီး ဆန့်ကျင်နေပါတယ်။\nနောက်ဆုံးအနေနဲ့ ဒေါ်အောင်ဆန်းစုကြည် (ကမ္ဘာဒီမိုကရေစီနေ့ အခမ်းအနားမှာ) ပြောကြားသွားတဲ့ “မြန်မာနိုင်ငံဟာ ပြောင်းလဲနိုင်တဲ့ အခြေအနေကို ရောက်ရှိနေပြီ” ဆိုတဲ့ စကားနဲ့ ပတ်သက်လို့ပါ။ ဒီစကားဟာ ဒီအချိန်မှာ ပြောဖို့ အင်မတန်စောလွန်းသေးတယ်လို့ ကျနော့်အနေနဲ့ ယူဆပါတယ်။ ဘာကြောင့်လဲဆိုတော့ ဒီအစိုးရဟာ (အရင်က စစ်အစိုးရ၊ ယခု အရပ်ဝတ်အစိုးရ)ဟာ သူတို့ရဲ့ ကတိစကားတွေကို အကြိမ်ကြိမ် မျက်နှာပြောင်ပြောင်နဲ့ ချိုးဖောက်လေ့ရှိတဲ့ အစိုးရ ဖြစ်တဲ့အတွက်ကြောင့်ပါပဲ။\nပြန်စဉ်းစားကြည့်ရင် ၂၀၀၂ခုနှစ်၊ မေလက ဒေါ်အောင်ဆန်းစုကြည်ပြန်လွတ်လာခဲ့တဲ့နောက်ပိုင်းမှာ စစ်အစိုးရနဲ့ ဒေါ်အောင်ဆန်းစုကြည်အကြား ဆွေးနွေးပွဲတွေ ဖြစ်မြောက်ခဲ့ပြီး ယုံကြည်မှုတည်ဆောက်ဆဲကာလတွေကို ကြုံတွေ့ခဲ့ဖူးပါတယ်။ ဝီကီပီဒီယားက ဒေါ်အောင်ဆန်းစုကြည်နဲ့ ပတ်သက်တဲ့ စာမျက်နှာမှာ Aung San Suu Kyi proclaimed "a new dawn for the country". “တိုင်းပြည်အတွက် အရုဏ်သစ်ကျင်းပါပြီ” ဆိုတဲ့ စကားကို အဲဒီ ၂၀၀၂ ကာလများဆီက လည်း ဒေါ်အောင်ဆန်းစုကြည် ပြောခဲ့ဖူးတယ်လို့ တွေ့ရပါတယ်။ ဒါပေမယ့် အဲသည်ဆွေးနွေးပွဲပျက်ပြီးတဲ့နောက် ဒီပဲယင်းအရေးအခင်းအပြီးမှာ ဒေါ်အောင်ဆန်းစုကြည် အကျယ်ချုပ်သာ ပြန်ကျခံခဲ့ပေမယ့် အဲဒီတုန်းက ဘာတွေဆွေးနွေးခဲ့သလဲဆိုတာ ပြည်သူများအနေနဲ့ ယခုအချိန်အထိ ရေရေရာရာ သိရှိခွင့်မရခဲ့ပါဘူး။\nတဖက်မှာလည်း မြန်မာစစ်အစိုးရအနေနဲ့ အမှန်တကယ်ပြုပြင်ပြောင်းလဲလိုတဲ့ အရိပ်အယောင်တွေကို အကောင်အထည်အဖြစ် သိသာထင်ရှားစွာ ဖော်ဆောင်ပြခြင်း မရှိသေးတာကို တွေ့ရပါတယ်။ အီလက်ထရွန်းနစ်ဥပဒေဆိုတာနဲ့ ထောင်ဒဏ်နှစ်ရှည်တွေ ချဆဲ။ လယ်သမားတွေရဲ့ လယ်တွေ၊ ရာဘာခြံတွေကို မတရားသိမ်းယူနေဆဲ။ တိုင်းရင်းသားတွေကို ထိုးစစ်ဆင်နွှဲဆဲ။ တိုင်းရင်းသားခေါင်းဆောင်တွေ၊ ကျောင်းသားခေါင်းဆောင်တွေ အပါအဝင် နိုင်ငံရေးအကျဉ်းသားတွေကို ဆက်လက်ထောင်ချထားဆဲ။ စာပေစိစစ်ရေးနဲ့ သတင်းစာနယ်ဇင်း လွတ်လပ်ခွင့်ကို ထိန်းချုပ်ထားဆဲ။\nဒီလိုအခြေအနေတွေမှာ ဒေါ်အောင်ဆန်းစုကြည်ပြောတဲ့ “ပြောင်းလဲနိုင်တဲ့အခြေအနေကို ရောက်နေပြီ” ဆိုတဲ့အပေါ် ကျနော့်အနေနဲ့တော့ ယုံကြည်ရန် အင်မတန်ခဲယဉ်းနေပါတယ်။ အမျိုးသားဒီမိုကရေစီအဖွဲ့ချုပ်က စီအီးစီ အဖွဲ့ဝင် ဦးဝင်းတင်ကတောင် “မယုံကြည်နိုင်တဲ့သူတွေထဲမှာ ကျနော်တို့တောင်ပါမလားမသိဘူး” ဆိုတဲ့သဘောမျိုး တွေ့ဆုံမေးမြန်းခန်းတခုမှာ ပြောသွားပါတယ်။ သူက ဒေါ်အောင်ဆန်းစုကြည်ကိုတောင် ခြေစုံပစ်ပြီး ယုံလိုက်သူ လို့ ဆိုပါတယ်။\nဒါပေမယ့်လည်း ၂၃ နှစ်လုံးလုံး ဒုက္ခအဝဝကို ခါးစည်းခံခဲ့ကြရပြီး မျှော်လင့်ချက်တွေဆိုတာမျိုးကို အိပ်မက်ထဲမှာတောင် မထားဝံ့ကြသူတွေအဖို့မှာတော့ ဒေါ်အောင်ဆန်းစုကြည်ပြောလိုက်တဲ့ “ပြောင်းလဲနိုင်တဲ့ အခြေအနေ”ဆိုတာ ရေနစ်နေသူတွေအတွက် လှမ်းဆွဲလိုက်စရာ ကောက်ရိုးလေးတမျှင်လို၊ ပိန်းပိတ်အောင်မှောင်နေတဲ့ ဒုက္ခအမှောင်ထုကြီးထဲကို လက်ကနဲ ကျရောက်လာတဲ့ အလင်းရောင်တန်းကလေးလို အင်မတန်မှ စုံမှိတ်ပြီး အားပြုလိုက်ချင်အောင် ဆွဲဆောင်မှုရှိလှတာကို ကျနော့်အနေနဲ့ နားလည်ခံစားကြည့်လို့ ရပါတယ်။\nကျနော့်အနေနဲ့ကတော့ ယုံချင်ပေမယ့်လည်း မယုံရဲဘူးလို့ဘဲ ပြောချင်ပါတယ်။ “Those who do not remember the past are condemned to repeat it” ဆိုတဲ့ စကားလည်း ရှိတယ်မဟုတ်လား။ မြန်မာလိုတော့ “အတိတ်ကို မမှတ်မိတော့တဲ့သူတွေဟာ အတိတ်က အမှားတွေကို ထပ်လုပ်မိဖို့ ကျိန်စာသင့်ခံနေရသူများသာဖြစ်တယ်” ဆိုတဲ့သဘော။ အခုလည်း အဖြစ်အပျက်တွေက လွန်ခဲ့တဲ့ ကိုးနှစ်လောက်ကလိုပဲ ဆင်ဆင်တူနေတာမို့ သမိုင်းဘီးတပတ်လည်ပြန်လည်လာတယ်လို့များ ဆိုရမလားမသိ။ ဘာပဲဖြစ်ဖြစ် သမိုင်းဘီးတပတ်လည်တယ်ဆိုလို့ ကျနော်နှစ်သက်တဲ့ ABBA အဖွဲ့ရဲ့ Waterloo ဆိုတဲ့ သီချင်းလက်ဆောင်လေးနဲ့ပဲ ဒီပို့စ်ကို နိဂုံးချုပ်လိုက်ပါတယ်။\nPosted by ကိုပေါ on Sunday, September 18, 2011\nလွန်ခဲ့တဲ့ နှစ်ပေါင်း ၂၃ နှစ်လောက်က အသက် ၄၂ အရွယ်ရှိပြီ ဖြစ်တဲ့ ဒေါ်အောင်ဆန်းစုကြည်တယောက် မြန်မာပြည်ကို ပြန်လာခိုက် ရှစ်လေးလုံးအရေးတော်ပုံကြီးနဲ့ ကြုံကြိုက်ပြီး မြန်မာ့နိုင်ငံရေးနယ်ပယ်ထဲကို စတင်ဝင်ရောက်လာပါတယ်။\nအဲဒီအချိန်က နိုင်ငံတော်ငြိမ်ဝပ်ပိပြားမှုတည်ဆောက်ရေးအဖွဲ့ (နဝတ) ဆိုတဲ့ စစ်အစိုးရမှာ ပါဝင်တဲ့ ဗိုလ်ချုပ်ကြီးတွေရဲ့ (ဒေါ်အောင်ဆန်းစုကြည်ကို စောင်းပါးရိပ်ခြည် ပြောတတ်တဲ့) လက်သုံးစကားက “နိုင်ငံအတွက် မြက်ကလေး တပင်တောင် နှုတ်မပေးခဲ့ဘူးတဲ့သူက နိုင်ငံရေးမှာ ပါဝင်ပတ်သက်ချင်လို့ ရမလား” ဆိုတဲ့ စကားမျိုးတွေ ပါပဲ။ ဒီစကားမျိုးကို ဗိုလ်ချုပ်ကြီးတွေ သုံးစွဲတာ အံ့သြစရာတော့ မရှိလှပါဘူး။ ဘာကြောင့်လဲဆိုတော့ ဗိုလ်ချုပ်ကြီးတွေအပါအဝင် အရာရှိအရာခံ အကြပ်စစ်သည် အချို့ဟာ နိုင်ငံကို သူတို့သာ အချစ်ဆုံး။ သူတို့သာ အပေးဆပ်ဆုံးလူတွေလို့ ယူဆထားကြသူတွေ ဖြစ်နေလို့ပါ။ လမ်းဘေးက ကြွေးကြော်သံဆိုင်းပုဒ်ကြီးတွေကို ကြည့်လိုက်ပါ။ ရေဒီယို၊ တီဗီတွေမှာ နားထောင်ကြည့်လိုက်ပါ။ “အသက်သွေးချွေး၊ စဉ်မနှေး၊ ပေးဆက်သည်မှာ တပ်မတော်ပါ” ဆိုတဲ့ ဆောင်ပုဒ်က သူတို့ရဲ့ ခံယူချက်ကို အထင်းသားဖော်ပြနေပါတယ်။\nမြန်မာ့အသံ စစ်သည်တို့လိုရာ ကဏ္ဍမှာ မကြာခဏထုတ်လွှင့်တတ်တဲ့ ရီရီခင်ရဲ့ သီချင်းတပုဒ်ရှိပါတယ်။ သီချင်းအဓိပ္ပါယ်က… ဟိုးပင်ယံအမြင့်မှာ ငွားငွားစွင့်စွင့်၊ ကြွားကြွားဝင့်ဝင့် ပွင့်နေပြီး လေယူရာ မွှေးရနဲ့တွေဆင်နေတဲ့ လျှမ်းတင့်တဲ့ ပန်းပွင့်ငွေသဇင်တခက် ရှိတယ်ပေါ့။ အဲဒီ ငွေသဇင်ကို…. တံချူရှင် တဦးဦးက ဓနဂုဏ်၊ အလှဂုဏ်၊ ပညာဂုဏ်ကြွယ်တယ်ဆိုပြီး လာချူခဲ့ရင် ကိုယ့်လူတို့ရေ…. ရလိမ့်မယ်လို့ မထင်နဲ့…. လွမ်းလျက်သာစော မောတာသာ အဖတ်တင်သွားမယ်ဆိုတဲ့သဘော ရေးစပ်ထားတယ်။ ဒါပေမယ့် သီချင်းအဆုံးမှာတော့ အဲဒီငွေသဇင်က…\n"ဗမာ့သားကောင်းသာဖြစ်ပစေ….ဗမာ့သားကောင်းသာ ဖြစ်ပစေ…..တံချူတွေတောင် ဆောင်ဖို့မလိုပါရှင်…. ဆီးကြိုလှည့်…. ဆင့်ကာ ဝင့်ကာ… ကြွေကျလာမယ်ရှင်"….တဲ့။ ဗမာ့သားကောင်းဇာနည် စစ်သားကြီးသာဖြစ်လို့ကတော့ ငွေသဇင်က ပင်မြင့်ထက်ကနေ အော်တိုမက်တစ် ကြွေကျလာပေးမယ် ဆိုတဲ့ သဘောပေါ့။\nဒီသီချင်းကို စစ်ဗိုလ်စစ်သားတွေ အတော်ကြိုက်ပုံရတယ်။ ဗမာ့သားကောင်းတို့၊ သားကောင်းဇာနည်ဆိုတဲ့ ဝေါဟာရတွေကို သူတို့ မောင်ပိုင်စီးထားတာကိုး။ ဒီတော့လည်း ဒီသီချင်းကို စစ်အစိုးရ တက်လာကာစ အချိန်က ရေဒီယိုနဲ့ တီဗီမှာ မကြားချင် မမြင်ချင်အဆုံး။\nအေးလေ…. သူတို့မပြောနဲ့။ ငယ်ငယ်က စစ်ဗိုလ်စစ်သားတွေကိုမှ သူရဲကောင်းထင်မိတဲ့ ကျနော်တောင် တိုင်းပြည်အတွက် ပေးဆပ်ချင်လွန်းလို့ ဆယ်တန်းအောင်ရင် စစ်တက္ကသိုလ်တက်မယ်လို့ ရည်ရွယ်ချက်ကြီး ထားခဲ့ဘူးပါတယ်။ ငယ်ငယ်ကဆိုရင် ရွာမှာ အလှူခံ အသံချဲ့စက်က ဖွင့်တဲ့ “စစ်သားကြီးလုပ်မယ်၊ တိုင်းပြည်အန္တရာယ် ရန်စွယ်များကို၊ တွန်းလှန်ဖြိုဖျက် တွန်းလှန်ဖြိုဖျက်မယ်” ဆိုတဲ့ သီချင်းများလာရင် လိုက်ဆိုရတာ အမောပါပဲ။\nဒါတွေဟာ ဒီကနေ့ အတွေးအမြင်၊ အယူအဆနဲ့ ကြည့်လိုက်ရင် ရယ်စရာကြီးပါ။ စစ်တပ်ထဲဝင်မှ တိုင်းပြည်နဲ့ လူမျိုးကို ချစ်တယ်ဆိုတဲ့ အတွေးအခေါ်ဟာလည်း အင်မတန် တိမ်တဲ့အတွေးအခေါ် အယူအဆ ဆိုတာကို အရွယ်ရောက်သူလူတိုင်းက နားလည်သဘောပေါက်နေကြပါပြီ။ အထူးသဖြင့် စစ်အစိုးရအဆက်ဆက် ဗိုလ်ချုပ်ကြီးတွေ နဲ့ သူတို့ရဲ့ အပေါင်းပါတွေ အကျင့်ပျက်ပြီး တိုင်းပြည်ကို လက်ညှိုးထိုး ရောင်းစား ဖျက်ဆီးနေတာ မြင်ရတဲ့အခါ သူတို့ရဲ့ လုပ်ရပ်ကို ပိုလို့တောင် အော့နှလုံးနာနေကြပါသေးတယ်။\nဒီလိုနဲ့ ရှစ်လေးလုံး အရေးတော်ပုံကြီး ပြီးဆုံးလို့ နှစ်ပေါင်း ၂၃ လောက်ကြာလာခဲ့တဲ့အချိန်မှာ စောစောက ဗိုလ်ချုပ်ကြီးတွေရဲ့ လက်သုံးစကားဖြစ်တဲ့ “တိုင်းပြည်အတွက် မြက်ကလေး တပင်တောင် နှုတ်ပေးဘူးလို့လား” ဆိုတဲ့ အဓိပ္ပါယ်မျိုး ထွက်တဲ့ စကားတွေကို မထင်မှတ်တဲ့ နေရာက ကြားလာရပြန်ပါတယ်။\nဒီတခါ မေးကြတာက စစ်အစိုးရကို ဆန့်ကျင်သူ အတိုက်အခံတော်လှန်ရေးသမားလို့ အမည်ခံထားကြသူ လူတွေထဲက မနူးမနပ်တွေက မေးကြတာပါဗျား။ (မနူးမနပ်လို့ ရေးရတာက ရင့်ကျက်တဲ့သူတွေကတော့ ဘယ်တုန်းကမှ အဲသည်လို မပြောကြလို့ပါ။) အတိုက်အခံတွေရဲ့ လုပ်ရပ်နဲ့ပတ်သက်လို့ ဝေဖန်မိရင်၊ သူတို့လေးစားတဲ့ ခေါင်းဆောင်တယောက်ရဲ့ လုပ်ရပ်ကို ဝေဖန်မိရင်၊ သူတို့နဲ့ သဘောအမြင်မတူညီတာကို ထုတ်ဖော်ပြောဆိုမိရင် “မင်းက နိုင်ငံအတွက် ဘယ်လောက်ပေးဆပ်ခဲ့လို့လဲ၊ မင်းဘယ်လောက် ပေးဆပ်ခဲ့လို့ ဝင်ပြောရတာလဲ” ဆိုတဲ့ စကားမျိုးတွေ၊ ဘလော့ဂ်ကွန်မင့်တွေ မကြာခဏ ကြားရ ဖတ်ရတတ်ပါတယ်။\nအဓိပ္ပါယ်က တိုင်းပြည်အတွက် တစုံတရာ မပေးဆပ်ခဲ့ရင် ဝင်ပြောပိုင်ခွင့်မရှိဘူး၊ အသာ ပါးစပ်ပိတ်ထား။ ပေးဆပ်ခဲ့သူကသာ ပိုမိုပြောဆိုပိုင်ခွင့်ရှိတယ်ဆိုတဲ့ သဘောလေလားတော့ မသိဘူး။ ဒီလိုသဘောနဲ့ ပြောတာသာ မှန်ခဲ့ရင် အဲဒီ အယူအဆဟာ အင်မတန် ချွတ်ချော်မှားယွင်း တိမ်းစောင်းနေတဲ့ အယူအဆလို့ မြင်မိပါတယ်။\nလူတစ်ယောက်ဟာ အနှစ်လေးဆယ်လောက် ခေါင်းမြီးခြုံအိပ်ပျော်နေခဲ့စေဦးတော့…. (ဒေါ်အောင်ဆန်းစုကြည်တောင် ၄၂ နှစ် အရွယ်ရောက်မှ နိုင်ငံရေးထဲ စပြီး ပါဝင်ပတ်သက်ခဲ့တာကို သတိပြုပါ။) သူတရေးလန့်နိုးလာတဲ့အချိန်မှာ သူတိုင်းပြည်မှာ ဖြစ်ပျက်နေတာတွေကို သူမြင်တဲ့အလျောက် သူ့အယူအဆကို နိုင်ငံသားတစ်ယောက်အနေနဲ့ လွတ်လပ်စွာ ပြောဆိုပိုင်ခွင့်ရှိပါတယ်။ အဲဒါဟာ ကုလသမဂ္ဂ လူ့အခွင့်အရေးကြေညာစာတမ်းမှာ ပါဝင်တဲ့ လွတ်လပ်စွာ ထုတ်ဖော်ပိုင်ခွင့်၊ ပြောဆိုပိုင်ခွင့်ပါပဲ။\nသူပြောတာ မှားချင်မှားမယ်။ မှန်ချင်မှန်မယ်။ သူပြောတာမှားရင် သူ့ကို ပြန်ပြီး ဝေဖန်လို့ရတယ်။ ဒါပေမယ့် သူ့ရဲ့ ပြောဆိုပိုင်ခွင့်ကို ပိတ်ပင်လို့ မရသလို သူ့မှာ မပေးဆပ်ခဲ့လို့ ပြောဆိုပိုင်ခွင့်မရှိဘူးဆိုတာ လုံးလုံး မဟုတ်ပါဘူး။ လူတိုင်းမှာ တန်းတူရည်တူ ပြောဆိုပိုင်ခွင့်ရှိပါတယ်။ ဒါကို လူ့အခွင့်အရေးအတွက် တောင်းဆို တိုက်ပွဲဝင်နေကြသူတွေက ပိုလို့တောင် သဘောပေါက်သင့်ပါသေးတယ်။\nလွတ်လပ်တဲ့နိုင်ငံတွေ၊ လူ့အခွင့်အရေးနဲ့ လွတ်လပ်မှုကို အသားကျနေတဲ့ နိုင်ငံတွေမှာ ဒီလိုမေးခွန်းမျိုးကို ဘယ်သူမှ မမေးကြတော့ပါဘူး။ လူထုက တင်မြှောက်တဲ့ ခေါင်းဆောင်ကိုလည်း သာမန်လူကစလို့ Talk Show Host တွေအဆုံး လွတ်လွတ်လပ်လပ် ဝေဖန်နေကြတာဟာ အဆန်းတကြယ်ကိစ္စမဟုတ်တော့ပါဘူး။\nနောက်ပြီး “ပေးဆပ်တယ်၊ စွန့်လွှတ်အနစ်နာခံတယ်” ဆိုတဲ့ စကားနဲ့ ပတ်သက်လို့ ပြောစရာတွေရှိပါတယ်။ ဒေါ်အောင်ဆန်းစုကြည်ကတော့ သူ့အနေနဲ့ “ပေးဆပ်နေရတယ်၊ စွန့်လွှတ်အနစ်နာခံနေရတယ်လို့ မပြောချင်ပါဘူး။ ဒီလမ်းကို သူလျှောက်တာဟာ သူ့ရွေးချယ်မှု” လို့ ဆိုပါတယ်။ သူ့စကားကို ကျနော် လုံးဝသဘောတူပါတယ်။ ဒီကိစ္စနဲ့ ပတ်သက်လို့ တခါက ပို့စ်တင်ဖူးပါတယ်။ အခု ဒီအကြောင်းနဲ့ ပတ်သက်လို့ပဲ ကျနော့်အယူအဆကို နည်းနည်း ထပ်ပြောချင်ပါသေးတယ်။\nစစ်အစိုးရလက်ထက်မှာ အင်မတန် တင်းကြပ်ဖိနှိပ်တဲ့အလျောက် စစ်အစိုးရကို ဆန့်ကျင်တဲ့ နိုင်ငံရေးလုပ်ရင်း ထောင်တန်း နှစ်ရှည်လများ ကျသွားကြတဲ့သူတွေ ရှိနေပါတယ်။ သူတို့ရဲ့ မတရားအကျဉ်းကျခံနေရမှုကို ကျနော်စာနာပါတယ်။ စစ်အစိုးရရဲ့ မတရားမှုကိုလည်း ကျနော် ကန့်ကွက်ရှုတ်ချပါတယ်။ ဒါပေမယ့် အဲဒီလို အကျဉ်းကျခံနေရတဲ့သူတယောက် ပြန်လည်လွတ်မြောက်လာတဲ့အခါ အဲဒီလို အကျဉ်းကျခံခဲ့ရတာကို သူ့ရဲ့ ပေးဆပ်မှု တခုသဖွယ် ကျနော့်ကို လာပြောခဲ့ရင် ကျနော် အသိအမှတ် ပြုချင်မှပြုမယ်။ အကျဉ်းကျခံခဲ့ရတာသက်သက်နဲ့တော့ ကျနော့်ရဲ့ ထောက်ခံမှု၊ လေးစားမှုကို အလိုအလျောက် ရမှာမဟုတ်။ သူ့ရဲ့ အယူအဆ၊ ရပ်တည်ချက်၊ ကိုယ်ကျင့်တရား စတာတွေအပေါ်မှာ ကျနော့်စံနှုန်းနဲ့ ကိုက်ညီပါမှ ကျနော့်ရဲ့ လေးစားမှုနဲ့ ထောက်ခံမှုကို ရမှာ ဖြစ်ပါတယ်။\nဒါတွေကို ဘာကြောင့်ရေးရသလဲဆိုရင် အချုပ်ထောင်က ထွက်လာဖူးတဲ့ အချို့သောနိုင်ငံရေးအကျဉ်းသားတွေဟာ သူတို့ရဲ့ ထောင်ထွက်လက်မှတ်ကြီးတွေကို သူတို့ ပေးဆပ်မှုရဲ့ သက်သေသက္ကာယကြီးတခုလို လူတွေ့တာနဲ့ ထုတ် ထုတ် ပြတတ်ကြပါတယ်။ သူများတွေတော့မသိ။ ကျနော့်အနေနဲ့ကတော့ အဲသည်လို ထုတ်ပြလိုက်တာနဲ့တပြိုင်နက် အဲဒီလူအပေါ်မှာ အထင်ကြီးစိတ်ဟာ တဝက်လောက် လျော့ကျသွားပါတယ်။ ပိုဆိုးတာက ကျနော်ကြုံခဲ့ဖူးတဲ့ အဲသည်လို လူမျိုးတွေဟာ ခဏစောင့်ကြည့်လိုက်တာနဲ့ နိုင်ငံရေးသိက္ခာမရှိတဲ့ လုပ်ရပ်တွေ လျှောက်လုပ်တာကို တွေ့မြင်ရတော့တာပါပဲ။ (စင်္ကာပူမှာ နေထိုင်စဉ်အတွင်း သုံးယောက်လောက် လူကိုယ်တိုင်တွေ့ဖူးတယ်။) ဒီလူမျိုးတွေကိုတော့ ထောင်ထဲမှာ အနှစ် ၂၀ နေခဲ့လည်း သူမတရား ထောင်အချခံခဲ့ရတာအတွက် စာနာ၊ ဂရုဏာသက်မိတာ၊ စစ်အစိုးရရဲ့ မတရားမှုကို ရှုတ်ချတာမိကလွဲလို့ ကျနော့်အနေနဲ့ သူ့ကို လေးစားအသိအမှတ်ပြုဖို့၊ ခေါင်းဆောင်တင်မိဖို့ရန် အင်မတန် ခဲယဉ်းပါတယ်။\nဘယ်လိုလူမျိုးကိုမဆို လက်ရှိ အချိန်အတွက်တော့ သူ့ရဲ့ လက်ရှိလုပ်ရပ်ကို ကြည့်ပြီး ကိုယ့်စံနှုန်းနဲ့ ချိန်ထိုးဆုံးဖြတ်ပါတယ်။ ကောင်းတာလုပ်ရင် အဲဒီကောင်းတဲ့လုပ်ရပ်အတွက် ထောက်ခံမယ်။ ကျနော့်စံနဲ့ မကိုက်ညီတာကို တွေ့ရင် မထောက်ခံဘူး။ ဝေဖန်သင့်တယ်ထင်ရင် ဝေဖန်မယ်။\nလူတယောက်ကို တခါ ထောက်ခံဘူးတာနဲ့ ရာသက်ပန် ဘာလုပ်လုပ် ထောက်ခံသွားမှာ မဟုတ်သလို၊ တခါ ဆန့်ကျင်ဖူးတာနဲ့ တသက်လုံး ဘာလုပ်လုပ် ဆန့်ကျင်သွားမှာ မဟုတ်ပါဘူး။ ဥပမာ… မိုးသီးဇွန်ကိုဆိုရင် ကျနော်မထောက်ခံတဲ့ အပိုင်းတွေရှိတယ်။ ဒါပေမယ့် သူလုပ်သမျှကို လိုက် ဆန့်ကျင်နေတာမဟုတ်ဘူး။ မိုးသီးဇွန်ရေးထားတဲ့ “နာခံမှုကို ဆန်းစစ်ခြင်း” ဆိုတဲ့ စာအုပ်ကို ကျနော်အင်မတန်နှစ်ခြိုက်တဲ့အတွက် ဘလော့ဂ်ဘေးမှာတောင် လင့်ခ်တင်ထားပေးပါသေးတယ်။ အလားတူ ထွန်းအောင်ကျော်ရဲ့ ဆောင်းပါးကို ကြိုက်နှစ်သက်လို့ ဘလော့ဂ်မှာ ဖော်ပြပေးလိုက်ပေမယ့် ထွန်းအောင်ကျော် လုပ်သမျှကို အကုန်လိုက်ထောက်ခံနေမှာ မဟုတ်ပါဘူး။\nသတိရလို့ ပြောရရင် ဒေါ်အောင်ဆန်းစုကြည် တခါက ပြောခဲ့ဘူးတာလေးရှိတယ်။ “အန်တီတို့က ထာဝရလူဆိုး၊ ထာဝရလူကောင်းဆိုတာကို မယုံကြည်ဘူး။ ပြုပြင်လို့ မရသေးတာပဲ ရှိတယ်” (စကားလုံး အတိအကျတော့ မဟုတ်)။ ဒီစကားကို ကျနော် နှစ်သက်လက်ခံတယ်။\nတချို့ လူကောင်းဆိုတဲ့လူတွေတောင် တဒင်္ဂ အခိုက်အတန့်လေးမှာ စိတ်မထိန်းနိုင်တဲ့အတွက် လူသတ်မှုလို ကြီးမားတဲ့ ရာဇဝတ်မှုကြီးတွေ ကျူးလွန်မိတတ်တဲ့ ဥပမာတွေ ရှိနေပါတယ်။ အလားတူ တသက်လုံးဆိုးလာတဲ့ လူဆိုးပေမယ့် တခါတလေမှ အင်မတန်ကောင်းတဲ့လုပ်ရပ်ကို လုပ်သွားတဲ့ ဥပမာတွေလည်း ရှိနေပြန်တယ်။\nဒီတော့ လူတယောက်ဟာ လူဆိုးဖြစ်တဲ့အတွက် သူဘာလုပ်လုပ် ဆိုးမှာပဲ၊ အမြဲလူဆိုးလို့ သတ်မှတ်ထားရင် နည်းလမ်းကျမယ်မထင်ဘူး။ ဖြစ်သင့်တာက လူဆိုးဖြစ်စေ၊ လူကောင်းဖြစ်စေ သူရဲ့ လက်ရှိလုပ်နေတဲ့ လုပ်ရပ်ကို ချီးမွန်းစရာရှိရင် ချီးမွန်းမယ်။ ဝေဖန်စရာရှိရင် ဝေဖန်မယ်။ ရှုတ်ချစရာရှိရင် ရှုတ်ချမယ်။ ဒါဟာ ပုဂ္ဂိုလ်ကိုမကြည့်ဘဲ တရားကို ကြည့်တဲ့သဘော။ ပုဂ္ဂိုလ်ကို မခင်ဘဲ တရားကို မင်တဲ့သဘော။ ဒီလိုမှ မဟုတ်ရင် ပုဂ္ဂိုလ်စွဲနဲ့ ဆုံးဖြတ်တာကြောင့် အဂတိတရားမကင်းဘဲ မှားမှားယွင်းယွင်း ဆုံးဖြတ်မိဖို့ အခွင့်အလမ်း ပိုများတတ်ပါတယ်။\nဘာပဲဖြစ်ဖြစ်…. ဒီဘဝမှာတော့ “တိုင်းပြည်အတွက် မြက်တပင်နှုတ်ပေးဖူးရဲ့လား”လို့ မေးမြန်းတတ်တဲ့ မြက်နှုတ်သမားများကို ရှောင်လွှဲချင်လို့မရ လူဖြစ်တုန်းအခိုက် ကြုံကြိုက်ရဦးမှာပါပဲ။\nစက်တင်ဘာ ၁၃၊ ၂၀၁၁။\nPosted by ကိုပေါ on Tuesday, September 13, 2011\n(လမ်းပြကြယ်စာကြည့်တိုက်(စင်္ကာပူ)၏ နှိုးဆော်စာကို မူရင်းအတိုင်း တင်ပြပါသည်။)\nကျနော်တို့ မြန်မာနိုင်ငံတွင်အစပြု၍ မြန်မာနိုင်ငံတွင်အဆုံးသတ်ပြီး မြန်မာနိုင်ငံသားတို့တို့သာပိုင်ဆိုင်သော ကျွန်ုပ်တို့မိခင် ဧရာဝတီမြစ်ကြီးသည် သေလောက်အောင်လည်မြိုညှစ်ခြင်းကို စတင်ခံနေရပြီ ဖြစ်ပါသည်။\nမေခ၊ မလိခ နှင့် ဧရာဝတီကိုဖြတ်ပတ်၍ ဆည် ၇ခု ဆောက်လုပ်နေပြီးဖြစ်သည်။ (ရရှိလာသောလျှပ်စစ်ဓါတ်အား၏ ၉၉% ကို တရုတ်ပြည်သို့တင်ပို့မည်ဖြစ်သည်) ထိုဆည်များပြီးသွားပါက ဧရာဝတီ၏ ဗေဒင်မေးစရာ၊ လေ့လာရေးပြုလုပ်နေရန်ပင်မလိုတော့ပါ၊ အနှေးနဲ့ အမြန်သေဆုံးခြင်းသို့ ရောက်ရတော့မည်သာဖြစ်သည်။ တရုတ်ပြည်က မြစ်ဝါမြစ်ဟာ ကျနော်တို့အတွက် အကြောင်းဆုံး ဥပမာဖြစ်မယ်လို့ထင်ပါတယ်။ မြစ်ဝါမြစ်သာမက ယခု ဗီယက်နမ်၏ အဖြစ်ကိုလည်း လေ့လာစေလိုပါသည်။ မဲခေါင်မြစ်ဝကျွန်ပေါ်ဒေသကို ပိုင်ဆိုင်ပြီး ကမ္ဘာ့ဆန်အတွက်ဆုံးနိုင်ငံတခု- ယခု မဲခေါ်မြစ်ရေနည်းလာမှုကြောင့် ရေချို ရေငံမျှခြေပျက်ပြီး ရေငံပိုမိုဝင်ရောက်လာမှုကြောင့် စပါးစိုက် ဧကများစွာ ထာဝရပျက်စီးသွားခဲ့ပါပြီ။\nမြစ်ဆုံဆည်စီမံကိန်းပြီးလျှင် မြစ်ဆုံဒေသနှင့် မြစ်လည်ဒေသကို ထည့်မပြောနဲ့အုံး၊ ဆည်စီမံကိန်းနဲ့ အဝေးဆုံး မြစ်ဝကျွန်းပေါ်ဒေသပါ အတိဒုက္ခရောက်ကြတော့မည်ဖြစ်သည်။\nဧရာဝတီမြစ်ရေ ပင်လယ်ထိရောက်အောင် မစီးဆင်းနိုင်ခဲ့သော်.................................\nမြန်မာပြည်တွင် ဘဘဦးဝင်းတင်တို့ကဲ့သို့သော ပုဂ္ဂိုလ်များသာမက၊ နာမည်ကျော်သတင်းစာ ဆရာကြီးများ၊ ကိုကျော်သူ၊ မရွှေဇီးကွက်၊ ဆရာမဒေါ်သန်းမြင့်အောင်တို့ ကဲ့သို့ လူမှုရေးလုပ်ဆောင်နေသူများပါမကျန် အမျိုးသားရေးတရပ်အနေနှင့် ဝိုင်းဝန်းလက်မှတ်ရေထိုး ကန့်ကွက်နေကြပြီ ဖြစ်ပါသည်။ ကျွန်ုပ်တို့ စင်္ကာပူရောက်မြန်မာများအနေနှင့်လည်း ယခုလိုအမျိုးသားရေးကိစ္စကို အဘယ့်ကြောင့် လက်ရှောင်နေကြမည်နည်း။\nကျွနု်ပ်တို့၏ အမျိုးစားရေးအားမာန်နှင့် သတ္တိကို ပြသရန် အချိန်ကြရောက်နေပြီဖြစ်သည်။\nကျွန်ုပ်တို့ ကြောက်၍လက်ရှောင်ခဲ့လျှင် ကျွန်ုပ်တို့၏ အနာဂါတ်မျိုးဆက်အတွက် ဧရာဝတီကို ဒဏ္ဍာရီမြစ်တစင်းအဖြစ်သာ လက်ဆောင်ပေးနိုင်ကြတော့မည် ဖြစ်ပါသည်။\nလက်မှတ်ရေးထိုးလိုသူများ - လမ်းပြကြယ်စာကြည့်တိုက်\nPeninsula Plaza (04-09)\nစာကြည့်တိုက်ဖွင့်ချိန်များ - - ဗုဒ္ဓဟူးနေ့ - ညနေ ၆-၃ဝ မှ ည ၉ နာရီ\nစနေနေ့ - နေ့လည် ၂ နာရီ မှ ည ၉ နာရီ\nတနင်္ဂနွေနေ့ - နေ့လည် ၁၂ နာရီ မှ ည ၉ နာရီ\nအမျိုးသားရေးအတွက် စိတ်အားထက်သန်သူများလာရောက် လက်မှတ်ရေးထိုးကြရန်ဖိတ်ခေါ်ပါသည်။ တဦးချင်းမလာနိုင်သူများ ဤ PDF file ကို Print ထုတ်၍ စုပေါင်းလက်မှတ်ထိုးပြီး လမ်းပြကြယ်သို့ လာရောက်ပေးပို့နိုင်ပါသည်။\nPosted by ကိုပေါ on Monday, September 12, 2011\nLabels:ိdistribution Comments: (1)\nစက်တင်ဘာ ၁၂။ ၂၀၁၁\nဒေါ်အောင်ဆန်းစုကြည်၏ အဖြေများကို သုံးသပ်ခြင်း (၁)\nလွတ်လပ်သော အာရှအသံ ရေဒီယို (RFA) တွင် သောကြာနေ့တိုင်း လွှင့်ထုတ်နေကျ ဖြစ်သော လူထုနှင့် ဒေါ်အောင်ဆန်းစုကြည် အမေးအဖြေကဏ္ဍတွင် ပါဝင်သော အမေးအဖြေများမှ နည်းနည်းချင်း ထုတ်နှုတ်သုံးသပ်ပြသွားပါမည်။\nကချင်ပြည်နယ်၊ မိုးညင်းမြို့နယ်မှ စိုင်းအောင်ဘ (မေးခွန်း)။…………….။ အန်တီစုကို ကျနော်မေးခွန်းတခု မေးချင်ပါတယ်။ ဦးသိန်းစိန်နဲ့ တွေ့တဲ့ကိစ္စမှာ ဦးသိန်းစိန်ကိုယ်တိုင် ဖိတ်ကြားတာလား။ NLD က ဗဟို အလုပ်အမှုဆောင်တွေရဲ့ သဘောတူညီချက်ကော ရရဲ့လား။ အဲဒါလေးလည်း သိချင်ပါတယ်။ နောက်တခုက နေပြည်တော် အလုပ်ရုံဆွေးနွေးပွဲမှာ သုံးရက် ကျင်းပတဲ့အထဲက ဒုတိယနေ့ တရက်ပဲတက်ပြီး နှစ်နာရီပဲ နေခဲ့တဲ့ အနေအထားက ဘယ်လိုကြောင့်ပါလဲ။ အဲဒါလေး သိချင်ပါတယ်။ ကျေးဇူးတင်ပါတယ်။\nဒေါ်အောင်ဆန်းစုကြည် (အဖြေ)။………..။ နိုင်ငံတော်သမ္မတကို သွားတွေ့တယ်ဆိုတာ မဖိတ်ဘဲနဲ့ လုပ်လို့ ရတဲ့ကိစ္စမဟုတ်ပါဘူး။ အမျိုးသားဒီမိုကရေစီအဖွဲ့ချုပ်က တွေ့ဆုံမှုနဲ့ ပတ်သက်လို့ ကျေနပ်ထောက်ခံကြောင်း ကြေညာချက်ထုတ်ပြီးဖြစ်ပါတယ်။ အလုပ်ရုံဆွေးနွေးပွဲကို ခဏပဲ တက်တာက ပြန်လာစရာ ကိစ္စ ရှိနေလို့ပါ။\nဤမေးခွန်းကို မေးသူ ဦးစိုင်းအောင်ဘ၏ မေးခွန်းမှာ အပိုင်း သုံးပိုင်း ပါဝင်ပြီး သုံးပိုင်းစလုံး အလွန်တရာ ဆီလျော်၍ မေးမြန်းသင့်သော မေးခွန်းဖြစ်ကြောင်း အောက်ပါအချက်များအရ သုံးသပ်မိပါသည်။\nသြဂုတ်လ ၁၉ ရက်နှင့် ၂၀ ရက် တွင် ကျင်းပမည်ဖြစ်သော စီးပွားရေးအလုပ်ရုံဆွေးနွေးပွဲကို ဒေါ်အောင်ဆန်းစုကြည်အား တက်ရောက်ရန် ကျင်းပရေးကော်မတီရဲ့ ဖိတ်ကြားချက်ကို ၁၈ ရက်နေ့ကမှ အဖွဲ့ချုပ်က ရရှိကြောင်း အဖွဲ့ချုပ်ပြောရေးဆိုခွင့်ရှိသူ ဦးဉာဏ်ဝင်း၏ ပြောကြားချက်ကို မဇ္ဇျိမ သတင်းတွင် ဖော်ပြထားသည်။ ထိုအချိန်အထိ ဒေါ်အောင်ဆန်းစုကြည် တက်ရောက်မည်လော၊ မတက်ရောက်မည်လောကို ဦးဉာဏ်ဝင်းမသိသေးကြောင်း ပြောပြထားပါသည်။\nတဖန် ၁၉ ရက်နေ့တွင် ဒေါ်အောင်ဆန်းစုကြည် နေပြည်တော်သို့ သွားသည့်အခါ ဆဲဗင်းဒေး သတင်းဂျာနယ်အား ပြောကြားချက်မှာ “အလုပ်ရုံဆွေးနွေးပွဲကို ဦးမြင့်က ဖိတ်လို့ လာပါတယ်” ဟူ၍ ဖြစ်သည်။ သတင်းအပြည့်အစုံကို အောက်တွင် ဖတ်ကြည့်ပါရန်။\nစီးပွားရေးဆိုင်ရာဆွေးနွေးပွဲ ဒေါ်အောင်ဆန်းစုကြည် တက်ရန် ဦးမြင့် ဖိတ်ကြားခဲ့\nမိုးမခအထောက်တော် အမှတ် ၀၀၂\nနေပြည်တော်တွင် တွေ့ရသည့် ဦးမြင့် နှင့် ဒေါ်အောင်ဆန်းစုကြည် (ဓာတ်ပုံ-AP)\nဦးသိန်းစိန်အစိုးရက ကြီးမှူးကျင်းပသည့် စီးပွားရေးဆိုင်ရာ ဆွေးနွေးပွဲကို တက်ရောက်ရခြင်းမှာ စီးပွားရေးပညာရှင် ဦးမြင့်က ဖိတ်ကြားသောကြောင့် ဖြစ်သည်ဟု ဒေါ်အောင်ဆန်းစုကြည်က ယနေ့ ပြောလိုက်သည်ဟု 7Day သတင်းဂျာနယ်၏ သတင်းတပုဒ်တွင် ဖော်ပြထားသည်။\nဦးမြင့်သည် ဒေါ်အောင်ဆန်းစုကြည်နှင့် သိကျွမ်းသူတဦး ဖြစ်သည့်အပြင် သမတဦးသိန်းစိန်၏ စီးပွားရေးဆိုင်ရာ အကြံပေးအရာရှိလည်း ဖြစ်သည်။\nနေပြည်တော်တွင် ရောက်ရှိစဉ် ဒေါ်အောင်ဆန်းစုကြည်သည် ယမန်နေ့က သမ္မတဦးသိန်းစိန်နှင့် ၂ ကြိမ် တွေ့ဆုံခဲ့ပြီး ယနေ့ နံနက်ပိုင်းကလည်း စီးပွားရေးဆိုင်ရာ ဆွေးနွေးပွဲသို့ ခေတ္တ တက်ရောက်ခဲ့သည်။\n"ဦးသိန်းစိန်နဲ့တွေ့ရတာ ၀မ်းသာပါတယ်။ ကျေနပ်ပါတယ်။ အခု အလုပ်ရုံဆွေးနွေးပွဲကလည်း ဦးမြင့်ဖိတ်လို့ လာခဲ့တာပါ။ ကျေနပ်အားရပါတယ်"ဟု နေပြည်တော်တွင် သတင်းထောက်များကို ပြောကြားလိုက်သည်ဟု 7Day ဂျာနယ်သတင်းတွင် တွေ့ရသည်။\nအလုပ်ရုံဆွေးနွေးပွဲသို့ ဖိတ်ကြားခြင်းသည် သမ္မတနှင့် သီးခြားတွေ့ဆုံရန် ဖိတ်ကြားခြင်းမဟုတ်ဟု နားလည်ပါသည်။ ဒေါ်အောင်ဆန်းစုကြည်နှင့် NLD ကလည်း သမ္မတနှင့် တွေ့ဆုံရန်ဖိတ်ကြားသည်ဟု ထုတ်ဖော်ပြောခဲ့ခြင်း မရှိခဲ့ပါ။ ထိုမှတပါးလည်း ဝန်ကြီးဦးကျော်ဆန်း၏ သတင်းထုတ်ပြန်ချက်တရပ်တွင် တွေ့ဆုံဆွေးနွေးမှုများမှာ ဒေါ်အောင်ဆန်းစုကြည်၏ တောင်းဆိုချက်အရ စီစဉ်ပေးခဲ့ရကြောင်းဟု ဆိုခဲ့ရာ…..\nကိုစိုင်းအောင်ဘ မေးခွန်းပထမပိုင်းမှာ အလွန်တရာ မေးမြန်းသင့်လှသော မေးခွန်းတခုပင်ဖြစ်သည်။ ထိုမေးခွန်းအတွက် ပါတီခေါင်းဆောင်တဦးဖြစ်သော ဒေါ်အောင်ဆန်းစုကြည်ထံမှ ကျနော်တို့ မျှော်လင့်ထားသော အဖြေမှာ “သမ္မတက ဖိတ်ကြားခြင်း ဟုတ်ပါသည်၊ သို့မဟုတ် မဟုတ်ပါ” ဆိုသည့် ရိုးရှင်းသော အဖြေမျိုးကိုသာ မျှော်လင့်ပါသည်။ သို့သော် ဒေါ်အောင်ဆန်းစုကြည်သည် “နိုင်ငံတော်သမ္မတကို သွားတွေ့တယ်ဆိုတာ မဖိတ်ဘဲနဲ့ လုပ်လို့ ရတဲ့ကိစ္စမဟုတ်ပါဘူး။” ဟု ဖြေကြားသွားပါသည်။ သူမ၏ အဖြေမှာ ပါတီခေါင်းဆောင်တဦး၏ အဖြေနှင့်မတူဘဲ ရပ်ကွက်ထဲမှ သာမန်လူတဦးက အငေါ်တူးဖြေကြားသည့်သဖွယ် ဖြစ်နေပါသည်။\nအဓိကအနေဖြင့် သူမ၏အဖြေမှာ လုံးဝမှန်ကန် ပြီးပြည့်စုံသည့်အဖြေလည်း မဟုတ်ပါ။ သမ္မတ ဖိတ်ကြားခြင်းမရှိသော်လည်း အရေးကြီးသောလူပုဂ္ဂိုလ်တဦးအနေဖြင့် တွေ့ခွင့်တောင်းပြီး တွေ့နိုင်ပါသေးသည်။ ထို့ပြင် အလုပ်ရုံဆွေးနွေးပွဲတွင် စကားစမြည်နှုတ်ဆက်ပြောကြားရင်းမှ (လေပေးဖြောင့်၍) ရုံးခန်းတွင် သွားရောက် စကားပြောကြခြင်းမျိုးလည်း ဖြစ်နိုင်သေးသောကြောင့်ဖြစ်သည်။ ထို့ကြောင့် ပထမပိုင်းအား ဒေါ်စုဖြေကြားပုံသည် ပါတီခေါင်းဆောင်တဦးအနေနှင့် ဖြေကြားသင့်သည့် ပုံစံမဟုတ်ဟု သုံးသပ်မိပါသည်။ သတိပြုရန်အချက်မှာ ဤမေးခွန်းများကို ဒေါ်စုသည် လေလှိုင်းပေါ်တွင် အချိန်နှင့် တပြေးတည်း (Live) ဖြေဆိုရသည်မဟုတ်ဘဲ ကြိုတင်ပြင်ဆင်ကာ ဖြေဆိုခဲ့ခြင်း ဖြစ်သည်။\nမေးခွန်း ဒုတိယအပိုင်းကိုလည်း ဒေါ်အောင်ဆန်းစုကြည်သည် မဖြေကြားဘဲ ရှောင်ထွက်သွားသည်ကို တွေ့ရပါသည်။ မေးခွန်းမှာ “NLD က ဗဟို အလုပ်အမှုဆောင်တွေရဲ့ သဘောတူညီချက်ကော ရရဲ့လား။” ဖြစ်သည်။ ဆိုလိုသည်မှာ ဒေါ်အောင်ဆန်းစုကြည် သွားရောက်တွေ့ဆုံဖို့အရေးကို ဗဟိုအလုပ်အမှုဆောင်အဖွဲ့မှ သဘောတူမတူ မေးမြန်းခြင်းဖြစ်သည်ဟု ယူဆမိပါသည်။ သို့သော် ဒေါ်အောင်ဆန်းစုကြည်၏ အဖြေမှာ “အမျိုးသားဒီမိုကရေစီအဖွဲ့ချုပ်က တွေ့ဆုံမှုနဲ့ ပတ်သက်လို့ ကျေနပ်ထောက်ခံကြောင်း ကြေညာချက်ထုတ်ပြီးဖြစ်ပါတယ်။” ဟူ၍ပင် ဖြစ်ပါသည်။\nဤအချက်နှင့်ပတ်သက်၍ မိုးမခတွင် ဖော်ပြခဲ့သော တူမောင်ညို၏ သုံးသပ်ချက်ကို သဘောကျသည့်အလျောက် အောက်တွင် ဖော်ပြအပ်ပါသည်။\nသြဂုတ်လ၂၂ ရက်နေ့စွဲဖြင့် ထုတ်ပြန်သော အမျိုးသားဒီမိုကရေစီအဖွဲ့ (NLD) ၏ ကြေညာချက်(၁၅/၀၈/၁၁)ကို ဖတ်ရပါ တယ်။ သြဂုတ်လ၁၅ ရက်နေ့စွဲဖြင့် ထုတ်ပြန်ခဲ့သော အမျိုးသားဒီမိုကရေစီအဖွဲ့ (NLD)၏ ကြေညာချက်(၁၄/၀၈/၁၁) ကဲ့သို့ပင် ဖြစ်ပါတယ်။\n“ကြေညာချက်”က ထုတ်ဖေါ်လိုသည့် ပထမဆုံးအချက်မှာ ဒေါ်အောင်ဆန်းစုကြည်ဆောင်ရွက်ခဲ့သည်များကို အမျိုးသား ဒီမိုကရေစီအဖွဲ့ (NLD) ဗဟိုအလုပ်အမှုဆောင်အဖွဲ့က“သဘောတူကြိုဆိုထောက်ခံပါကြောင်း” ဆိုသည့်အချက်ပင်ဖြစ်ပါတယ်။\nထို့အပြင် ဒေါ်အောင်ဆန်းစုကြည်၏ လက်ရှိဆောင်ရွက်ချက်များသည် စိုးရိမ်နေကြသလိုတစ်ကိုယ်တော်ဆောင်ရွက်ချက် မဟုတ်။ အမျိုးသားဒီမိုကရေစီအဖွဲ့ချုပ်(NLD) ဗဟိုအလုပ်အမှုဆောင်အဖွဲ့က သိရှိပြီး/ တိုင်ပင်ဆောင်ရွက်နေခြင်းဖြစ်တယ် ဟူသော အချက်ကို ပေါ်လွင်စေလိုသည့်ဆန္ဒလည်းရှိပုံရပါတယ်။\nတွေ့ဆုံခဲ့သည့်ဖြစ်ရပ်များအပေါ် “ဝမ်းမြောက်အားရမှုနဲ့ ကျေနပ်ဝမ်းသာမှု” ရှိတယ်လို့ ကြေညာချက်က ဖေါ်ပြပါတယ်။\n“အဘယ့်ကြောင့်” ယင်းသို့ “ဝမ်းမြောက်အားရမှုနဲ့ ကျေနပ်ဝမ်းသာမှု”များဖြစ်ရတာကို ပါတီဝင်များ၊ မဟာမိတ်များ၊ ပြည်သူ များထံသို့လည်း မျှဝေသင့်သည်မဟုတ်ပါလော။ အသိပေးသင့်သည်မဟုတ်လော။ အစီရင်ခံသင့်သည်မဟုတ်ပါလော။\nသို့မှသာ ပါတီဝင်များ၊ မဟာမိတ်များ၊ ပြည်သူများရှင်းလင်းစွာနားလည်သိရှိပြီး တက်တက်ကြွကြွဝန်းရံနိုင်မှာဖြစ်ပါတယ်။\n၂၀၀၉ ခုနှစ်၊ ဧပြီလ ၂၉ ရက်နေ့တွင် ထုတ်ပြန်ခဲ့သော “ရွှေဂုံတိုင်ကြေညာစာတမ်း”တွင် ဖေါ်ပြထားတဲ့ “အဖွဲ့ချုပ်၏ ရပ်တည်ချက်များ” မှ အချက် ၃ ခုကိုသာ ကွက်ပြီး အမှတ်တရ ပြန်လည်ဖေါ်ပြရပါလျှင် -\n(က) ဦးတင်ဦး၊ ဒေါ်အောင်ဆန်းစုကြည် အပါအဝင် နိုင်ငံရေးအကျဉ်းသားအားလုံး ခြွင်းချက်မရှိလွှတ်ပေးရေး၊\n(ခ) ဖွဲ့စည်းပုံအခြေခံဥပဒေ(၂၀၀၈) ပြန်လည်သုံးသပ်ပြင်ဆင်ရေး၊\n(ဃ) ၁၉၉၀ ပြည့်နှစ် ပါတီစုံဒီမိုကရေစီအထွေထွေရွေးကောက်ပွဲရလဒ်ကို အသိအမှတ်ပြုရေး၊\nသို့သော်လည်း NLDပြောခွင့်ရပုဂ္ဂိုလ်များ၏ လက်သုံးစကားမှာ“ အသေးစိတ်အချက်အလက်များ ယခုအချိန်မှာ မပြောနိုင် သေးပါ” တဲ့။ ။\n(စက်တင်ဘာ ၁၂၊ ၂၀၁၁ )\nPosted by ကိုပေါ on Sunday, September 11, 2011\nLabels: general Comments: (26)\nမြစ်ဆုံမှာ ဆည်ဆောက်ရုံမျှနဲ့ ဧရာဝတီမြစ်ကြီး တိမ်ကောနိုင်ပါ့မလား။\nဒီမေးခွန်းက ကျနော့်ခေါင်းထဲမှာ ရောက်နေတဲ့ မေးခွန်းများထဲက တစ်ခုဖြစ်သည်။\nလျှပ်စစ်ဓါတ်အားထုတ်ယူရေးအတွက် သတ်မှတ်ထားသော ရေတွန်းအားရရှိစေရန်၊ ရေပမာဏများလာစေရန် ဆည်ဆောက်ပြီး ရေကို ခေတ္တ တန့်သည့် သဘောမျှဖြစ်သည်။ ပြီးလျှင် ထိုရေသည် လျှပ်စစ်ဓါတ်အားပေးစက်ရုံ တာဘိုင်ဒလက်များကို ဖြတ်သန်းပြီးသည့်အခါ ဧရာဝတီ မြစ်ထဲသို့ပင် ပြန်လည် စီးဝင်မည်။ ထိုမြစ်ရေကို လုံးဝရပ်တန့်သွားအောင် တားရန်မူကား မဖြစ်နိုင်။\nနောက်စဉ်းစားရန်တချက်မှာ ဧရာဝတီမြစ်သည် မေခ နှင့် မလိခ မြစ်နှစ်သွယ်တွင် မြစ်ဖျားခံလာခဲ့သည် မှန်သော်လည်း ချင်းတွင်းမြစ်အပါအဝင် မြစ်လက်တက်၊ ချောင်းလက်တက်များစွာ စုဆုံ စီးဝင်လာသည့် မြစ်ကြီးဖြစ်သည်။ ထိုသို့ဆိုလျှင် ဓါတ်အားပေးစက်ရုံအတွက် ဆည်ဆောက်ရုံမျှဖြင့် မြစ်ကောသွားနိုင်ပါမည်လော။ လောပိတ ရေအားလျှပ်စစ်စက်ရုံကြောင့် ဘီလူးချောင်း တိမ်ကောသွားသည်ဟုတော့ မကြားမိ။\nဆည်များတည်ဆောက်ပြီးသည့်အခါ မိုးများပြီး ဆည်ရေမြင့်တက်လာသည့်အချိန်မျိုးတွင်မူ ရေကို ဖောက်ချရသည့် ကိစ္စများရှိနေသည်။ ရေကာတာ အနီးပတ်ဝန်းကျင် အနိမ့်ပိုင်းတွင် တည်ရှိသော လူနေမြို့ရွာများကို ရေလွှမ်းခံရမည့် အန္တရာယ်ကတော့ အမှန်တကယ်ပင်ရှိသည်။\nဤကား မြစ်ဆုံရေကာတာနှင့် ပတ်သက်၍ ကျနော့်ခေါင်းထဲ ပထမဦးဆုံး ဝင်ရောက်လာသော အတွေးများ ဖြစ်ပါသည်။ နောက်ဆက်တွဲ အတွေးများ ရှိပါသေးသည်။\nမြစ်ဆုံရေကာတာ စီမံကိန်းကို ဆန့်ကျင်ကန့်ကွက်သည့် လှုပ်ရှားမှုတရပ် ပြည်တွင်းပြည်ပတွင် ပေါ်ပေါက်လာသည်ကို တွေ့ရပါသည်။ ကျနော်ဖတ်ရှုတွေ့မြင်ရသလောက် ဆန့်ကျင်ကန့်ကွက်ကြသူများသည် (၁) သဘာဝ ဘေးပတ်ဝန်းကျင် ကာကွယ်ရေး ရှုထောင့်မှလည်းကောင်း (၂) ဘိုးဘွားအစဉ်အဆက် အမျိုးသားအမွေအနှစ် မပပျောက်ရေး ရှုထောင့်မှသော်လည်းကောင်း (၃) ရေကာတာ ပတ်ဝန်းကျင် မြို့ရွာများ ရေလွှမ်းခံရမည့် အန္တရာယ်ကို ကာကွယ်ရေး ရှုထောင့်မှသော်လည်းကောင်း ဆန့်ကျင်ကန့်ကွက်ကြသည်ကို တွေ့ရပါသည်။\nကျနော်သည်လည်း ယခု ရေကာတာ ဆောက်လုပ်မည့်အရေးကို ဆန့်ကျင်ကန့်ကွက်လိုသူ တဦးပင် ဖြစ်ပါသည်။ သို့သော် ကျနော်ကန့်ကွက်လိုခြင်းမှာ အထက်ပါ အကြောင်းများကြောင့်တော့ မဟုတ်ပါ။ ရှင်းပါဦးမည်။\nပထမဦးဆုံး အချက်မှာ ဤရေကာတာစီမံကိန်းကို စတင်ခဲ့သည့်အစိုးရမှာ လူထုက ရွေးချယ်တင်မြောက်ခဲ့သည့် လူထုအစိုးရမဟုတ်ဘဲ ၁၉၈၈ ခုနှစ်က တရားမဝင် အာဏာသိမ်းပြီး တက်လာသည့် စစ်အစိုးရဖြစ်နေခြင်းပင်ဖြစ်သည်။ လူထုအစိုးရမဟုတ်သဖြင့် ဤသို့သော စီမံကိန်းများကို ပြုလုပ်ရန် ထိုအစိုးရတွင် အခွင့်အာဏာမရှိပါ။\nဒုတိယအချက်အနေဖြင့် ထိုအစိုးရသည် စစ်အစိုးရပီပီ လူထုအား ချပြတိုင်ပင်ခြင်းမရှိဘဲ၊ လူထုသဘောထား စစ်တမ်းကောက်ယူခြင်းမရှိဘဲ ထိုစီမံကိန်းကို ၄င်းတို့သဘောသက်သက်ဖြင့် တရုတ်အစိုးရနှင့် စာချုပ်ချုပ်ဆိုကာ စတင်ခဲ့ခြင်းဖြစ်ပါသည်။\nတတိယအချက်အနေဖြင့် ထိုရေကာတာစီမံကိန်း လျှပ်စစ်ဓါတ်အားပေးစက်ရုံမှ ရရှိမည့် ဓါတ်အားအများစုကို အမှန်တကယ်လိုအပ်နေသည့် မြန်မာပြည်သူများက ခံစားခွင့်မရှိဘဲ တရုတ်ပြည်သို့ ရောင်းစားသည့်အချက်မှာလည်း အတော်ပင် နည်းလမ်းမကျသည့် လုပ်ရပ်ဖြစ်သည်။\nဤအချက်သုံးချက်သည် ယခုလောလောဆယ် တည်ဆောက်ဆဲဖြစ်သော မြစ်ဆုံရေကာတာ စီမံကိန်းကို ကျနော့်အနေနှင့် ဆန့်ကျင်ကန့်ကွက်ရခြင်း၏ အကြောင်းရင်းများဖြစ်ပါသည်။\nအမှန်တကယ် ဒီမိုကရေစီနည်းလမ်းကျစွာ ရွေးချယ်တင်မြှောက်ထားသော လူထုအစိုးရတရပ် (ယခု ကြံ့ဖွံ့အစိုးရမျိုးမဟုတ်) တက်ရောက်လာသည့်အချိန်တွင်လည်း ကျနော်တို့တိုင်းပြည်၏ စွမ်းအင်လိုအပ်ချက်များအရ မြစ်ဆုံဒေသအပါအဝင် မြန်မာပြည်တဝှမ်းရှိ မြစ်ချောင်းများတွင် ရေအားလျှပ်စစ် စီမံကိန်းများကို ဆောက်လုပ်ဖို့ လိုအပ်လာပါလိမ့်မည်။ သို့သော် ထိုသို့သော စီမံကိန်းများကို စတင်ခြင်းမပြုမီ သက်ဆိုင်ရာ အစိုးရအနေနှင့် လူထုသဘောထားစစ်တမ်းများကောက်ယူခြင်း၊ ပတ်ဝန်းကျင်ထိန်းသိမ်းမှုဆိုင်ရာ ပညာရှင်များ၏ အစီရင်ခံစာများကို အလေးဂရုပြုခြင်း၊ လွှတ်တော်အတွင်း အတည်ပြုချက်အတွက် ဆွေးနွေးခြင်း၊ မဲခွဲဆုံးဖြတ်ခြင်းများကို ပြုလုပ်ရန် လိုအပ်ပေလိမ့်မည်။\nဤရေကာတာစီမံကိန်းသည် မြန်မာပြည်အတွင်းတွင် ယနေ့ဖြစ်ပေါ်နေသော အခြား စီးပွားရေး၊ လူမှုရေး၊ ကျန်းမာရေး၊ ပညာရေး ပြဿနာအများစုနည်းတူပင် အဓိကသော့ချက်ဖြစ်သည့် နိုင်ငံရေးစနစ် (နိုင်ငံရေးအရလွတ်လပ်ပွင့်လင်းမှု)ကို ပြုပြင်ပြောင်းလဲဖန်တီးယူခြင်းဖြင့်သာ ဖြေရှင်းနိုင်မည်ဆိုသည့် အချက်ကို မီးမောင်းထိုးပြလိုက်သည့် ဥပမာကောင်းတခုပင် ဖြစ်တော့သည်။\n(စက်တင်ဘာ ၁၁၊ ၂၀၁၁)\nဒေါ်အောင်ဆန်းစုကြည်၊ NLD နှင့် ဂငယ်ကွေ့


နှလုံးသားရပ်ဝန်းမှ အသံများ...။: ဂျေအိုင်ခေါင်းဆောင်ကို ပြန်ဖမ်းမိပြီ...။\nတစ်နှစ်နီးပါး ကြာအောင် ထောင်ကနေ ထွက်ပြေးလွတ်မြောက်သွားတဲ့ စင်ကာပူ ဂျေအိုင် ခေါင်းဆောင် မတ် ဆီလမတ်ကို ဖမ်းမိပါပြီလို့ အစိုးရက ပြောကြားသွားပါတယ်...။ ဖမ်းမိတဲ့ နေရာက မလေးရှားနိုင်ငံဖြစ်ပါတယ်။ မလေးရှားရဲတွေကို စလုံးဘက် အကူအညီတောင်းထားခဲ့ပါတယ်။ တစ်ကယ်တော့ ဆီလမတ်ကို မလေးရဲ့တို့ ဖမ်းမိတာ တစ်လလောက်ရှိပြီလို့ ပြောပါတယ်။ စင်ကာပူ အစိုးရက အခုမှသာ တရားဝင်ကြေငြာတာ ဖြစ်ပါတယ်...။\nအဲဒီ ထောင်သား လွတ်မြောက်သွားတဲ့ အတွက် စင်ကာပူ ရဲ ၆ ယောက် ရာထူးလျှော့ချခံရသလို၊ စင်ကာပူ သမိုင်းမှာ ရဲအယောက်ပေါင်း ထောင်ချီပြီး တောလှန်ရှာဖွေခဲ့ရသည် အထိ မှတ်တမ်းတင်ခဲ့ပါတယ်။\nဒီကြားထဲ တစ်ချို့သော မီဒီယာများက ဆီလမတ်ကို ထောင်ထဲ စစ်ဆေးမေးမြန်းမှုမှာ လက်လွန်သွားလို့ ကာဗာဖြစ်အောင် ထွက်ပြေးသယောင်ယောင် ပြောဆိုခဲ့ပါတယ်...။\nအစကတော့ သူထါက်ပြေးရင် ဖြစ်နိုင်ခြေကတော့ ဂျေအိုင် အကြမ်းဖက်သမားများရဲ့ ဘူမိနက်သန် ဖြစ်တဲ့ အင်ဒိုနီးရှားကို သွားရောက်ခိုလှုံဖွယ် ရှိတယ်လို့ ထင်မြင် ယူဆခဲ့ပေမယ့် အခု မလေးမှာ ဖမ်းမိတယ် ဆိုတော့ အံ့အားသင့်ခဲ့ကြပါတယ်..။\nအခုလို တရားခံပြေး မတ် ဆီလမတ် ကပ်စ်ထရီကို ပြန်လည် ဖမ်းမိတဲ့ စင်ကာပူနိုင်ငံသားများ ပျော်မြူးနေကြတယ်လို့ သတင်းများက ဆိုပါတယ်။\nသတင်း အကျယ်ကို သိလိုသူများ အောက်ကလင့်တွေမှာ သွားကြည့်နိုင်ပါတယ်။\nChannel News Asia 3\nရေးသားသူ Ko Boyz at 5:15 PM\nကိုပေါ May 8, 2009 at 7:30 PM\nဒီကိစ္စနဲ့ ပတ်သက်ပြီး စင်္ကာပူလူမျိုးတယောက်ရဲ့ ကွန်မင့်ကို ဖတ်ကြည့်ပါဦး။\ntew ah seow on May 8th, 2009 11.25 am\nMas was caught in Indonesia and Malaysia. It shows that our neighbours police are much competent. Singapore police is sub standard, we have to admit it, though we are in the so-called first world league. Imagine for the past 1 year the Immigration at Woodsland checked every car boot, take thumb print and caused us much inconvenience and in the end, Mas escaped to Malaysia unnoticed. Singapore is incompetent, we have to admit it.\nနောက်ပြီး ပြည်ထဲရေးဝန်ကြီး ဝေါင်ကန်းဆင်းက ဆီလာမက်ကို လွန်ခဲ့တဲ့တစ်လ (ဧပြီလ ၁ ရက်နေ့)က မလေးရှားရဲတွေက ဖမ်းမိပြီး မိလျှင်မိချင်း သူတို့ကို သတင်းပို့တယ်လို့ ဆိုပါတယ်။\nဒါပေမယ့် ဧပြီလ ၁၅ ရက်နေ့ အိုင်အက်စီဒီ ဆားဗစ် ပရိုမိုးရှင်း အခမ်းအနားမှာ မိန့်ခွန်းပြောကြားရာမှာတော့ “ I have been regularly updated on the Department’s efforts to track Mas Selamat Kastari down. I have no doubt of your determination. I have confidence that with patience – which has always beenavirtue of the Department – we will recapture him.” လို့ ပြောကြားသွားတဲ့အတွက် ဧပြီလ ၁၅ အထိ ဖမ်းမိတာ သူမသိသေးဘူးလို့ ယူဆစရာရှိပါတယ်။ အဲသည်တော့ အခုပြောတဲ့စကားနဲ့ ရှေ့နောက်မညီ ဖြစ်နေကြောင်းပါဗျိုး။း-) သူ့ရဲ့ ဧပြီလ ၁၅ ရက်နေ့က မိန့်ခွန်းကို အောက်ကလင့်ခ်မှာ သွားဖတ်နိုင်ပါတယ်။\nကောင်းကင်ရဲ့ သမီးပျို May 8, 2009 at 10:20 PM\nဖတ်တော့ဖတ်တယ် အင်းဖတ်ပြီးပြန်တော့ ဘာတွေမန့်ရမှန်းမသိတာနဲ့ မန့်တော့ဘူးကိုဘွိုင်းရယ်နော်\npandora May 8, 2009 at 11:19 PM\nသို့လော သို့လော တော့ ဖြစ်စရာပဲ\nThuHninSee May 9, 2009 at 1:13 AM\nသူဖမ်းမိတာလားလို့. ဆုငွေရရင် မုန့်တော့ကျွေးမှာပဲ ဆိုပြီး အပြေးလာတာ။ ခလုတ်တောင်တိုက်တယ်\nသူမိတာလဲ မဟုတ်ဘူး အလကားလူကြီး\nကိုလူထွေး May 9, 2009 at 2:25 AM\nအတော်ဆိုးတာပဲ.. ဒီလူ.. ရဲတွေကို အရူးလုပ်လားလုပ်ရဲ့... ဘွိုင်းကျနေတာပဲ\nkhin oo may May 9, 2009 at 8:13 AM\nကြည် May 9, 2009 at 12:05 PM\nဖမ်းမိတဲ့ရဲတွေကဆုငွေရမှာလားဟင်...ဖမ်းမိပြီးရင်ဘာဆက်လုပ်ကြမှာတဲ့လဲ။(စတာပါနော်)။ ဖမ်းမိတာကောင်းပါတယ်..နို့မို့ရင် check piont မှာသူတို့တွေ စစ်နေလိုက်ကြတာ..Mas Selamat က အနီးအနားမှာပဲရှိနေသလိုလို။\nKo Boyz May 10, 2009 at 4:11 PM\nကိုပေါ - ကိုပေါပြောပြတာလေးတွေ စိတ်ဝင်စားဖို့ ကောင်းတယ်။ ဟိုတစ်နေ့ကမှ ၀န်ကြီးချုပ်ကိုယ်တိုင် ဆင်းပြောတာကတော့ မလေးဘက် မေတ္တာရပ်ခံချက်မရ သူတို့ ခေတ္တနှုတ်ပိတ်ခဲ့တယ် ဆိုတာပဲ။ ဖမ်းမိတဲ့ နေရာက နေတဲ့သူတွေတောင် အဲဒီ မတ်စ် စီလမတ်ကို သတိမထားမိဘူးတဲ့။ ပြီးတော့ အဲဒီနေရာက တရုတ်လူမျိုးတွေ အများစု နေနေကြတဲ့ နေရာပါ။ တစ်ခုခုတော့ တစ်ခုခုပဲ။\nကောင်းကင်ရဲ့ သမီးပျို - ဘာမန့်ရမှန်း မသိဆိုပြီး မန့်သွားတာကို မန့်တာပါပဲလေ...\nပန်ဒိုရာ - သို့လော သို့လောကတော့ ဖြစ်တာ ကြာပါပြီ။\nသုနှင်းဆီ - အလကား လူကြီးဆိုတာ free man ကို ပြောတာလားဟင်ငှင်ငှင်...။\nကိုလူထွေး - ကြည့်ရတာ သူတို့လဲ ကျွန်တော့် ဘလော့ဂါဖတ်နေပုံပဲ။ ဟာဟ\nအန်တီဂွိ - ဘာကို အံ့သြသွားတာလဲ\nကြည် - ဆုငွေထုတ်တာက သတင်းပေးသူ/ဖမ်းမိသူ အရပ်သားများကိုပဲ ထုတ်ပေးမယ် ထင်တာပဲ။ ရဲတွေက သူတို့ နဂိုမူလ တာဝန်ကိုက လူဆိုးတွေ ဖမ်းဖို့ပဲဟာ။


ရဲဝံ့သူတို့အတွက် လက်ခုပ်သံ … – PVTV Myanmar\nစစ်သည်တွေ ပြည်သူ့ဘက်မှာ ပြောင်းလဲရပ်တည်တဲ့အခါ သူတို့ အန္တရယ်များစွာနဲ့ ရင်ဆိုင်ရပါတယ်။ နိုင်ငံ့အရေး အရေးကြီး‌နေတဲ့ အခုလိုကာလမှာ သူတို့ရဲ့ ရဲ့ရင့်စွန့်စားမှုက အရေးပါတဲ့ အင်အားတရပ်ပါ။ ပြည်သူတွေရဲ့ လက်ခုတ်သံတွေနဲ့ ပြည့်သူ့ဘက်တော်သား စစ်သည်တွေကို အားပေးလိုက်ကြရအောင်။\n#ClapForCourage ဆိုတဲ့ # လေးနဲ့အတူ လက်ခုပ်သံဗွီဒီယိုတွေကို ကောမန့်ထဲကို ပို့ပေးပါခင်ဗျာ။\nOur brave brothers and sisters are riskingalot when they change to the people’s side. Their courage is most important in these crucial times. Let them hear your support with claps. Send your #ClapForCourage videos in the comments below.


Valentine Day အတွက် ခင်ပွန်းဆီက ဘာ Surprise မှ မတောင်းဘဲ လူ ၁၅၀၀ အဓိဌာန်ဝင်နိုင်ဖို့အတွက်ဘဲ တောင်းခဲ့တဲ့ စမိုင်းလ်\nဗုဒ္ဓဘာသာကို ရိုသေကိုင်းရှိုင်းပြီး ကိုးကွယ်တတ်သူ စမိုင်းလ်က အလှူအတန်းတွေနဲ့လည်း မပြတ်သူတစ်ဦးပါ။ အနုပညာအလုပ်တွေကို မလုပ်တော့ပေမယ့် ခင်ပွန်းဖြစ်သူရဲ့ စီးပွားရေးလုပ်ငန်းလုပ်ကိုင်မှုတွေမှာ အားဖြည့်ကူညီပေးနေတာ တွေ့ရပါတယ်။ စမိုင်းလ်တို့မိသားစုကို ပရိသတ်တွေက ချစ်ခင်အားပေးပြီး အားကျကြတာကိုတွေ့ရပါတယ်။ မိသားစုပျော်ပျော်ရွှင်ရွှင်နဲ့ စိတ်ချမ်းသာ လူချမ်းသာနေနိုင်ခြင်းကိုလည်း ပရိသတ်တွေက အတုယူအားကျမှုတွေရှိပါတယ်။ စမိုင်းလ်ဟာ ငွေကြေးချမ်းချမ်းသာသာနေနိုင်တဲ့အလျှောက် ဘာသာတရားကိုလည်း မပြတ်မလပ်ရိုသေကိုင်းရှိုင်းပါတယ်။ အလှူအတန်းတွေမှာလည်း သဒ္ဒါတရားရက်ရက်ရောရောနဲ့ လှူဒါန်းမှုပြုလုပ်နေတာတွေလည်း ပရိသတ်တွေမြင်တွေ့ကြရမှာပါ။ သူမကိုယ်တိုင် ဘာသာရေးပြုလုပ်ရုံတင်မကဘဲ ပရိသတ်တွေကိုပါ ဘာသာတရားလိုက်စားလာအောင် အဓိဌာန်တွေဝင်နိုင်အောင် ဆောင်ရွက်ပါတယ်။ လူပေါင်း ထောင်ကျော်နဲ့ အဓိဌာန် ၂ ခုကို အောင်မြင်အောင် ဦးဆောင်နိုင်ခဲ့ပြီးနောက် စမိုင်းလ်က ရွှေတိဂုံ-ကျိုက်ထီးရိုး နေ့ခြင်းပြန် ကက်ကင်းအဓိဌာန်အတွက် လူပေါင်း ၁၅၀၀ ဝင်နိုင်အောင် စီစဉ်နေတာဖြစ်ပါတယ်။ သူမရဲ့ အဓိဌာန်ခရီးစဉ်မှာ သစ်တံခါးဆရာတော်ကြီးနဲ့ အဆိုတော် သီရိဆွေတို့ မိသားစုကလည်း ပါဝင်လှူဒါန်းလိုက်ကြောင်း ယခုလိုပဲ ပြောပြလာပါတယ်။ “သစ်တံခါးဆရာတော်ဘုရားကြီးကလည်း...\nခေတ်နဲ့သစ်တို့ရဲ့ မေမေ ထရီဇာလေးကတော့ သမီးလေးတွေကို လွမ်းခဲ့သမျှ အတိုးချအချစ်တွေပေးပြီး ချစ်နေပါပြီ။ မေမေထရီဇာက သူမရဲ့ မိခင်ခွဲစိတ်ကုသဖို့အတွက် စင်ကာပူမှာ ရက်ပိုင်းသွားရောက်နေထိုင်နေတာဖြစ်ပါတယ်။ မိခင်ဖြစ်သူရဲ့ ကျန်းမာရေးအခြေအနေတစ်ခုကြောင့် သမီးလေးတွေနဲ့ ခဏတာခွဲရပေမယ့် သမီးလေးတွေကို တအားလွမ်းနေတဲ့အကြောင်း အဝေးရောက်နေတုန်းမှာ ဆိုပါတယ်။ ဖခင်ဖြစ်သူ လင်းလင်းကတော့ သမီးလေးတွေကို ထိန်းကျောင်းရင်းနဲ့ မြန်မာနိုင်ငံမှာ ပျော်ရွှင်နေတဲ့ ပုံရိပ်လေးတွေကြောင့် မေမေချစ်သုဝေတစ်ယောက် တိုးလို့ အလွမ်းတွေပိုလာရပါတယ်။ သမီးလေး နှစ်ယောက်နဲ့ ပျော်ပျော်ရွှင်ရွှင်ဆော့ကစားပြီး ကြွားတတ်လွန်းတဲ့ ဖေဖေလင်းလင်းကြောင့် ခရီးရောက်နေတဲ့ ချစ်သုဝေတစ်ယောက် သဝန်တွေတိုနေခဲ့ရတာပါ။ ခရီးကပြန်ရောက်ရောက်ချင်းမှာတော့ သမီးလေးနှစ်ယောက်နဲ့အတူ ဆင်တူဆံပင်ကေလေးတွေညှပ်ပြီး ဖေဖေလင်းလင်းကို အားကျမခံ ပြန်ကြွားခဲ့ပါတယ်။ လင်းလင်းက ဆင်တူဆံပင်ကေလေးတွေညှပ်ထားတဲ့ သူ့ရဲ့ အချစ်လေး (၃) ယောက်ကိုကြည့်ပြီး နောက်နေ့မှာ သူတို့နဲ့ ဆံပင်ကေအတူညှပ်မယ်လို့ ယခုလိုပဲ ရည်မှန်းချက်ထားလိုက်တယ်လို့ ဆိုလာပါတယ်။ “ဆံပင်ညှပ်ထားတဲ့ ကျွန်တော့် ဘဝ, ကျွန်တော့်...\nအိမ့်ချစ်ရဲ့ တစ်ဦးတည်းသော မောင်လေးဖြစ်တဲ့ ဂျူနီယာချစ်ကောင်းက အီဖယ်မျှော်စင်ကြီးရှေ့က သနားစရာကောင်းတဲ့ သူ့ပုံလေးတွေကို ပြလိုက်ပါတယ်။ အိမ့်ချစ်တို့မိသားစုဟာ လက်ရှိမှာ ပြင်သစ်နိုင်ငံကိုအလည်အပတ်ရောက်ရှိနေတာဖြစ်ပါတယ်။ အသံနာနေလို့ သီချင်းသီဆိုဖို့ အခက်အခဲရှိနေတဲ့ အိမ့်ချစ်က မိသားစုနဲ့အတူ နိုင်ငံခြားကိုအလည်အပတ်ခရီးထွက်ဖို့ ရွေးချယ်ဖြစ်ခဲ့ပါတယ်။ ဒီခရီးစဉ်မှာမောင်လေးဖြစ်သူ ဂျူနီယာချစ်ကောင်းလည်း ပါဝင်ခဲ့ပါတယ်။ ပြင်သစ်နိုင်ငံ အီဖယ်မျှော်စင်ကြီးရှေ့မှာ မထင်မှတ်ပဲ Surprise လုပ် လက်ထပ်ခွင့်တောင်းခံလိုက်ရတာကြောင့်လည်း အိမ့်ချစ်တစ်ယောက် ပျော်ရွှင်အံ့သြပြီးဝမ်းသာခဲ့ရပါတယ်။ အိမ့်ချစ်ဟာသူမအပေါ် အကိုတစ်ယောက်လို၊ သူငယ်ချင်းတစ်ယောက်လို နွေးထွေးမှုပေးနိုင်တဲ့ ချစ်သူကို ဘဝတစ်သက်စာလုံးအတွက် လက်တွဲဖို့ ဆုံးဖြတ်လိုက်ပြီဖြစ်တဲ့အကြောင်း သူမရဲ့ လူမှုကွန်ယက်ဖေ့ဘုတ်အကောင့်ကနေ ဓာတ်ပုံလေးတွေနဲ့တကွ ဖော်ပြလာတာပါ။ အချစ်ရေးမှာလျို့ဝှက်လွန်းတဲ့အိမ့်ချစ်တစ်ယောက် လက်ထပ်ခွင့်တောင်းတာကိုလက်ခံလိုက်ပြီဖြစ်ကြောင်း တင်လိုက်တဲ့အချိန်မှာတော့ ပရိသတ်တွေက အိမ့်ချစ်အတွက် အံ့သြဝမ်းသာပြီး ပျော်ရွှင်ခဲ့ကြရပါတယ်။ ရိုလွန်းတဲ့ သူတို့ စုံတွဲရဲ့ဓာတ်ပုံလေးတွေကိုကြည့်ပြီး ပရိသတ်တွေက သဘောကျနေခဲ့ကြတာပါ။ အိမ့်ချစ်ရဲ့ မောင်လေးဖြစ်သူ ဂျူနီယာချစ်ကောင်းကတော့ အီဖယ်မျှော်စင်ကြီးရှေ့မှာ သူတစ်ယောက်တည်း ဖြစ်နေတဲ့ ဘဝအမှန်ကိုလည်းရွှတ်နောက်နောက်ရေးသားလာပါသေးတယ်။...\nမင်္ဂလာပွဲကို မြတ်ခင်းပြင်ကြီးရယ် ကန်ရေပြင်နဲ့ သစ်ပင်ကြီးတွေကြားမှာ ကျင်းပဖို့ ရွေးချယ်လိုက်တဲ့ နိုင်းဝမ်း\nအဆိုတော်နိုင်းဝမ်းက ၂၀၂၀ ဒီဇင်ဘာလမှာ ပြုလုပ်မယ့် သူ့ရဲ့ မင်္ဂလာပွဲလေးကို စိမ်းစိုပြီးသဘာဝအလှတရားတွေ ရှိတဲ့နေရာမှာ ကျင်းပပြုလုပ်ဖို့ ဆုံးဖြတ်လိုက်ပါတယ်။ နိုင်းဝမ်းက အောင်မြင်တဲ့ တေးဆို တစ်ဦးဖြစ်ရုံသာမက တေးသီချင်းတွေကိုရေးစပ်ရာမှာလည်း ပြောင်မြောက်တဲ့အနုပညာဖန်တီးချက်တွေကို ဖန်တီးနိုင်သူပါ။ အင်တာနက်ခေတ်ဦးသီချင်းတွေဟာ နိုင်းဝမ်းရဲ့ သီချင်းတွေနဲ့စတင်ခဲ့ပြီး အွန်လိုင်းချစ်သူတွေကြား နာမည်ကြီးတဲ့ တေးသီချင်းတွေဖြစ်ခဲ့ပါတယ်။ အဆိုတော်နိုင်းဝမ်းက ယနေ့ထိတိုင် လူငယ်ပရိသတ်တွေကြားမှာ ရေပန်းစားလူကြိုက်များနေဆဲပါ။ ယနေ့အချိန်ထိ လူပျိုကြီးဘဝနဲ့ ရပ်တည်နေပေမယ့် သိပ်မကြာခင်အချိန်မှာတော့ သူ့ရဲ့ ချစ်သူလေးနဲ့အတူ မင်္ဂလာပွဲတစ်ပွဲကို ကျင်းပဆင်နွှဲတော့မှာဖြစ်ပါတယ်။ နိုင်းဝမ်းက သူ့မင်္ဂလာပွဲကျင်းပမယ့် လကို ပရိသတ်တွေကို ကြိုတင်အသိပေးထားခဲ့ပြီး မင်္ဂလာပွဲအတွက် စီစဉ်စရာရှိတာတွေကိုလည်း ကြိုတင်စီစဉ်နေတာတွေ့ရပါတယ်။ ဒီဇင်ဘာလအတွင်းမှာ ပြုလုပ်မယ့် သူ့ရဲ့ မင်္ဂလာပွဲလေးကို နိုင်းဝမ်းက နှစ်ယောက်ဆန္ဒရှိတဲ့အတိုင်း ကန်ရေပြင်ကြီးရယ် မြက်ခင်းပြင်ကြီးနဲ့ သစ်ပင်တွေ ရှိတဲ့နေရာမှာ ကျင်းပဖို့ ရွေးချယ်လိုက်တယ်လို့ သူ့ရဲ့ဖေ့ဘုတ်အကောင့်ကနေ ရေးသားဖော်ပြလာတာဖြစ်ပါတယ်။ “မင်္ဂလာဆောင်ညစာစားပွဲကို မြက်ခင်းပြင်ကြီးရယ်၊ ကန်ရေပြင်ကြီးရယ်၊ သစ်ပင်ကြီးတွေကြားမှာ ကျင်းပချင်တဲ့နှစ်ယောက်လုံးရဲ့ဆန္ဒအတိုင်း… အခုလာစုံစမ်းကြည့်တော့ နေရာဒေသစိတ်တိုင်းကျ၊ ကျွေးချင်တာတွေလဲအဆင်ပြေ၊ ရွေးထားတဲ့ရက်လဲကွက်တိရပြီး၊...\nအဆိုတော် ယုန်လေးက နွေးနွေးချစ်ဖွယ်ရဲ့ Guide လုပ်ပြီး လမ်းပြပေးမှုနဲ့အတူ ညောင်ဆယ်ပင်အဓိဌာန်ဝင်နိုင်ခဲ့ပါတယ်။ အဆိုတော်တဖြစ်လဲ၊ ရုပ်ရှင်နဲ့ဒါရိုက်တာဖြစ်ရုံတင်မက သရုပ်ဆောင်အနေနဲ့ပါ အနုပညာလောကထဲမှာ ရပ်တည်နေသူ ယုန်လေးက အက်ရှင်ဇာတ်ကားပေါင်းများစွာနဲ့ ဂိုဏ်းစတားပုံစံ ရုပ်ရှင်ဇာတ်ကားတွေကို ဖန်တီးခဲ့သူပါ။ ဘဝကို ပွင့်လင်းစွာနဲ့အမြဲရိုးရိုးရှင်းရှင်းနေတတ်သူဖြစ်တာကြောင့်လည်း ပရိသတ်တွေက ယုန်လေးရဲ့ လူနေမှု ဘဝစတိုင်ကို သဘောကျနှစ်ခြိုက်ကြတာပါ။ ယုန်လေးက ဘဝကို အမြဲ ဗရုတ်ကျနေလို့မဖြစ်တာကြောင့် သူငယ်ချင်းဖြစ်သူ နွေးနွေးချစ်ဖွယ်ရဲ့ လမ်းညွှန်မှုနဲ့အတူ ညောင်ဆယ်ပင်အဓိဌာန် ဝင်ခဲ့တယ်လို့ ဆိုပါတယ်။ “အမြဲတန်း ဗရုပ်ကျနေလို့ မရဘူးလေ 🤣 ညောင် ၁၀ ပင် အဓိဌာန် ဝင် . ဘေးက Guide လိုက်လုပ်ပေးတဲ့ နွေးနွေး ကို လည်းအထူးကျေးဇူးပါ . 🙏🙏🙏 အားလုံး လိုအင်တွေပြည့်ပြီး အဆင်ပြေကျပါစေ . . .” ပရိသတ်တွေက အက်ရှင်ဇာတ်ကားတွေပဲရိုက်တဲ့...\nမြန်မာပရိသတ်တွေကြား အရမ်းရေပန်းစားနေတဲ့ အဝင်းနဲ့ ဂျပန်အဆိုတော်မလေးတို့ရဲ့ သီချင်း\nယနေ့ လူမှုကွန်ယက်စာမျက်နှာနဲ့ လူငယ်ပရိသတ်တွေကြားမှာ မိုရီဆာကီဝင်း ခေါ် အဝင်းနဲ့ ဂျပန်အဆိုတော်မလေး Hirahara Ayaka တို့ နှစ်ယောက်အတူတွဲဖက်သီဆိုထားတဲ့ သီချင်းလေးက အလွန်ရေပန်းစားနေတာတွေ့ရပါတယ်။ ဂျပန်-မြန်မာပွဲတော်အတွက်ရည်ရွယ်ထားတဲ့ ဒီသီချင်းလေးကို ပွဲတော်ကျင်းပမယ့်ရက် ဖေဖော်ဝါရီလ ၉ ရက်နေ့မှာလည်း သူတို့ နှစ်ဦးက တွဲဖက်သီဆိုဖျော်ဖြေကြဦးမှာပါ။ ဒီသီချင်းလေးထဲမှာ မြန်မာလို ဂျပန်လို နှစ်ဘာသာနဲ့ သီဆိုထားတာတွေ့ရပြီး သီချင်းစာသားလေးတွေက ထူးခြားလောက်အောင် ချစ်စရာကောင်းနေတာဖြစ်ပါတယ်။ ဂျပန်အဆိုတော်မလေးဖြစ်တဲ့ Hirahara Ayaka က မြန်မာဘာသာကို ကြိုးစားပြီးသီဆိုထားတာကလည်း တမူထူးခြားပြီး အနှစ်သာရတစ်ခုကို ခံစားရရှိစေတာတွေ့ရပါတယ်။ သံစဉ်/စာသား ကောင်းမွန်လှတဲ့ “တကယ်လို့” နာမည်ရတဲ့ သီချင်းဟာ လူငယ်ပရိသတ်တွေကြား ရေပန်းစားနေပြီး အဝင်းနဲ့ Hirahara Ayaka ရဲ့ သီဆိုပုံတွေကို ချီးကျူးထောပနာပြုနေကြတာဖြစ်ပါတယ်။ ဒီသီချင်းလေးကို Hirahara Ayaka ကိုယ်တိုင် ရေးစပ်သီကုံးထားတာဖြစ်ပါတယ်။ နားမထောင်ရသေးတဲ့ ပရိသတ်တွေရှိရင် အဝင်းနဲ့...\nသူမနဲ့ ရုပ်ချင်းတူတဲ့ ချစ်သူကို မြန်မာလားလို့ လာလာမေးနေကြလို့ ဖြေပေးလိုက်တဲ့ အိမ့်ချစ်\nအိမ့်ချစ်ကတော့ အီဖယ်မျှော်စင်ကြီးရှေ့လက်ထပ်ခွင့်တောင်းခံလိုက်ရလို့ အရမ်းတွေ ပျော်ရွှင်နေပါပြီ။ မကြာခင်မှာ ချစ်ရသူနဲ့ ဘဝတစ်ခုကို လက်တွဲသွားကြဖို့ ဆုံးဖြတ်လိုက်ပြီဖြစ်တဲ့ အိမ့်ချစ်တို့ရဲ့ အချစ်ရေးလေးကို ပရိသတ်တွေက စိတ်ဝင်စားနေကြတာပါ။ အိမ့်ချစ်ဟာ သူမရဲ့ အနုပညာအလုပ်တွေကိုပဲ တစိုက်မတ်မတ်လုပ်ကိုင်တတ်သူဖြစ်ပြီး အချစ်ရေးနဲ့ပတ်သက်လာရင် လျို့ဝှက်စွာနေတတ်သူတစ်ဦးပါ။ သူမ ချစ်သူကို ပရိသတ်တွေရှေ့ ထုတ်ပြသူမဟုတ်ဘဲ ဘဝတစ်ခုလုံးစာ လက်တွဲသွားမယ်လို့ ဆုံးဖြတ်ပြီးချိန်မှ ပရိသတ်တွေကို အသိပေးခဲ့တာပါ။ မနေ့ကပဲ သူမဘဝတစ်လျှောက် အမှတ်တရဖြစ်စေမယ့် Propose လုပ်ခံလိုက်ရတဲ့အကြောင်းလေးကို သူမက ရေးသားခဲ့တာပါ။ အနုပညာရှင်များစွာကလည်း ဂုဏ်ပြုစကားဆိုခဲ့ကြပြီး သူမနဲ့ ရုပ်ချင်းတူလွန်းတဲ့ ချစ်သူက မြန်မာလား အသက်ငယ်လားဆိုတဲ့ စိတ်ဝင်တစားမေးခွန်းတွေလည်း ရှိခဲ့ပါတယ်။ အိမ့်ချစ်က သူမပရိသတ်တွေအတွက် ဒီမေးခွန်းလေးတွေကို ဖြေပေးလိုက်တာဖြစ်ပါတယ်။ “သူကသူ့အလုပ်ကြောင့် Germany ကိုမကြာခဏလာရတတ်တယ် သူဒီတစ်ခါသွားရင်လိုက်ခဲ့ပါလားအမေရောမောင်လေးရောနဲ့ တူတူသွားကြမယ် အသံလဲနာနေပြီမို့ခရီးထွက်မှပဲ အသံလဲအနားရမှာဆိုတာနဲ့ထွက်လာခဲ့ကြတာ ဂျာမနီကနေပြင်သစ်လဲလည်ကြမယ်ဆိုပြီးလာကြတာ ရောက်ရောက်ခြင်းမှာပဲ ရထားပေါ်အတက် ဖုန်းလုပြေးခံရတယ်ဖုန်းကလဲသူ့ဖုန်းကိုယ်ကကိုင်ထားတာ စိတ်လဲရှုပ်...\nPre Wedding ပုံလှလှလေးတွေ ရိုက်ကူးနေကြပြီဖြစ်တဲ့ နေဝင်းနဲ့ အိမ့်ချစ်ချောတို့ စုံတွဲ\nအဆိုတော် နေဝင်းနဲ့ Travel Blogger မလေး အိမ့်ချစ်ချောတို့ကတော့ ယနေ့မှာ Pre Wedding ပုံလေးတွေ ရိုက်ကူးနေကြပြီဖြစ်ပါတယ်။ နေဝင်းတို့ ချစ်သူစုံတွဲလို့ ဆိုလိုက်တာနဲ့ လူငယ်ပရိသတ်တွေကြားမှာ အားကျမှုအပြည့်နဲ့ ပြည့်စုံနေကြတဲ့ အတွဲပါ။ ချစ်သူသက်တမ်း (၁၀) နှစ်ကျော်ကြာသည်အထိ ခိုင်မြဲစွာနဲ့ တွဲလက်တွေ တွဲလာခဲ့ကြသူတွေပါ။ ချစ်သူကောင်မလေးရဲ့ Travel Blogger မှာ Personal Photographer အဖြစ် ချစ်သူကို ဓာတ်ပုံလှလှလေးတွေ အမြဲရိုက်ပေးလေ့ရှိသူလည်းဖြစ်ပါတယ်။ နှစ်ရှည်လများ လက်တွဲလာနိုင်ခဲ့တဲ့ သူတို့အတွဲကတော့ ပရိသတ်တွေကြားမှာ စံပြအတွဲလို့တောင် မှတ်ယူရမှာပါ။ ကလေးဆန်ဆန် ချစ်ဖို့ကောင်းတဲ့ ချစ်သူကို နေဝင်းက နှစ်သစ်ကူးညက ရှိုးပွဲတစ်ခုမှာ ပရိသတ်တွေရှေ့ လက်ထပ်ခွင့်တောင်းဆိုခဲ့တာဖြစ်ပါတယ်။ လူအများကြား စင်ပေါ်မှာ လက်ထပ်ခွင့်တောင်းခဲ့တာကြောင့် နေဝင်းတို့စုံတွဲရဲ့ ရိုဆန်မှုတွေက လူငယ်ပရိသတ်တွေကြား တိုးလို့အားကျစရာကောင်းလာခဲ့ပါတယ်။ ဧပြီလလောက်မှာ မင်္ဂလာပွဲကျင်းပဖို့စီစဉ်ထားတဲ့ နေဝင်းတို့ ချစ်သူစုံတွဲက ယနေ့မှာတော့...\nအဆိုတော် အိမ့်ချစ်က သူမချစ်သူရဲ့ လက်ထပ်ခွင့်တောင်းခံမှုကို မထင်မှတ်ထားတဲ့အချိန်မှာ ကြုံတွေ့လိုက်ရပါတယ်။ ဂီတလောကမှာ အိမ့်ချစ်ဆိုတဲ့နာမည်တစ်လုံးဖြစ်လာဖို့ ငယ်စဉ်တည်းက ကြိုးစားလာခဲ့တဲ့ အိမ့်ချစ်အကြောင်း ပရိသတ်တွေ သိကြမှာပါနော်။ အိမ့်ချစ်ဟာ ဖခင်ဖြစ်သူ ချစ်ကောင်းရဲ့ သမီးဖြစ်ပေမယ့် ကိုယ့်ခြေထောက်ပေါ်ကိုယ်ရပ်တည်ပြီး ကြိုးစားရတာကို နှစ်သက်သူတစ်ဦးပါ။ ဘာသာတရားကိုင်းရှိုင်းပြီး မိဘအပေါ်မှာလည်း သိတတ်လွန်းတဲ့ အိမ့်ချစ်က မိသားစုတစ်ခုလုံးအတွက် အပြည့်အဝ တာဝန်ယူထားနိုင်သူလည်းဖြစ်ပါတယ်။ ယနေ့အချိန်ထိ အပျိုကြီးဘဝနဲ့ရပ်တည်လာတဲ့ အိမ့်ချစ်ကတော့ မကြာခင်အချိန်မှာပဲ အပျိုကြီးဘဝကို စွန့်လွှတ်တော့မှာပါ။ သူမက ချစ်သူရဲ့ မထင်မှတ်ထားတဲ့ Propose ကို ကြုံတွေ့ခံစားလိုက်ရပါပြီ။ “မထင်မှတ်ထားတဲ့ အချိန်မှာ Propose လုပ်တဲ့သူ အချစ်တွေပေးတဲ့သူ အေးချမ်းတဲ့မေတ္တာတွေပေးသူ လုံခြုံနွေးထွေးမှုတွေပေးသူ အဖေလိုအကိုလိုစောင့်ရှောက်ပေးသူ သူငယ်ချင်းတစ်ယောက်လိုပျော်ရွှင်မှုတွေပေးသူ သူနဲ့တူတူဘဝတစ်ခုထူထောင်ဖို့ ဆုံးဖြတ်လိုက်ပြီမို့ I said YES..!!!” လို့ သူမရဲ့ လူမှုကွန်ယက်ဖေ့ဘုတ်အကောင့်ကနေ ပျော်ရွှင်ဖွယ်ရေးသားလာတာပါ။ I said Yes...\nဝိုင်းစုခိုင်သိန်းကတော့ တန်ဖိုးမြင့် မာစီးဒီးကားသစ်တစ်စီးကို ဝယ်ယူလိုက်ပါတယ်။ သူမက မကြာသေးခင်ကမှ နွားကျောင်းသူ တစ်ကိုယ်တော် သီချင်းခွေထွက်ရှိခဲ့တာပါ။ ထိုခွေနဲ့ပဲ City FM ကပေးတဲ့ ဆုကို ရရှိခဲ့ပြန်ပါသေးတယ်။ ဝိုင်းစုခိုင်သိန်းဟာ ဂီတလောကမှာ သူမ နှစ် အတော်များများကို ပိုင်ဆိုင်ခဲ့တာ တွေ့ရမှာပါ။ ဂီတနဲ့ပတ်သက်တဲ့ ပွဲတိုင်းမှာ ပေးတဲ့ဆုအတော်များများကိုလည်း အမြဲလိုလို ရရှိခဲ့တာ လွန်ခဲ့တဲ့ နှစ်များစွာထဲကနေ ယနေ့တိုင်ပဲဖြစ်ပါတယ်။ တစ်ကိုယ်တော် ခွေထွက်ရှိလာရင်လည်း ပရိသတ်တွေ အားပေးလက်ခံပြီး ကြိုက်နှစ်သက်တဲ့ သီချင်းတွေပဲဖြစ်တာကြောင့် ဝိုင်းစုခိုင်သိန်းဆိုတဲ့ နာမည်တစ်လုံးက ဂီတလောကမှာ ရှင်သန်လျက်ရှိနေဆဲပါပဲ။ ဝိုင်းစုဟာ City FM ကပေးတဲ့ ဆုကို နွားကျောင်းသူအခွေနဲ့ ပူပူနွေးနွေးရရှိထားတဲ့ ဆုရှင်ပဲဖြစ်ပါတယ်။ သူမဆုရခဲ့တဲ့အတွက်ကြောင့် မိခင်ဖြစ်သူနဲ့ ချစ်ရသူ အောင်လတို့ကို ကျေးဇူးတင်စကားဆိုထားတာကိုလည်းတွေ့ရပါတယ်။ ဒီနေ့မှာတော့ ဝိုင်းစုခိုင်သိန်းက သူမရဲ့ New Baby အသစ်လေးကို ပိုင်ဆိုင်ရရှိသွားတာတွေ့ရပါတယ်။...


Burmese taste - Iora: ပုဇွန်ကြော်၊အရွက်သုတ် နဲ့ ချိစ်ကိတ်လာစားလှည့်နော်\nWelcome to my blog - Mingalar bar\nSometimes, I feel like I would like to share something with my old friends, new friends and my family members. This is justaplace where I, my friends and my family members can share our ideas and our interests.\nပုဇွန်ကြော်၊အရွက်သုတ် နဲ့ ချိစ်ကိတ်လာစားလှည့်နော်\nပုဇွန်ကြော် နဲ့ စပ်ချဉ် (Fried prawn with spicy dip)\nလုံးဝမအားတဲ့ကြားကဒီနေ့ ဖျစ်ညှစ်ပြီးပို့ စ်တင်လုိုက်ပါတယ်။ တကယ်တော့တင်ပေးမယ်ပြောထားတဲ့\nချိ်စ်ကိတ်လုပ်စားထားတာလေးတွေကိုအကြွေးတင်နေတာကြာလှပါပြီ။ တကယ်ဘဲစိတ်ထဲမှာအဲဒါလေးတွေအရင်တင်ချင်ပါတယ်။ မအားတာတွေဆက်နေလို့ မရေးကိုမရေးဖြစ်ဘူးဖြစ်နေတာ။ ခုတော့ကြိုးစားပြီးရေးလုိုက်ပါတယ်။း)\nတဆက်တည်းအဲဒီရက်တွေတုန်းကလုပ်စားခဲ့တဲ့ပုဇွန်ကြော်လေးနဲ့ ဆလတ်သုတ်လေးပါ တွဲတင်လိုက်ပါတယ်။ လုပ်စားထားတာတွေက သုံးလေးလလောက်တောင်ရှိနေပါပြီ။ ဒါပေမဲ့ ချိစ်ကိတ်ပုံတွေနားမှာကပ်နေတာနဲ့ တခါတည်းတွဲတင်လုိုက်ပါတယ်။\nသန့် စင်ပြီးပုဇွန်များ (Costco ကသန့် ပြီးသားဝယ်ထားတာပါ)\nအိုင်အိုရာက ဒီလိုမျိုးအကြွတ်ကြော်စားရင်တော့ဖရုိုးဇန်းပုဇွန်တွေကိုသုံးတာများပါတယ်။ သူကအားလုံးသန့် စင်ပြီးသားဆိုတော့အချိန်မကုန်ဘူး။ ထမင်းကြော်တို့ ၊ ဖတ်ထုိုင်းကြော်တုို့ အဲလိုဘာကြော်ညာကြော်တွေထဲထဲ့ဘို့ တို့ အဆင်ပြေပါတယ်။ တုန်ယမ်းဟင်းချိုထဲထဲ့တာတုို့ ပုဇွန်ချဉ်လုပ်စားတာတို့ လည်းအဆင်ပြေပါတယ်။\nမြန်မာလိုဆီပြန်ဟင်းတော့လုံးဝမချက်စားပါဘူး။ အိုင်အိုရာ့တွက်အလွန်ကိုညှီပါတယ်။ ယူအက်စ်ကိုရောက်ခါစကတော့\nဟား..ပုဇွန်ထုတ်လုပ်ပြီးသားတွေ၊ မိုက်လိုက်တာ။ ချက်စားမယ်။ ချက်စားမယ်ဆုိုပြီး တစ်ထုတ်ကြီးဝယ်ပြီးချက်လိုက်ပါတယ်။ ချက်နေတုန်းထွက်လာတဲ့အနံ့ ကိုတောင်မခံနုိုင်ဘူး။ စားဘုို့ တော့နှစ်ကောင်အပြင်ဆက်ကိုမစားချင်တော့တာနဲ့ နောင်ဘယ်တော့မှ အဲဒီဖရုိုဇန်းတွေကိုချက်မစားတော့ပါဘူး။ ခေါင်းပါတဲ့ကောင်တွေဘဲဝယ်ပြီးချက်စားတာကြိုက်ပါတယ်။\nကြော်ရတာတော့မြန်လည်းမြန်တယ်။ လွယ်လည်းလွယ်ပါတယ်။ ဆားပါးပါးနယ်ထားတဲ့ပုဇွန်တွေကိုခေါက်ထားတဲ့ကြက်ဥနှစ်ထဲနှစ်ပြီးအောက်က ပန်ကိုတံဆိတ်ပေါင်မှုန့် ခြောက်မှုန့် လူးပြီးဆီပူထဲထဲ့ကြော်ရုံပါဘဲ။ ဆူပါ အီးဇီး။ ကြက်ဥထဲမနှစ်ခင်ဂျုံမှုန့် နဲ့ လည်းလူးလေ့ရှိကြပါတယ်။ အိုင်အိုရာ့အတွက်တော့သိပ်မထူးဘူးထင်လို့ \nပြီးတော့ပုဇွန်ကိုကြက်ဥနှစ်ထဲနှစ်၊ ဒီ Japan made Panko bread crumb ထဲလူးပြီးကြော်ပါတယ်\nခုလို ရွှေညိုရောင်သန်းလာရင်ဆည်ပြီး တစ်ရှူးနဲ့ ဆီစစ်ပြီးစားမဲ့ပန်းကန်ထဲ ကိုယ့်မှာရှိနေတဲ့ ဟုိုအရွက်ဒီအရွက်ထဲ့ပြီးပြင်လုိုက်တာပါဘဲ\nထုံးစံအတုိုင်းကျမအကြိုက် ငရုတ်သီးစိမ်းအနီ၊ ကြက်သွန်ဖြူ၊ နံနံပင်၊ သံပုရာရည်နဲ့ ငါးငံပြာရည်နဲ့ လုပ်ထားတဲ့ချဉ်စပ်လေးနဲ့ တွဲစားပါတယ်။ ချဉ်စပ်ကတော့ကိုယ်ကြိုက်တဲ့အပြင်းအပျော့စပ်နုိုင်ပါတယ်။\nပုဇွန်ကြော်ချည့်စားရမှာထက် ခုလိုမြန်ကောင်းသက်သာ အရွက်စုံတွေကိုသုတ်ထားတာနဲ့ တွဲစားတော့ ပိုပြီးစားချင်စဖွယ်ဖြစ်သလို ကျန်းမာရေးနဲ့ လည်းညီညွတ်တယ်လေ။ တတ်နုိုင်ရင်တော့အမေရိကန်တွေအော်အော်နေတဲ့ ရိန်းဘုိုးကာလာ အရောင်စုံပါနုိုင်သလောက်ပါအောင်တွဲစပ်ထဲ့လိုက်တာပါဘဲ။ အရင်ပို့ စ်တွေမှာတင်ခဲ့သလိုဘဲ အို်င်အိုရာ့ စတိုင်နဲ့ သုတ်ထားတာပါ။ ဘုိုမြန်မာကပြားစတုိုင်ပါဘဲ။ ဆလတ်လုပ်စားတဲ့အရွက်တွေထဲကို စတော်ဘယ်ရီ၊ ကြက်သွန်နီသေးသေးနုပ်နုပ်လှီး၊ နှမ်း၊ ငါးငံပြာရည်၊ ရှောက်ယိုချိုချဉ်အရသာယူပြီး ဆီစိမ်းနဲနဲစမ်းပြီးသုတ်ထားတာပါ။ ဘုိုတွေကရှာလကာရည်နဲ့ သံလွင်ဆီရောပြီး ဆားတုို့ ငရုတ်ကောင်းတို့ ထဲ့ပြီးသူတို့ နည်းတွေအတုိုင်းစပ်ပြီး ဆလတ်ကိုသုတ်သလိုအုိုင်အိုရာကလည်း ကိုယ်နှစ်သက်တာထဲ့ပြီး သုတ်စားထားတာပါ။ မြန်မာပါးစပ်နဲ့ လည်းချိုချိုချဉ်ချဉ်လေးနဲ့ ငံပြာရည်နံ့ ၊ နှမ်းနံ့ ၊ ကြက်သွန်နံ့ လေးနဲ့ ဆုိုတော့စားချင်စိတ်ပိုဖြစ်တာပေါ့နော။\nဒီလိုအရွက်တွေတစ်ဘူးကို ၄ကျပ်လောက်ပေးရတယ်။ အဲဒါတစ်ဘူးဝယ်ထားရင် အသီးအရွက်မချက်နုိုင်လည်းအသားနဲ့ တွဲစားလုိုက်တယ်လေ။ အမျှင်ပါအောင်ပေါ့။\nCheese cake with plum\nလာပါပြီ။ ကာလရှည်စွာကြွေးတင်နေတဲ့ အုိုင်အိုရာ့ အကြိုက်ချိစ်ကိတ်လုပ်နည်း။း)\nချိစ်ကိတ်စလုပ်ခါစတုန်းက အင်တာနက်မှာရှာဖတ်တာ ခေါင်းတွေကိုနောက်သွားတာဘဲ။\nနယူးယောက်ချိစ်ကိတ်တို့ ချီကာဂုိုချိစ်ကိတ်တို့ ကနံမည်ကြီးတော့အဲဒီနည်းတွေကိုဦးစားပေးပြီးရှာတာလေ။\nအဲဒါကိုပဲဆက်လုပ်ဖြစ်သွားတော့တယ်။ ပထမတစ်ခါနှစ်ခါလုပ်ပြီးအချိုးကိုမမှတ်ထားမိလို့ နောက်မှမှတ်ထားပြီးသိမ်းထားလိုက်တာ။ ခုတော့သူများတွေကိုလည်းမျှဝေရင်းကိုယ်လည်းသေချာမှတ်ထားပြီးသားဖြစ်သွားတာပေါ့ဒီမှာတင်လိုက်တော့လေ။ နော်။\nလိုတာတွေကတော့ Cream cheese 1 pack (8 oz), 1 Egg, sugar4table spoons, Milk 1/4 cup, Vanilla2drops, Zest 1 tea spoon, Some crackers crushed, 8"x 1-1/2" round baking tray\na pinch of salt, 375 degree F around 30 minute\nကဲ..စုပြီးရေးလိုက်တယ်။ မှတ်ရ ကူးရလွယ်အောင်လို့ နော်။\nဒီလိုဘူးကြီးနဲ့ ရောဘူးသေးရောရှိပါတယ်။ များသောအားဖြင့်ဘူးသေးနဲ့ လုပ်ပါတယ်။ ဘူးသေးကတစ်ခါလုပ်စာပါ။ ၈ အောင်စပါပါတယ်။ ဘူးကြီးက ဈေးချတာတွေ့ လို့ ချစ်ချစ်ကသူ့ အတွက်ခဏခဏလုပ်ပေးနုိုင်အောင်ဆုိုပြီုးဝယ်လာတာပါ။ ဘူးကြီးဝယ်ရင်လည်းအဲဒီဘူးခွံမှာ အတုိုင်းအတာအမှတ်လေးတွေပါတော့ကြည့်ပြီးလှီးလုိုက်ရုံပါဘဲ။ တခြားတံဆိပ်တွေလည်းရှိပါတယ်။ ဒါကဈေးပိုသက်သာပါတယ်။ ကောင်းလည်းကောင်းပါတယ်။\nအပေါ်ယံပဲခြစ်ရပါမယ်။ အဖြူသားတွေမပါစေရပါဘူး။ ပါရင်ခါးပါမယ်။\nပထမဆုံး ခရင်မ်ချိစ်ကို အခန်းအပူချိန်ရအောင်အပြင်ထုတ်ထားရပါမယ်။ အုိုင်အိုရာကတော့တစ်ခါတစ်ခါ အမြန်လုပ်ချင်ရင် မိုက်ခရုိုဝေ့နဲ့ အပူနဲနဲပေးပြီးလုပ်လုိုက်တာဘဲ။ အဲဒါဆုိုရင်တော့ကြက်ဥတုို့ နွားနုို့ တုို့ ထဲ့ချိန်မှာသိပ်ပူမနေအောင်သတိထားရတာပေါ့။ ဒါပေမဲ့အခန်းအပူချိန်မှာရှိနေမှလုပ်တာပိုအဆင်ပြေပါတယ်။ ခဲနေရင်လည်းမွှေတဲ့အခါမကြေလို့ စိတ်ညစ်ရပါတယ်။\nOven ကိုလည်း ၃၇၅ ဒီဂရီ ဖာရင်ဟုိုက် နဲ့ ကြိုဖွင့်ထားရပါမယ်။\nအဲဒီအချိန်မှာ ခရက်ကာလေးငါးခြောက်ချပ်ကို ဘလန်ဒါနဲ့ ကြိတ် ဒါမှမဟုတ် ပလတ်စတစ်အိတ်ထဲထဲ့ပြီးကြေအောင်တစ်ခုခုနဲ့ ထု။ တကယ်တော့ဒီအဆင့်ကိုလုပ်သာလုပ်ရတယ်။ အုိုင်အိုရာတုို့ နှစ်ယောက်စလုံးက အဲဒီအခံသားကိုမစားချင်ကြပါဘူး။ ဒီတော့ခပ်ပါးပါးလေးဘဲ ပါလေကာခင်းပါတယ်။ မုန့် ဖုတ်မဲ့ ဘန်းကို ထောပတ်နဲ့ နှံ့ အောင်သုတ်ပြီး အဲဒီအမှုန့် တွေထဲ့ပြီးဇွန်းဖင်နဲ့ ဖိချင်ဖိ၊ အောက်ခံညီတဲ့ ဖန်ခွက်တုို့ ဘာတုို့ နဲ့ ဖိပြီးညှိချင်ညှိပေါ့။ အိုင်အိုရာကတော့ ထောပတ်ကို တစ်ရှုးနဲ့ သုတ်ပါတယ်။ အမှုန့် တွေကို လက်အိတ်စွတ်ပြီးလိုက်ဖိပါတယ်။ ပြီးတော့ ရေခဲသေတ္တာထဲခဏထဲ့ထားပါတယ်။\nခရင်ချိစ်ကိုအရင်မွှေပါတယ်။ အပေါ်ကလို။ ပြီးတော့ ကြက်ဥဖေါက်ထဲ့။ ဆားထဲ့။ သကြားထဲ့။ ဗနီလာနှစ်စက်လောက်ထဲ့။ ရှောက်ခွံ (သံပုရာခွံလည်းရပါတယ်။) ခြစ်ထားတာထဲ့။ မွှေ။ နွားနုို့ ရောထပ်မွှေ။\nပြီးရင်ဘန်းကို မုန့် ဖုတ်ဘန်းကြီးထဲကိုအသာထဲ့။ အပေါ်ကနေ အစောကမွှေထားတဲ့ အရည်တွေလောင်းထဲ့ပြီးရင်အောက်ခံဘန်းကြီးထဲကိုရေနွေး(ရေဆူ)အသာလေးဘေးကနေလောင်းထဲ့ပါတယ်။\nပြီးရင် ကြိုပြီးဖွင့်ထားတဲ့ Oven ထဲမှာအပေါ်ဆင့်မှာထဲ့ဖုတ်ပါတယ်။ နာရီဝက်လောက်ဆုိုကွက်တိလောက်ရပါပြီ။ ကုိုယ့်မီးဖုိုနဲ့ ကိုယ်အတုိုးအလျော့ရှိနုိုင်ပါတယ်။ ရေနွေးခံပြီးဖုတ်တာကတော့မတူးဘဲ စိုစုိုလေးဖြစ်နေအောင်လို့ ပါ။\nသေချာအောင်လို့ အလယ်ကိုဒါးနဲ့ ဖြစ်ဖြစ်သွားကြားထုိုးတံလေးနဲ့ ဖြစ်ဖြစ်စမ်းကြည့်လို့ အနှစ်တွေကပ်မပါလာဘူးဆုိုရပါပြီ။\nပြီးရင်ရေခဲသေတ္တာထဲမှာအအေးခံထားပြီးတနာရီလောက်ဆုိုလှီးစားနုိုင်ပါပြီရှင်။ လှီးတဲ့အခါဘန်းနဲ့ ကပ်ရက်အနားသားကိုဒါးပါးလေးနဲ့ အရင်ခွာပေးရပါတယ်။ တချို့ ကမအေးခင်ခွာဘုို့ ညွှန်းတာလည်းတွေ့ ရပါတယ်။ အုိုင်အိုရာ့အတွက်တော့သိပ်မထူးသလိုမို့ အဆင်ပြေသလိုခွာလိုက်တာပါဘဲ။ အေးသွားတော့ ရှစ်စိတ်စိတ်ပြီးပန်းကန်ထဲကုို ဇွန်းပြားနဲ့ ကော်ပြီးထဲ့ပါမယ်။ အပေါ်ယံသားတွေပဲ့တတ်တာတုို့ မလှတာတုို့ ကိုတော့ နှစ်သက်ရာအသီးလေးတွေ ယိုလေးတွေနဲ့ ဖုံးကာပြီးအလှဆင်လိုက်ရင်ဧည့်သည်ကျွေးဘုို့ တင့်တယ်သွားတာပေါ့နော်။\nIora's cheese cake\nချိစ်ကိတ်ထဲမှာနှစ်သက်ရာ လိုက်ဖက်ရာအသီးများလည်းထဲ့နုိုင်ပါတယ်။ အိုင်အိုရာရဲ့ ချစ်ချစ်ကအထဲမှာအသီးတွေပါတာမကြိုက်လို့ ပြီးမှရှိတဲ့အသီးတခုခုနဲ့ တွဲစားပါတယ်။\nဒါက Plum နဲ့ တွဲစားထားတာပါ (Cheese cake with plum)\n(Cheese cake with plum)\nအင်း..ခုမှဘဲစိတ်ပေါ့သွားတော့တယ်။ မွန်၊မြတ်ကြည်၊ဂျီးဒေါ်၊ မွန်လေး နဲ့ ချိစ်ကိတ်ကိုစောင့်နေတဲ့ဆွေမွန်များနဲ့ လာလည်သူများအတွက်မှတ်မှတ်ရရတင်ဖြစ်အောင်တင်လုိုက်ပါပြီရှင်။\nငါးရံ့ ခြောက်ခွဲနည်း(ကျမနည်း)စောင့်နေသူများအတွက်ပဲကြွေးကျန်ပါတော့တယ်။ တင်ပေးဘုို့ ဓါတ်ပုံရုိုက်ထားပါတယ်။ မတင်ဖြစ်သေးတာပါ။\nPosted by Iora at 1:28 AM\nLabels: Cheese cake, Desserts, Prawn, Salad, Shrimp\nစံပယ်ချို October 15, 2012 at 5:23 AM\nပုဇွန်ကြော်နဲ့အရွက်သုပ်လေးတော့ အရမ်းစားချင်တယ် ကြိုက်လဲကြိုက်တယ်\nစာဖတ်သူတွေ စိတ်ချမ်းမြေ့စေတဲ့ အိုင်အိုရာလဲ ချမ်းမြေ့ပါစေလို့\nမီးမီးငယ် October 15, 2012 at 5:38 AM\nပြန်လာရင် မအိုင်အိုရာ အတွက်..ဂုံရှမ်းဟင်းတွေ၊\nမြတ်နိုးသူ October 15, 2012 at 6:48 AM\nCandy October 15, 2012 at 7:03 AM\nပုဇွန်ကို အဲ့လို ကိုယ်တိုင်မကြော်စားကြည့်ဖူးဘူး.. မမပြောသလို ဆိုးအီးဇီးပဲနော် ဟီးးးးး လုပ်ကြည့်ဦးမှ :D ချိစ်ကိတ်ကြိုက်တယ် ကိုယ်တိုင်လုပ်စားဖို့ကျပျင်းတယ် မမလုပ်တာပဲ ကြည့်ပြီးဝါးသွားတယ် :D :D\nစူးနှယျလေး October 15, 2012 at 7:55 AM\nပုစွန်ကြော်နဲ့အချဉ်လေး စားချင်တာ... တခါမှ ကိုယ်တိုင် အဲလိုမကြော်ဖူးသေးဘူး...\nmon lay October 15, 2012 at 10:57 AM\noh, all of foods are yummy yummy. I like salad and cheese cake.Tomorrow I try to make cheese cake for my son's birthday .Thanks alot for sharing recepies and step by step explain.\nIora October 15, 2012 at 12:54 PM\nတကယ် ဆူပါအီးဇီး။ လုပ်ကြည့်ပါဆုို။း)ပုဇွန်တစ်ထုတ်ဒီမှာဆို ရကျပ်၈ကျပ်ကနေ ၁၅ကျပ်လောက်ထိ အရွယ်လိုက်ပြီးရှိတယ်။ တစ်ထုတ်ဆုိုသူငယ်ချင်းတွေအများကြီးစားလုို့ ရတယ်။\nနောက်တခါမှတင်ပူရာနဲ့ ကြော်တာတင်ပေးအုန်းမယ်နော်။ အဲဒါကပိုတောင်မြန်သေးတယ်။း)\nI am glad that you are making cheese cake for your son's birthday.\nSome recipes include sour cream or yogurt or lemon juice or lime juice for the tart taste. For us we'd prefer this taste.\nAnd also it is not so easy to get the appropriate measurement that mentions with British system as I am not familiar with the British system too. I gave up some baking recipe because I needed to convert measurement such as from gram to cup ect. :D\nIf you wanna make bigger size just multiply the measurement and adjust the time. OK.\nBabyAngle October 15, 2012 at 4:07 PM\nပုဇွန်ကြော်လည်းကြိုက်တယ်၊ အရွက်စုံသုပ်လည်းကြိုက်တယ်.. cheese cake လည်းကြိုက်တယ်...\nအားလုံးကြိုက်တယ်အမရေ... လုပ်နည်းလေးတွေလည်း မှတ်သွားပါတယ်နော်..\nmstint October 15, 2012 at 6:26 PM\nစားစရာတွေ စုံလင်နေတာပါလား အိုင်အိုရာရေ။ ပျောက်တော့လည်း ကြာကြီး ကျွေးတော့လည်း များကြီး ကျေးဇူးပါ။\nပုစွန်ကြော်ကြိုက်သလို ကျန်တာတွေလည်း နှစ်သက်တယ် စေတနာလေးကိုလည်း သဘောကျတယ်း)\nThamee Su October 16, 2012 at 12:21 AM\nပုဇွန်ကြော်နဲ့ဟင်းရွက်အစုံသုတ်စားချင်တယ်.......ချိစ်ကိတ်ကတော့ အသဲစွဲပဲ မမအိုင်အိုရာ စုမလုပ်တတ်ဘူး နည်းလေးမှတ်သွားပါတယ်\nIora October 16, 2012 at 8:45 AM\nမှတ်သွားလို့ ကျေးဇူးပါ။း)\nညီလင်းသစ် October 16, 2012 at 2:16 PM\nပုဇွန်ကို အဲဒီလို ကြော်ဖို့ စဉ်းစားနေတာ ကြာပြီဗျ၊ အခုအတိုင်းဆို တကယ့်ကို ဆူပါအီးဇီး ပါပဲလား၊ ကျေးဇူးပဲ မအိုင်အိုရာ...၊ ဒါနဲ့ ပုဇွန်ကို ဟင်းချက်ဖို့ ဝယ်ရင် ခေါင်းပါတဲ့ ကောင်တွေပဲ ဝယ်တော့တယ် ဆိုတာဖတ်ပြီး ပြုံးမိသေးတယ်၊ ဟုတ်တယ်နော်..၊ ခေါင်းပါတဲ့ ကောင်တွေပဲ အသုံးတည့်တယ်၊ ခေါင်းမပါတဲ့ ကောင်တွေက ညှီတယ်..၊း)\nsan htun October 16, 2012 at 8:10 PM\nပုဇွန်ကို အဲလို ကြော်စားဦးမယ်..ဆူပါအီးဇီး..ချိစ်ကိတ်လုပ်စားဦးမယ်..မမအိုင်အိုရာဆီမှာ တွေ့ တယ့် ကိတ်ကို လုပ်ဖြစ်သေးတယ်..တကယ် စားကောင်းတယ်..\nချော(အစိမ်းရောင်လွင်ပြင်) October 17, 2012 at 2:17 AM\nပုဇွန်ကြော်တွေ အကုန်ကုန်အောင် ဆွဲပစ်ချင်တယ်\nချိစ်ကိတ်ကတော့ သွားရည်တွေ အတောင့်လိုက်ကျအောင် ငမ်းသွားတယ်..\nစကားမစပ် အောက်ဆုံးက ပန်းအိုလေး လှလိုက်တာ\nIora October 17, 2012 at 6:04 AM\nတင်ပူရာနဲ့ ရုိုးရုိုးပဲကြော်ရင်လည်းဂျပန်ဆုိုင်တွေကလိုမျိုးရပါတယ်။ သူတို့ ကျတော့တင်ပူရာဖျော်ရင်ချောမွတ်နေအောင်မဖျော်ဘူး။ Lumpy ဖြစ်နေအောင်လေးဘဲဖျော်တယ်။\nး)) ဟုတ်တယ်ဟုတ်တယ် ခေါင်းပါတဲ့ကောင်တွေဘဲအသုံးတဲ့တယ်။း))\nကြော်စားစန်းထွန်းရေ။ လွယ်တယ်။ စားကောင်းတယ်။\nချိစ်ကိတ်လည်းလုပ်စားဖြစ်အောင်လုပ်စားသိလား။ ကုိုယ့်ဟာကိုယ်လုပ်စားပြီးအမြဲကျေနပ်တာကကောင်းပြီးအလွယ်တကူသက်သက်သာသာစားရလို့ လေ။\nblackroze October 17, 2012 at 11:37 AM\nမကြီးလည်းကိတ်မုန့် တုို့ ဘာတို့ ကုိုလွယ်တာလေးတွေဘဲလုပ်တာပါ။ (ပစ်ပစ်ကမကြီးဆုိုတော့မကြီးလိုက်တာ။ တကယ်တော့ပစ်ပစ်လေးကမကြီးတူမအရွယ်လေးဘဲဖြစ်မယ်။)\nအမြီးလေးကကိုင်ပြီးဆီအုိုးထဲထဲ့။ လက်လည်းဆီပူထဲမရောက်သွားစေနဲ့ အုန်းခလေးရေ။\nAnonymous October 18, 2012 at 2:10 AM\nမ ရဲ့ ဘလော့လေးကို အလည်ရောက်တာကြာပါပြီ\nအသံတိတ်လေး ဆိုပါတော့ ခုမှ ကွန်မန့် ရေးဖြစ်တာပါ\nချိစ်ကိတ်ကတော့ မလုပ်တတ်ဘူး နည်းလေးမှတ်သွားပါတယ်\nChaw Su October 19, 2012 at 3:23 AM\nအိုင်အိုရာ ရေ- ပုဇွန်ကြော်လည်းစားသွားတယ်.... ချိစ်ကိတ်ကိုတော့ ကော်ဖီလေးနဲ. သောက်ရအောင် ပါဆယ်ထုတ်သွားပြီနော်....း)\nIora October 19, 2012 at 11:23 AM\nလာလည်တဲ့အတွက်ရောကွန်မန့် လေးချန်ခဲ့တဲ့အတွက်ရောကျေးဇူးတင်ဝမ်းသာပါတယ်။း)\nမိုးငွေ့........ October 19, 2012 at 10:50 PM\nAnonymous October 21, 2012 at 4:24 PM\nသဉ္ဇာ - Thinzar October 23, 2012 at 1:46 AM\nလေပြေချို November 2, 2012 at 8:45 AM\nချိစ်ကိတ်လုပ်နည်းလေးကို အသေအချာပဲ မှတ်သားသွားတယ်.. အရမ်းကြိုက်လို့လေ... တစ်ခါမှတော့ အဲ့လိုမျိုးမလုပ်စားဖူးဘူး.. လေပြေကအသီးအနှံကြိုက်တယ်ဆိုတော့ စပျစ်သီးတို့ ပဲစိမ်းသီးတို့ သီဟိုဠ်စံတွေပါထည့်ရင် ပိုစားကောင်းမယ်ထင်တယ်နော်..အိမ်မှာစမ်းသပ်ကြည့်အုံးမယ်\nAnonymous November 3, 2012 at 10:53 AM\nအများအားဖြင့်တော့ ဘယ်ရီသီးမျိုးစုံ ထဲ့တာမြင်ဘူးပါတယ်။ တခါတလေဒီလိုဘဲကုိုယ်စားချင်တာတွေထဲ့ရင်းနည်းသစ်နဲ့ ကြော်ကြားသွားတာတွေအများကြီးဆိုတော့ အနဲစာလေးမှာဘာစမ်းစမ်း စမ်းကြည့်တာကောင်းပါတယ်။ တခါကစပျစ်သီးခြောက်ထဲ့ကြည့်ဘူးတယ်။ အရမ်းချိုသွားတယ်အသီးကအချိုကြောင့်။\nပဲစိမ်းသီးတုို့ သီဟုိုဠ်စေ့တို့ လည်းနဲနဲလေးထဲ့ပြီးအရင်စမ်းကြည့်ပြီးကြိုက်တော့မှလုပ်တာကောင်းမယ်ထင်ပါတယ်။\nအပြုံးပန်း November 9, 2012 at 2:08 AM\nပုဇွန်ကြော်ကို တော်တော် သဘောကျသွားပြီ\nအရွက်သုပ်နဲ့ ပုဇွန်ကြော်ကို နေ့လည်နေ့ခင်း အလည်လာမယ့်သူတွေကို လုပ်ကျွေးဖို့ အကြံရသွားတယ်။\nချိစ်ကိတ်လုပ်နည်းလေးလဲ မှတ်ထားလိုက်တယ် မလုပ်နိုင်သေးလို့ပါ\nko December 19, 2012 at 1:11 PM\nပုံတွေကြည့်ပြီး တော်တော်သရေ ကျသွားတယ်ဗျာ...အရွက်စုံသုပ်ကို လုပ်စားကြည့်အုံးမယ်...ချဉ်ချဉ်စပ်စပ်စားရတာကြိုက်တော့ အဲ့လို လုပ်စားကြည့်မယ်ဗျာ\nIora January 5, 2013 at 8:01 PM\nအဲလိုလုပ်စားတာမြန်မာလျာနဲ့ ပိုတွေ့ တယ်လို့ ကျမတော့ထင်တာဘဲ။\nIora January 5, 2013 at 8:04 PM\nကုိုယ်လည်းချိစ်ကိတ်မလုပ်ဖြစ်တာကြာပြီမအားလို့ ။း)\nညစာထမင်းလွတ်မုန့် ဟင်းခါး၊ ဘူးသီးကြော်၊ ကန်ဇွန်းရွက်ကြော်\nပုဇွန်ကြော်၊အရွက်သုတ် နဲ့ ချိစ်ကိတ်လာစားလှည့်နော...\nLas Vegas လောင်းကစားမြို့တော်ခရီး\nBurmese breakfast and others (6)\nCollard Green (1)\nDried Shrimp (3)\nfish paste (3)\nGreen Mustard (1)\nMackrel fish (1)\npea nut (1)\nPickled food (4)\nPreserved Lime (1)\nRice Stick (2)\nRoselle Leave (1)\nSalty fish (2)\nSpicy curry (3)\nspicy paste (8)\nCopy right Iora. Awesome Inc. theme. Theme images by borchee. Powered by Blogger.


ဖြူ စင်သောစိတ်ကလေး: July 2013\n“ကျွန်မကိုထားခဲ့ဖို့ ဘာလို့ ဆုံးဖြတ်ရတာလဲဟင်။ ကျွန်မကို စွန့်ခွာသွားဖို့ အကြောင်းပြချက် ကြီးကြီးမားမား ရှိလို့ လား။”\nစကားတစ်ဝက်တစ်ပျက်နဲ့ ရပ်ထားတဲ့ မောင့်ရဲ့မျက်နှာကို ကျွန်မမျှော်လင့် တစ်ကြီး ကြည့်လိုက်မိတယ်။ မောင် ကတော့ ဟိုးအဝေး တစ်နေရာရာကို သူ့ရဲ့အကြည့်တွေ ပို့လွှတ်ထားရင်း.\n“ချစ်မိုး က မောင်ထင်ထားတာထက် မောင့်ကို ပိုချစ်ပေးခဲ့တာ နားလည်ပေးခဲ့တာ အဲဒါက မောင့် ရဲ့ အကြောင်းပြချက်ပဲ”\n“ချစ်သူနှစ်ဦးဆိုတဲ့ ပြယု့ဂ်မှာ အဓိကကျတာက အဲဒီလို ချစ်တတ်ဖို့ ချစ်နေဖို့ပဲ မဟုတ်ဘူးလား မောင်”\n“ချစ်မိုးနဲ့ မတွေ့ခင်က မိန်းမ တစ်ယောက်ကို မောင် ချစ်ခဲ့ဖူး..”\nမောင့် စကားမဆုံးခင်မှာပဲ ….\n“အဲဒါတွေ မပြောပါနဲ့တော့ မောင် ။ ကျွန်မနားလည်ပေးထားခဲ့ပြီးသား။ ”\n“မောင်…… ချစ်မိုးကို သနားတယ် . အားနာတယ်. ကိုယ့်ကိုယ်ကို လည်း မုန်းတယ်။ ”\nချစ်မိုးတိမ် ဆိုတဲ့ကျွန်မ နောက်ဆုံးအနေနဲ့ ချစ်ခဲ့မိတဲ့ အချစ်ဦးကို အယူခံ ၀င်ကြည့်မိတယ်။\n“မောင့်ကို ကျွန်မ အရမ်းချစ်ခဲ့တာပါ မောင်ရယ်”\nကျွန်မမောင့်ရဲ့ ပုခုံးလေးပေါ်ကို ခေါင်းလေးမှီလိုက်ဖို့ ကြိုးစားလိုက်တယ် ဆိုရင်ပဲ..\n“ချစ်မိုးဘ၀မှာ မောင့်ထက် ချစ်မိုးကို ပိုချစ်ပေးမယ့်သူတစ်ယောက် ရှိလာအုန်းမှာပါ။ မောင် ကိုယ်တိုင်ကလည်း ချစ်မိုး အချစ်အတွက် နောက်တစ်ခေါက် ကံကောင်းပါစေလို့ ဆုတောင်းပေးခဲ့ပါတယ်။ မောင့် ကို ဘယ်တော့မှ ခွင့်မလွှတ်ပါနဲ့ ချစ်မိုး”\nအလျင်စလို ရုတ်တရက်ထွက်ခွာသွားတဲ့ မောင့်ရဲ့ ကျောပြင်ကို ကြည့်ရင်း ရင်ထဲက လှိုက်လှိုက်လှဲလှဲ အော်ခေါ်ခဲ့မိတယ်။ မောင် ပြန်လာနိုးနိုးနဲ့ပေါ့.\nနောက်ထပ် နှစ်အနည်းငယ်ကြာပြီးတဲ့ နောက်မှာတော့ ဒေါက်တာဝေဦး ဆိုတဲ့ ဒုတိယချစ်သူတစ်ယောက်ကို ကျွန်မပိုင်ဆိုင်ခဲ့ရပြန်တယ်။\n“ချစ်မိုး ကိုယ်တို့နှစ်ယောက် ဒီကမ္ဘာကြီးထဲကနေ အဝေးကို တူတူထွက်ပြေးရအောင်. ကို့နောက်ကို လိုက်မယ် မဟုတ်လား ဟင်။”\n“ဘာရီတာလဲ ချစ်မိုးရဲ့ ကိုယ် က တစ်ကယ် အတည်ပြောနေတာ.”\n“ဒါဆို ကျွန်မမေးမယ်နော်. အမှန်အတိုင်းတော့ ဖြေရမှာနော်”\n“ခုနေ ကို့ အိမ်ကနေ ကို့ အမေ နေမကောင်းဘူးလို့ ဖုန်းလာတယ် ဆိုပါစို့။ ကျွန်မကလည်း ကို့နောက်ကို လိုက်ခဲ့ဖို့ အသင့်ပဲဆိုပါစိ်ု့။ ကို .. ဘယ်သူ့ကို ရွေးမလဲ”\nအဲဒီနေ့က သူ့စကားမဆုံးလိုက်ပါဘူး။ သူ့အိမ်က ဖုန်းဝင်လာတယ်။ သူ့အမေ နေမကောင်းလို့တဲ့။ နှုတ်ဆက်စကားတောင် အေးအေးဆေးဆေး မဆိုလိုက်နိုင်ပါဘူး။ သူလဲ အလျင်စလို ထွက်ခွာသွားခဲ့တာပါပဲ။ နောက်တစ်နေ့မှာတော့ သူနဲ့ သူတို့အသိုင်းအ၀န်းထဲက မိန်းမတစ်ယောက်ရဲ့ စေ့စပ်ကြောင်းလမ်းခြင်း သတင်း သတင်းစာထဲမှာ ပါလာခဲ့တယ်။ ကျွန်မထူးပြီးတော့လည်း ငိုမနေတော့ပါဘူး။သူပြန်လှည့်လာနိုးနဲ့ အော်ခေါ်နိုင်တဲ့ အင်အားတွေလည်း ကျွန်မမှာ မရှိတော့ ပါဘူး။ ကျွန်မကိုယ်တိုင်ကိုက ချစ်ကံဆိုးသူတစ်ယောက်ဖြစ်နေပြီးနဲ့ တူပါတယ်။\nကျွန်မ နောက်ထပ် အချစ်ဆိုတာကို ထပ်ပြီး လက်မခံရဲတော့ ဘူး။ နာကြင်ရတာ ကြေကွဲရတာတွေက ကျွန်မအတွက် လုံလောက်နေပါပြီ။ဒါပေမယ့် လောကကြီးကတော့ ကျွန်မကို နာကြင်ခံစားမှုတွေထဲက ရုန်းမထွက်စေချင်ဘူးနဲ့ တူပါရဲ့။ ကျော် နဲ့ ဆုံတွေ့ခဲ့ပြန်တယ်။ ကျွန်မဘ၀ရဲ့ အချစ်အတွက် နောက်ဆုံးအကြိမ် အနေနဲ့ အားတင်းပြီး ထပ်ပြီးတော့ ကံစမ်းခဲ့ပြန်တယ်။ ဒါပေမယ့် စိတ်ထဲမှာတော့ စိုးရိမ်ကြောင့်ကြမှုတွေကတော့ အပြည့်ပေါ့။ ကျွန်မက ခဲမှန်ဘူးတဲ့ စာသူငယ်လေ။\n“ကျော်.. အရင်တုန်းက ရည်စားထားဘူးလားဟင်.”\n“အင်း ထားဘူးတာပေါ့။ ဒီအရွယ်ရောက်မှ အမြီးမပေါက် ဘာမျောက်လဲ ဖြစ်နေမှာပေါ့”\n“ဟားဟား ဒါဆို ကျော် ကမျောက်ပေါ့.”\n“အင်း .. ဒါပေါ့.ဟားဟား…ဟား”\nကျော် သူဘာသာသူ သဘောကျပြီး ရီတယ်။\n“အင်း ဒါပေမယ့် ကို့ရဲ့ အရင်ချစ်ခဲ့ဖူးတဲ့ မိန်းမနဲ့ ချစ်မိုးနဲ့က ဆီနဲ့ ရေလို ကွာခြားတယ်။ ချစ်မိုးက အရမ်းဖြူစင်တယ် ။ အဲဒီမိန်းမက ကောက်ကျစ်တယ်။စဉ်းလဲတယ်။ ကိုယ်နဲ့ ကိုယ့်သူငယ်ချင်း နှစ်ယောက်ကြားထဲမှာ ရန်တိုက်ပေးပြီး သာတဲ့ဘက်ကို ရွေးတတ်တဲ့ မိန်းမမျိုး။ အဲဒီမိန်းမရဲ့ အကြောင်းတွေကို သိလိုက်တဲ့ အချိန်မှာပဲ ကိုယ်တို့နှစ်ယောက်လုံး အဲဒီမိန်းမနဲ့ ဝေးရာကို ထွက်ပြေးခဲ့ကြတာ။ အဲဒီနောက်ပိုင်း ဘယ်မိန်းမနဲ့မှ ကိုယ် မပတ်သတ်ခဲ့တော့ ဘူး။ ချစ်မိုး နဲ့ကြမှပဲ ဈာန်လျောတော့ တာ. ဟားဟား”\n“ဘာဖြစ်လို့ ချစ်သွားတာလဲဟင် ကျော်”\n“ကိုယ်လဲ အချစ်ကြောင့် နာကျင်ခံစားခဲ့ ရသလို ချစ်မိုးလည်း ခံစားနေရတာပဲ ဆိုပြီး စာနာရင်း သနားရင်းနဲ့ ချစ်မိသွားခဲ့တာ”\nဒီတစ်ခါတော့ ကျွန်မ အချစ်အတွက်ကံကောင်းပြီးလို့ တစ်ထစ်ချယုံကြည်လိုက်မိတယ်။ ကျွန်မတစ်ကယ် ကံကောင်းခဲ့ပြီနဲ့ တူပါတယ်။\n“ဟလို ချစ်မိုးလား ကိုယ် တို့လာနေပြီနော်။ လှလှလေး ပြင်ထားနော် သိလား။ အင်း ..အင်း ပါ သိပါတယ်။ ဒါပဲနော်. ကိုယ် အရမ်း ပျော်နေတယ် သိလား။ ”\nကျွန်မ ကိုယ့်ကိုယ်ကို မှန်ထဲပြန်ကြည့်လိုက်မိတယ်။ ကျွန်မ စိတ်ထင် လှနေမယ်လို့ ထင်တာပဲ။ကျွန်မ လှနေမှကို ဖြစ်မှာ ဘာလို့လဲဆိုတော့ ဒီနေ့ ကျော်နဲ့ ကျွန်မတို့ရဲ့ လူကြီးစုံရာနဲ့ စေ့စပ်ကြောင်းလမ်းပွဲလေးမှာ ကျွန်မလှနေမှကို ဖြစ်မှာ။\n“ကဲ.. အထွေအထူးတော့ပြောစရာ မရှိတော့ပါဘူး။ ကလေးတွေချင်းလဲ အဆင်ပြေပြီးသား ဆိုတော့ ကျွန်တော်တို့ လက်ထပ်ရက်ကလေးပဲ သတ်မှတ်လောက်ရအောင်။”\nဒါက ကျော့် ဖေဖေရဲ့ စကားဦး\n“ဒါပေါ့ဗျာ ကျွန်တော်တို့ဘက်ကလည်း အထွေအထူး ဘာမှ ပြောစရာမရှိပါဘူး။ကလေးတွေရဲ့ မင်္ဂလာရက်လေးကိုပဲ နေ့ကောင်းရက်သာ ရွေးလိုက်ကြတာပေါ့။ ပြောလဲပြော ကော်ဖီနဲ့ မုန့်လေးတွေလဲ သုံးဆောင်ကြပါအုန်းဗျာ”\nဒါက ကျွန်မဖေဖေရဲ့ စကားပိတ်။ ကျော် တစ်ယောက်ကတော့ သူ့ရဲ့အပျော်တွေကို ဖုံးလို့မရလောက်အောင်ကို မျက်နှာက ပြုံးနေတာ။\n“ချစ်မိုး ကို စရံတစ်ဝက်သက်ပြီးပြီနော်.။ နောက် တစ်ဝက်ဆိုရင်တော့ လားကွာ..”\nကျွန်မအနားနားကပ်ပြီး လာပြီးစနေတဲ့ကျော့်ကို မျက်စောင်းထိုးပစ်လိုက်တယ်။ ကျော်ကတော့ သဘောအကျကြီးကျလို့ လူကြီးတွေမရိပ်မိအောင် ကြိတ်ရယ်နေတယ်။ ကျော် ပျော်နေသလို ကျွန်မလဲ ပျော်နေပါတယ် လို့.\n“ဒီမှာ ဒီမှာ ဒါက ဘာပွဲလုပ်နေကြတာလဲ။ ကိုကျော်ထက်ခေါင် ကျွန်မက ရှင့်ရဲ့ ပထမ မိန်းမဆိုတာ ရှင်သိပါတယ်နော်။.”\nအသံခပ်စာစာနဲ့ အိမ်ထဲကို ၀င်လာတဲ့ အမည်မသိ အမျိုးသမီးတစ်ယောက်။\n“မင်း..မင်း ..ဒီကို ဘယ်လိုရောက်လာတာလဲ။ ချစ်မိုး .. ကို အဲဒီလိုယောက်ကျားမဟုတ်ဘူး။ ဒီမှာ ခင်ဗျား ပြန်ရှင်းပါ ။ ကျွန်တော့်ကို ခုထိ ဒုက္ခတွေလိုက်ပြီး ပေးနေတုန်းလား”\nကျွန်မကတော့ ရုတ်တရုတ်ပြောင်းလဲသွားတဲ့ အခြေအနေတွေကြောင့် မျက်လုံးတွေ ပြာဝေပြီး အသက်ရှုလို့တောင်မ၀ဘူး။ ပြီးတော့ ရှက်တဲ့စိတ်…. ကျွန်မနေရာကနေထပြီး ထွက်ပြေးသွားဖို့ မတ်တပ်ရပ်လိုက်တယ် ဆိုရင်ပဲ ရင်ဘတ်ထဲက စူးကနဲအောင့်သွားခြင်းနဲ့ အတူ ကျွန်မ ယိုင်ကနဲ ဖြစ်သွားတယ်။မျက်ရည်တွေ ဝေတ၀ါးကြားမှာ ကျော် ပြောလဲပြော ကျွန်မကို ထိန်းပေးဖို့ ပြေးလာတာ မြင်လိုက်တယ်.\n“ချစ်မိုး ..ကိုယ်တစ်ကယ်ချစ်တာပါကွာ။ ကိုယ့်ကြောင့် ချစ်မိုး နောက်ထပ် မနာကြင်စေရဘူး မခံစားစေရဘူး။ ကိုယ် အဲဒီလို ယောက်ကျားမျိုးမဟုတ်ဘူး. ချစ်မိုးကို ကာကွယ်ပေးမှာ ။ ကိုယ့် ကို ယုံပါနော်။ ချစ်မိုး ကိုယ်.. ”\nကျွန်မကို ထိန်းပေးမယ့် ကျော့်ရဲ့လက်တွေက လေထဲမှာ ရပ်တန့်သွားတယ်။ ပြီးတော့ ကျွန်မရဲ့ ရှေ့မှာပဲ ကျော် တစ်ဖြည်းဖြည်းချင်း ပြိုလဲကြသွားတယ်။ နောက်ဆုံးအချိန်ထိ ကျော် ကျွန်မကို ပြောသွားတာက။\n“ချစ်မိုး ကို တစ်ကယ်ချစ်တာပါကွာတဲ့.”\nကျွန်မအပေါ်မှာ အရမ်းရက်စက်ရာကျခဲ့တဲ့နေ့။ အဲဒီနေ့က ရုတ်တရက်ပြောင်းလဲသွားတဲ့ အခြေအနေကြောင့် စိတ်လှုပ်ရှားခြင်းတွေ ပြင်းထန်ပြီ အရင်ထဲက နှလုံးအားနည်းတဲ့ အခံရှိနေတာကြောင့် ရုတ်တရက်လျော့ဖြစ်ပြီး နှလုံးခုန်ရပ်သွားခဲ့တယ်။ လောကကြီးထဲကနေ အပြီးအပိုင် ထွက်သွားခဲ့တယ်။ ကျွန်မ တစ်ယောက်ထဲ ကျန်ခဲ့တယ်။ ကျွန်မရဲ့ ကံကြမ္မာကို ပြောင်းလဲစေခဲ့တဲ့ အဲဒီမိန်းမကတော့ ကျော်အရင်တုန်းက ပြောပြခဲ့ဘူးတဲ့ အဆက်ဟောင်းပါပဲ။ ဒါပေမယ့် သူမပြောသလိုတော့ မဟုတ်ခဲ့ပါဘူး။ သူမကိုယ်တိုင်လာတောင်းပန်ခဲ့ပါတယ်။ ဂလဲ့စားချေချင်ရုံလေးပါပဲတဲ့. အဲဒီလောက်ထိဖြစ်သွားမယ်လို့ မထင်ခဲ့ပါဘူးတဲ့။ လူတစ်ယောက်လုံးတောင် သေသွားခဲ့ပြီးပဲ။ ကျွန်မ ဘာမှပြောစရာလဲ မရှိတော့ပါဘူး။\nအပြစ်တင်ခြင်ရင် ကျွန်မရဲ့ ကံကြမ္မာကိုယ်ပဲ တင်ရတော့မှာပဲ။ အဒီနေ့ကနေစပြီး ကျွန်မဆုံးဖြတ်ချက်တစ်ခုကို ခိုင်ခိုင်မာမာချခဲ့တယ်။ ကျွန်မဘ၀ထဲကို ဘယ်တော့မှ အချစ်ဆိုတာကို အ၀င်မခံတော့ ဘူးလို့။ ဘာဖြစ်လို့လဲဆိုတော့ ကျွန်မကိုယ်တိုင် ကိုယ့်ရဲ့ ကံကြမ္မာကို မယုံကြည်တော့ လို့ ပါပဲ။\nအဲဒီလို မိန်းမမျိုးကိုမှ မြင်မြင်ချင်း ချစ်ခဲ့မိတာ ကျွန်တော့်ရဲ့ ကံဆိုးမှုပဲ။ ဒါပေမယ့် ကျွန်တော်ဆိုတဲ့ ကောင်ကလည်း ဘယ်လိုမိန်းမမျိုးကိုမှ မျက်စိထဲ မြင်ခဲ့တာ မဟုတ်ဘူး။ သူမနဲ့ ကျမှ သူမနဲ့ကျမှ ဘာကိုမှ ဂရုမစိုက်နိုင်လောက်အောင် ချစ်မိသွားခဲ့တာ။ သူမနဲ့ ဆုံတွေ့ပုံလေးကိုးက ကျွန်တော့်အတွက် မမေ့နိုင်စရာ.\nကုမ္ပဏီမှာ အလုပ်တွေများလွန်းလို့ စိတ်ပြေလက်ပျောက်ဆိုပြီး သူတစ်ယောက်တည်း ခရီးထွက်လာခဲ့တာ။ ရက်ကတိုတိုနဲ့ အေးချမ်းမယ့်နေရာဆိုတော့ ကျိုက်ထီးရိုးဘုရားဖူးပဲရှိတယ်။ ကားလဲမမောင်းချင်တာနဲ့ express ကားနဲ့ပဲ ခရီးထွက်ခဲ့လိုက်တယ်။ ကုမ္ပဏီကနေ အလုပ်ပြီးတာနဲ့ တစ်ခါထဲ လာခဲ့ရတာမို့ ပင်ပန်းပြီး သူအိပ်ပျော်သွားခဲ့သည် ထင်သည်။ ဘေးနားက အမျိုးသမီးတစ်ယောက်ရဲ့ အသံကြားမှ သူလန့်နိုးလာခဲ့သည်။\n“ဆောရီး ဆောရီး ဗျာ။ ကျွန်တော် ပင်ပန်းလို့ ထင်တယ်။ ”\n“ကျွန်မသိပါတယ် ရှင်ပင်ပန်းနေမှန်း. ဒါပေမယ့် ရှင်ကျွန်မဘက်ကိုတော့ ငိုက်ငိုက်မလာနဲ့။ ဒီတစ်ခါ ငိုက်လာလို့ကတော့ ဟောဒီက ရေသန့်ဘူးနဲ့ လောင်းပြီသာမှတ်. ”\nကျွန်တော့်မျက်နှာကို ရေနဲ့ ပက်လိုက်တာကြောင့် အိပ်ပျော်နေရာက လန့်ပြီးထအော်လိုက်မိတယ်။ ကျွန်တော့် ရဲ့ အော်သံကြောင့် တစ်ကားလုံးကလူတွေလည်း နိုးကုန်ကြတယ်။ကျွန်တော်လဲ စိတ်တိုသွားတယ်။ ကျွန်တော့် တစ်ကိုယ်လုံးစိုကုန်ပြီလေ။\n“ခင်ဗျား ခင်ဗျား ဘယ်လို လုပ်လိုက်တာလဲဗျာ.။”\nသူမကတော့ အေးအေးဆေးဆေးပဲ ပြန်ဖြေပါတယ်။\n“ရှင့်ကို ကျွန်မ ပြောပြီးသားပဲ နောက်တစ်ခေါက်ဆို ရေနဲ့လောင်းမယ်လို့။ ရှင်ပဲ အိုကေဆို”\nပြောပြီးသူမကတော့ ဟိုဘက်လှည့်လို့ စောင်ခြုံပြီးပြန်အိပ်တယ်။ ထီမထင်တဲ့ သူမရဲ့ အပြုအမူကြောင့် စိတ်အချဉ်ပေါက်မိတာတော့ အမှန်ပဲ ။ ဘယ်လို မိန်းမမျိုးမှန်းကို မသိဘူး။ အေးလေ ကိုယ်ကလဲ ကိုယ့်အမှားနဲ့ ကိုယ်ဆိုတော့ .ဘာမှ ပြန်မပြောသာဘူး။ လောလောဆယ်တော့ air con ဒီလောက်တင်ထားသည့် ကားထဲမှာ သူချမ်းလိုက်တာမပြောနှင့် ။ လဲဖို့ အင်ကျီကလည်း ready မရှိ။ ရေစိုနေတာရော ချမ်းတဲ့ အရှိန်ရောကြောင့် သူတော်တော်နှင့် အိပ်လို့မပျော်။နောက်တော့ မှေးကနဲ ဖြစ်သွားပြန်သည်။\n“ကားပေါ်ပါလာတဲ့ ခရီးသည်များခင်ဗျာ။ ကားအောက်ဆင်းပြီး အပေါ့အပါးသွားလို့ ရပါတယ်။ ညလယ်စာ စားသောက်လို့ ရပါတယ် ခင်ဗျာ။”\nကားစပါယ်ယာရဲ့ အော်သံကြောင့် ကျွန်တော်လန့်နိုးလာခဲ့တယ်။ ကျွန်တော့ ကိုယ်ပေါ်ခြုံထားတဲ့ စောင်တစ်ထည်။ ကျွန်တော့် စောင်လဲမဟုတ်ပါဘူး။\n“ရှင် ချမ်းနေမှာ စိုးလို့ ကျွန်မရဲ့စောင်နဲ့ ခြုံပေးထားတာ။ ရှင်အိတ်ယူရတာလွယ်ရင် အင်ကျီလဲလိုက်လေ တော်ကြာခရီးမှာ ဖျားနေအုန်းမယ်.”\nဘေးနားမှ အသံကြောင့် လှည့်ကြည့်လိုက်တော့ သူမ။\n“ကျေးဇူးဗျာ။ အဲလိုမှန်းခင်ဗျား နားလည်ရင် အစောကြီးထဲက ရေနဲ့ မလောင်းသင့်ဘူး”\nသူမကတော့ တစ်ချက်လှည့်ကြည့်ရင်း ဘာမှမတတ်နိုင်ဘူးဆိုသည့် သဘောနဲ့ ပုခုံးတစ်ချက်တွန့်ပြရင်း ကားအောက်ကို ဆင်းသွားသည်။ ကျွန်တော့်မှာသာ စိတ်ထဲမှာ ဒေါသက တစ်နုံ့နုံ့။ဒါပေမယ့် စောင်ခြုံပေးသည့် အတွက်တော့ ကျေးဇူးတင်ရမည်။\n“ဟင် ..ရှင့်အင်ကျီလဲလို့ မရဘူးလား”\nကျွန်တော်လဲ ခုမှဆိုတဲ့ အကြည့်နဲ့ ကြည့်ရင်း.\n“ကျွန်တော့် အိတ်က မလွယ်ဘူးတဲ့ သေးတော့ အထဲရောက်နေတယ်”\n“သြော်။ ရှင်မရွံ့တတ်ဘူးဆိုရင်ပေါ့နော်။ ကျွန်မရဲ့ အနွေးထည် ဆော်တာအင်ကျီ ခေါင်းစွပ်လေး ၀တ်ထားပါလား။ အရမ်းချမ်းနေမှာ စိုးလို့ လွယ်တဲ့ အိတ်ထဲထည့်လာတာ။ ယူမလား။ ”\nခုမှတော့ မတတ်နိုင် ရေစိုအင်ကျီနဲ့ နေတာထက် သူမရဲ့ အင်ကျီပဲ ယူဝတ်လိုက်ရသည်။ ခုကျတော့ လည်း သူမကို ဒေါသတွေ ပြေသွားသလိုလိုပင်။\n“ကျေးဇူးပါပဲ။ ကျွန်တော့်နာမည်က ထွန်းသစ်စ ပါ။ ခင်ဗျားရော ခရီးထွက်လာတာ တစ်ယောက်ထဲလား အဖေါ်တွေဘာတွေ မပါဘူးလား။ ”\n“ကျွန်မနာမည်က ချစ်မိုးတိမ် ပါ။ ဒီလိုပါပဲ တစ်ခါတစ်လေ ကျွန်မတစ်ယောက်တည်း ခရီးထွက်တတ်တယ်။ စိတ်ပြေလက်ပျောက်ပေါ့”\n“ခင်ဗျားက ဘ၀င်မမြင့်တတ်ဘူး မာနမကြီးတတ်ဘူးဆိုရင်ပေါ့ ကျွန်တော်လဲ တစ်ယောက်တည်းပဲ ဗျ။ သူငယ်ချင်း မိတ်ဆွေ တွေပေါ့။ ဘယ်လိုလဲ မကောင်းဘူးလား.”\n“အင်း.. ကောင်းပါတယ်။ အဖော်ရတာပေါ့။ကျွန်မ အိပ်ရေးမ၀သေးလို့ ပြန်အိပ်လိုက်အုန်းမယ်။”\n“Morning ကိုထွန်းသစ်စ။ ရှင်ဘယ်အချိန် တောင်ပေါ်တက်မှာလဲ။ တောင်ပေါ်တက်တဲ့ ကားတွေက ၆ နာရီ စတက်မယ်ပြောတယ်။ ကျွန်မကတော့ မနက်စာ စားပြီးရင် ကားဂိတ်သွားတော့မှာ။”\n“Morning ချစ်မိုးတိမ်။ ကျွန်တော့်နာမည်ကို သူငယ်ချင်းတွေ ခေါ်သလို ရင်းရင်းနှီးနှီး အစ လို့ပဲခေါ်ပါ။ ကျွန်တော်လဲ မနက်စာစားပြီး ကားဂိတ်သွားမလားလို့ ။ တူတူသွားကြတာပေါ့။လာဗျာ မနက်စာ ကျွန်တော် ဒါကာခံပါ့မယ်”\n“အဟင်း ကျွန်မနာမည်ကိုလဲ သူငယ်ချင်းတွေခေါ်သလို ချစ်မိုး လို့ ပဲ ခေါ်ပါ။ ဒါဆိုရင်တော့ မငြင်းတော့ ဘူးနော် တောင်ပေါ်ရောက်ရင်တော့ နေ့လည်စာ ကျွန်မပြန်ကျွေးမယ်။ အိုကေ..”\nမနက် အိပ်ရာနိုးထကာစ။ မျက်လုံးလေးတွေ အစ်ပြီး cream ခပ်ပါးပါးလိမ်းထားပုံရသည့် သူမ မျက်နှာပြောင်ပြောင်တင်းတင်းလေးက တစ်မျိုးချစ်ဖို့ ကောင်းနေပြီးသား။ ဒါကို သူမက ချစ်စဖွယ် အိုကေ ဆိုပြီး ဟန်ပန်လေးနဲ့ လက်ကလေးထောင်ပြတော့ ဒီကောင့်ရဲ့နှလုံးသား ကြွေပြီးပေါ့ဗျာ။ အပြစ်ကင်းစင် လိုက်တာ ချစ်မိုး ရယ်လို့ စိတ်ထဲကနေ ပြောလိုက်မိတယ်။\nအဲဒီထဲက ကျွန်တော့်နှလုံးသားထဲမှာ ချစ်မိုး ရောက်လာခဲ့တာ။ တစ်ခါတစ်ခါ ကလေးဆန်ဆန် လွတ်လပ်ပေါ့ပါးပြီး ပျော်နေတတ်သလောက်။ တစ်ခါတစ်ရံ ကျတော့ လဲ သူမရဲ့ မျက်နှာလေးက ပြိုတော့မယ့် မ်ိုးလို့ အုံ့မှိုင်းပြီး ငေးနေတတ်တယ်။ တစ်ခါတစ်လေ ကျတော့ လဲ\n“အချစ်ဝင်လာရင် လက်မခံနဲ့ သိလား. အချစ်က နာကြင်စေတယ်”\n“အစ ရည်းစားထားတော့လေ company ပိုင်ရှင် လူပျိုကြီး အချိန်တွေ လွန်ကုန်ရင် မကောင်းဘူးနော်. ”\nဆိုတာမျိုး။ အဲဒီအခါကျရင် ကျွန်တော့် စိတ်ထဲကနေပဲ ပြန်ဖြေလိုက်မိတယ်။\nကျွန်တော်ချစ်နေတဲ့ ကောင်မလေးက ကျွန်တော့်ကို ခုထိ သူ့မျက်လုံးထဲမှာ မမြင်သေးဘူးဗျာလို့။ ဒါပေမယ့် ချစ်မိုးရဲ့ အတိတ်တွေကို ပိုပြီးသိလာလေလေ ကျွန်တော်ရဲ့ အချစ်တွေကလဲ ပိုပြီးမျှော်လင့်ချက်တွေ သေသေသွားလေပဲ။ ဒါပေမယ့် ခက်တယ်ဗျာ ကျွန်တော် ချစ်မိုးကို မေ့လို့မရဘူး။ ချစ်မိုးကို တစ်ရက်လေး မမြင်ရရင်တောင် စိတ်ထဲမှာ တစ်ခုခုလိုနေသလိုပဲ။ တစ်ပတ်များဆို ကျွန်တော်ဗျာ ပင်ပန်းနေလိုက်တာ။ အဲဒီလောက်ရူးနေတဲ့ ကျွန်တော် မျှော်လင့်ချက်တွေ သေသွားပေမယ့်လည်း ချစ်မိုးနားကနေ ခပ်ဝေးဝေး ကို ဘယ်လိုများပြေးမလဲ။\n“အဟင်း ချစ်မိုးကတော့ လုပ်ပြီး မနက်ဖြန်မှ သောကြာလေ ဘယ်လိုလုပ်ပြီး ရုံးပိတ်မှာတုန်း ”\n“အော် အင်း.. ဒါဆိုလဲ ဒါပဲလေနော်.”\nပြောချင်ရာပြောပြီ ဖုန်းချသွားသည်။ မဖြစ်သေးပါဘူး။ ချစ်မိုး ကိုကြည့်ရတာ တစ်ခါတစ်လေ အရမ်းလျို့ဝှက်နက်နဲ နေသလိုပင်။ ချစ်မိုး ရဲ့ စိတ်ကို သူခန့်မှန်းလို့ မရ။ သူဖုန်းပြန်ခေါ်လိုက်သည်။\n“ဟလို ချစ်မိုးလား။ အင်း. ချစ်မ်ိုးရယ် ကိစ္စရှိလဲ ပြောလေ။ ကျွန်တော်ကူညီပေးမှာပေါ့။ အလုပ်မှာက ကျွန်တော်က ပိုင်ရှင်ပဲဗျာ ။ အစည်းအဝေးမရှိတဲ့ ရက်ဆို ရုံးမပိတ်ပေမယ့် ကျွန်တော်အားပါတယ်။”\n“ဒါဆိုရင်လေ ကျွန်မကို ချောင်းသာလိုက်ပို့ပေးပါလား။ ခုကျွန်မ ကမ်းစပ်ကို အရမ်းသွားချင်နေတယ်။”\n“ဒါဆိုချစ်မိုး ပြင်ဆင်ထားလိုက်လေ။ ကျွန်တော် နောက် ၁ နာရီလောက်ဆို ချစ်မိုးတို့ အိမ်ရှေ့ကို ရောက်မယ်။”\n“အင်း. ကျေးဇူးအရမ်းတင်ပါတယ်နော် အစ။”\n…မနက်ဝေလီ ဝေလင်း ပယ်လယ်ကမ်းစပ်နားကိုရောက်ပြီ ဆိုတာနဲ့…သူမ ကားပေါ်ကနေပြေးဆင်းသွားတယ်။ ပြီးတော့ သူမအသံကုန်အော်ဟစ်နေတော့ တယ်။\nခဏနေတော့ သူမ သဲသောင်ပြင်ပေါ်ကို ခွေလဲပြီး ပြိုကျသွားတယ်။ သူ ကားပေါ်ကနေ အပြေးလေးဆင်းလိုက်ရင်း\n“ချစ်မိုး ချစ်မိုး ဘာဖြစ်တာလဲ ဘာဖြစ်တာလဲ .ချစ်မိုး”\nစိုးရိမ်စိတ်တွေနဲ့ သူမကို ပွေ့ပြီး ဆေးခန်းရှိရာမေးမြန်းပြီး ပြေးခဲ့ရပြန်တယ်။\n“စိတ်တွေအရမ်းလှုပ်ရှားလွန်းလို့ လျှော့ဖြစ်သွားတာပါ။ အနားယူလိုက်ရင် ကောင်းသွားမှာပါ ။ ကျွန်တော် ဆေးတစ်လုံးထိုးပေးလိုက်တယ်။ ဘာမှ စိတ်ပူစရာမရှိဘူးနော်။ ”\nဟူး …ချစ်မိုးရယ် ကျွန်တော်သာ ချစ်မိုးအစားဝေဒနာတွေ ခံစားပေးလိုက်ချင်တယ်။ ဘာဖြစ်လို့များ ချစ်မိုးစိတ်တွေ လှုပ်ရှားလွန်းနေခဲ့တာလဲ။\n“ကျော် မသွားနဲ့လေ။ ဟင့်အင်း ကျွန်မ အစ ကို မချစ်ဘူး။ ကျော် ကျွန်မကို စိတ်ချပြီး ထားခဲ့လို့မရဘူး။ ဟင့်အင်း မသွားနဲ့လေ ကျော်..ကျော်…ကျွန်မကျော့်ကို ဘယ်တော့မှ သစ္စာမဖောက်ဘူး။ ”\n“ကျော် ကတောင် ကျွန်မကို အသက်ပေးပြီး ချစ်ပြသွားရဲသေးတာပဲ။ ဟင့်အင်း မသွားပါနဲ့ ကျော်..ဟင့်အင်း ကျော်…ကျော်”\n“ချစ်မိုး သတိထားလေး သတိထား ကျွန်တော် ဘေးနားမှာ ရှိတယ်”\nသူမ မျက်လုံးလေးတွေ ပွင့်လာတယ်။ ပြီးတော့\n“ကျော်လားဟင် ချစ်မိုး ဘေးနားကနေ ဘယ်မှ ထွက်မသွားနဲ့နော်.”\nသူ့ရဲ့ လက်ကို ကိုင်စွဲပြီး ပြောနေတဲ့ သူမကြောင့် သူအလျင်စလိုပဲ ခေါင်းညိမ့်ပြလိုက်တယ်။\n“အင်း ကိုယ် ချစ်မိုးဘေးနားမှာပဲ နေမှာနော်”\nသူမ ပြုံးပြီးမျက်လုံးလေးတွေ ပြန်မှိတ်သွားပြန်တယ်။ ဆေးအရှိန်နှင့် အိပ်ပျော်သွားပြန်ပြီထင်။ သူမကုတင်ဘေးမှာ ထိုင်ချလိုက်ရင် သူငိုကြွေးလိုက်မိတယ်။ ဘာကြောင့်များ ကျွန်တော့်ရဲ့ အချစ်က မမွေးဖွားခင်ထဲက သေဆုံးခဲ့ရတာလဲဗျာ…\nနောက်မှ ကျွန်တော်သိခဲ့ရတယ် အဲဒီပင်လယ်ကို သွားတဲ့နေ့က ကျော် သေဆုံးခဲ့တာ သုံးနှစ်တင်းတင်းပြည့်ခဲ့တဲ့နေ့။ ဟူး ကျွန်တော် အရမ်းပင်ပန်းတယ်ဗျာ။ ချစ်မိုးကိုလည်း သနားတယ်။ ဒါပေမယ့်\n“ကျွန်မကို ချစ်တယ်လို့ မပြောပါနဲ့ လား အစ။ အစရဲ့ အချစ်ကို မယုံကြည်လို့ မဟုတ်ပါဘူး။ ကျွန်မရဲ့ အချစ်ကံကြမ္မာကို မယုံတော့တာပါ”\nဒီလိုနဲ့တစ်နေ့တော့ ကျွန်တော့်ရဲ့ အချစ်တွေကို သေမိန့်ပေးရမယ့် နေ့ ကို ရောက်လာခဲ့တယ်။\n“ဟယ် အထွန်းလေး ဘယ်လာတာလဲ။”\n“ကျွန်တော် မိတ်ဆွေတစ်ယောက်နဲ့ပါ မလေး။ သူဈေးဝယ်လာတာ လိုက်လာတာလေ။ ဟော ဟိုမှာ သူလာနေပြီ။”\n“ချစ်မိုး ဒါ ကိုယ့်အမ ၀မ်းကွဲလေ ကိုယ်တို့ ငယ်ငယ်က ဆို တစ်အိမ်ထဲမှာ တူတူနေကြတာ။”\n“သူက ရှင့်အစ်မလား။ နောက်နေ့တွေက စပြီ ကျွန်မကို ဖုန်းလဲမဆက်နဲ့ ရှင့်ဘ၀ထဲမှာ ချစ်မိုး သေသွားပြီလို့ မှတ် ဒါပဲ ကျွန်မ သွားတော့မယ်..”\nအဲဒီနေ့က ရုတ်တရက် မုန်တိုင်းထန်သွားခဲ့တဲ့ ချစ်မိုးကို ကျွန်တော် နားမလည်ခဲ့ဘူး။\nထင်သားပဲ ကံကြမ္မာက ကျွန်မကို တစ်ခုခုတော့ လှည့်တော့မယ်လို့။ တော်သေးတာပေါ့ ..အစကို ကျွန်မ မချစ်သေးလို့.\n“ဘာ..ဘာ မလေး ဘာပြောတယ်”\n“ဟုတ်တယ် အထွန်းလေး ရယ်။ မလေးတောင်းပန်ပါတယ်။ အဲဒီနေ့က စေ့စပ်ပွဲမှာ သွားကြမ်းခဲ့တာ မလေးပဲ”\nဟာ..ဟာကွာ သေပြီပေါ့။ ကျွန်တော်သေပြီပေါ့။ ဒီတစ်ခါ ကျွန်တော် တစ်ကယ်သေဆုံးသွားပြီဗျာ။ ကျွန်တော် ချစ်မိုး ဖုန်းကိုဆက်တယ်။ မကိုင်ဘူး။ မကိုင်တဲ့ ချစ်မိုးရဲ့ ဖုန်းကို နှုတ်ခမ်းမှာ တေ့ရင်း ချစ်မိုးရေ လို့ အကျယ်ကြီး အော်ခေါ်တယ်။ ဒါပေမယ့် ရင်ထဲမှာ တင်းကြပ်နေတုန်းပဲ။ လေးနေတုန်းပဲ။ ချစ်မိုး ကို ခုထိ မစွန့်လွှတ်နိုင်သေးဘူး။ ချစ်မိုးရှိနိုင်မယ့် နေရာတွေကို သွားတယ်။ ချစ်မိုး တို့အိမ်ကိုသွားပြန်တော့ လည်း သူမက ထွက်ပြီး မတွေ့။ ဒီတစ်ခါ ပင်လယ်ကြီးကိုသွားပြီး အသံကုန် အော်ဟစ်ရမယ့် သူက ကျွန်တော် ကိုယ်တိုင်ဖြစ်နေပြီ။\nမုန်းတယ်။ မုန်းတယ်။ အားလုံးကို မုန်းတယ်။ ရှောင်နေတော့လည်း မရရအောင် ချစ်တတ်အောင် သင်ပေးတယ်။ချစ်လာပြန်တော့လည်း ပြန်ခွဲကြပြန်တယ်။ ဘာလဲ ဘာတွေလဲ။ အစ ကို ကျွန်မချစ်မိသွားခဲ့ပြီ။ အဲဒါကို အစ နဲ့ခပ်ဝေးဝေးနေမှ သိလာခဲ့တာ။ ကျွန်မ စိတ်တွေမွန်းကြပ်နေတိုင်း အစ နဲ့စကားတွေ ပြောခဲ့တာ။ ကျွန်မ လုပ်ချင်တာမှန်သမျှ မျက်နှာတစ်ချက်မှ မပျက်ပဲ လုပ်ပေးခဲ့တာ။ ဟင့်အင်းဆိုတဲ့ စကား ကျွန်မကို မပြောခဲ့တာ။ ကျွန်မရက်စက်ခဲ့သမျှကို လည်စင်းပြီးခံပေးခဲ့တာ။ ကျွန်မထင်တာ မုန်းတတ်နေပြီလို့ ထင်ခဲ့တာ။ ရက်စက်တတ်နေပြီလို့ ကိုယ့်ကိုယ်ကို ထင်ခဲ့တာ။ ခုတော့ အချစ်က တရေးနိုးလာပါရောလား။\nဒါပေမယ့်လေ ကျွန်မဘယ်လိုမှ အစကိုလက်မခံနိုင်ဘူး။ ကျော်နဲ့ ကျွန်မရဲ့ လှပတဲ့ အနာဂတ်လေးပျက်ခဲ့တာ အစရဲ့ အစ်မဆိုတဲ့သူကြောင့်။ အစကို မြင်နေသမျှ ကျော့် အကြောင်းတွေးပြီး စိတ်ဆင်းရဲရမှာ။ ကျော့် အပေါ်မှာ မတရားဘူးလို့ တွေးရမှာကို ကြောက်တယ်။ ဟုတ်တယ် .မချစ်တတ်ခင်က ကျွန်မမှာ အမုန်းဆိုတာလဲ ရှိမလားဘူး။ ခုတော့ ချစ်တတ်ပြီ ဆိုမှ မုန်းတတ်လာခဲ့တာ.မုန်းလိုက်စမ်း သံသရာ မဆုံးသရွေ့ မုန်းပစ်လိုက်စမ်း ချစ်မိုးတိမ်ရေ….\n“ဆောရီးဗျာ ကျွန်တော်ပင်ပန်းလာလို့ပါ ”\n“ပြီးရော နောက်တစ်ခေါက်ဆိုရင် ဟောဒီရေသန့်ဗူးထဲက ရေနဲ့ လောင်းမှာနော်။ အိုကေ”\nဟင် ..ဒါ..ဒါ…သူအိပ်နေရာကနေ ၀ုန်းကနဲ ထလိုက်မိတယ်။\n“အမယ်လေး လှန့်တာ. ရှင်ဘယ်လို လူ.”\n“ကိုယ့် ကိုယ် မုန်းနေသေးလား..ဟင်”\n“လာလေ ဒီဘက်နည်းနည်းတိုး စောင်တူတူခြုံရအောင် .အရင်လိုပဲ စောင်မပါဘူး မို့လား။”\nသူသဘောကျစွာပြုံးရင်း သူမဘက်နည်းနည်းတိုးလို့ စောင်တူတူခြုံလိုက်တယ်။\n“တစ်ကယ်တော့လေ အချစ်နဲ့ အမုန်းလွန်ဆွဲပွဲမှာ အချစ်က အနိုင်ရသွားတာ။ ချစ်မိုးတို့ မတွေ့ကြတာ နှစ်နှစ်ကျော်ပြီနော်”\n“ဒါပေါ့ ချစ်မိုးရဲ့ အမုန်းတွေလွန်သွားတော့ အချစ်ပြန်လာတာပေါ့။”\nချစ်စွာသော ဘလော့မောင်နှမများ အားလုံး ကျန်းမာလို့ ချမ်းသာကြပါစေ လို့ဆုတောင်းရင်း\nပို့(စ်)တင်တာကျဲနေတဲ့ ဘလော့လေးမှာ အရင်ကရေးပြီး မတင်ခဲ့တဲ့ ပို့လေးကို ပြန်တင်ရင်း နှုတ်ခွန်းဆက်သလိုက်ရပါတယ်လို့။\nငါပါလို့ တစ်ခါမှ မကြွေးကြော်ဘူးဖူး\nငါ တစ်ခုပဲ သိစေချင်တယ်


Dusit Thani College တွင် ဟိုတယ်နှင့်ခရီးသွားစီမံခန့်ခွဲမှုဘာသာရပ်များ သင်ကြားနိုင်မည်\nထိုင်းနိုင်ငံ Dusit Thani College တွင် ဟိုတယ်နှင့်ခရီးသွားစီမံခန့်ခွဲမှုဘာသာရပ်၊ Culinary Arts ဘာသာရပ်တွေကို သင်ကြားနိုင်မယ်လို့ သိရပါတယ်။\nနိုင်ငံတကာအသိအမှတ်ပြု The International Centre of Excellence in Tourism and Hospitality Education (THE-ICE)ရဲ့ အသိအမှတ်ပြုခြင်းကို ရရှိထားသလို Hospitality and Culinary Arts သင်ကြားပို့ချမှု အပိုင်းမှာဆိုရင်လည်း နိုင်ငံတကာအဖွဲ့အစည်းဖြစ်တဲ့ The World Association of Chefs’ Societies (Worldchefs) ရဲ့ စံချိန်စံညွှန်းတွေအတိုင်း သင်ကြားပို့ချပေးလျက်ရှိတယ်လို့ ဆိုပါတယ်။\nDusit Thani College(DTC) မှာ Bachelor of Business Administration (B.B.A.) in Hotel and Resort Management (Certified by Ecole Hôteliere de Lausanne (EHL) Bachelor of Business Administration (B.B.A.) in Professional Culinary Arts (Joint Program with Le Cordon Bleu) တို့ကို သင်ကြားပေးလျက်ရှိပြီး မြန်မာဆယ်တန်းအောင်မြင်ထားသူတွေ၊ GCE ‘O’ level (သို့) GCSE ပြီးထားသူတွေ အနေနဲ့ ၂၀၂၁ ဇန်နဝါရီ ကျောင်းဖွင့်ချိန် နဲ့ သြဂုတ်လ ကျောင်းဖွင့်ချိန်တွေကို စတင် လျှောက်ထားနိုင်ပြီ ဖြစ်တယ်လို့ သိရပါတယ်။\nတစ်နှစ် ပျမ်းမျှစာသင်စရိတ် အနေနဲ့ ကန်ဒေါ်လာ ၈,၉၀၀ ဝန်းကျင်ခန့်သာ ကုန်ကျမှာဖြစ်ပြီး ပညာအရည်အချင်း ထူးချွန်သူတွေအနေနဲ့ ASEAN, China and India Development Scholarship, General Prem Tinsulanonda Scholarshipနဲ့ Thanpuying Chanut Piyaoui Scholarship တွေကိုပါ လျှောက်ထားနိုင်တဲ့အတွက် ကုန်ကျစရိတ် သက်သက်သာသာနဲ့ သင်ယူခွင့်ရရှိမှာ ဖြစ်ပါတယ်။ အသေးစိတ် အချက်အလက်တွေကို CROWN Education ဖုန်း – ၀၉၉၆၅၀၈၅၁၈၅ ကို ဆက်သွယ်မေးမြန်း စုံစမ်းနိုင်ပါတယ်။